SME loan thah dhekkun6mahah fas koh, interest kuda koh dheefi | Mihaaru\nއެސްޑީއެފްސީ: ލޯނުތައް ދެއްކުން ހަ މަހަށް ފަސްކޮށް، އިންޓްރެސްޓް ކުޑަކޮށްދޭން އެސްޑީއެފްސީން ވަނީ ނިންމާފައި -- ފޮޓޯ/މިހާރު\nއެސްއެމްއީ ލޯނުތައް ދެއްކުން ފަސްކޮޮށް، އިންޓްރެސްޓް ކުޑަކޮޮށްފިި\n18 މާޗް 2020 - 16:51 33 comments\nކުދިި އަދި މެދު ފަންތީގެ ވިޔަފާރިތަކަށް ދޫކޮށްފައިވާ ލޯނުތަކާއި އިންޓްރެސްޓް ދެއްކުން ހަ މަހަށް ފަސްކޮށްދޭން އެސްއެމްއީ ޑިވެލޮޕްމަންޓް ފައިނޭންސް ކޯޕަރޭޝަން (އެސްޑީއެފްސީ) އިން ނިންމައިފި އެވެ.\nކޮރޯނާވައިރަހާ ހެދި ސިއްހީ ނުރައްކަލުގެ ކުއްލި ހާލަތު އިއުލާންކޮށް، ގިނަ ފިޔަވަޅުތަކެއް އަންނަނީ އަޅަމުންނެވެ. އެގޮތުން ބައެއް ގައުމުތަކުން މީހުން އައުން މަނާ ކުރުމާއި ފަތުރުވެރިން ރަށްރަށަށް އެރުވުން ވެސް ވަގުތީ ގޮތުން ވަނީ މަނާކޮށްފަ އެވެ. އޭގެ ސަބަބުން އިގްތިސާދަށް ދަނީ އަސަރު ކުރަމުންނެވެ.\nއެސްޑީއެފްސީން ބުނީ ކޮވިޑް-19 ރޯގާހެ ސަބަބުން ކުރިމަތިވެފައިވާ އިގްތިސާދީ ދަތިކަމުގައި ކުދި އަދި މެދު ފަންތީގެ ވިޔަފާރިތަކަށް އެހީވުމުގެ ގޮތުން އެސްޑީއެފްސީގެ ލޯނުތަކުގެ އިންޓްރެސްޓް އަނބުރާ ދެއްކުން ހަ މަހަށް ފަސްކޮށް ދިނުމަށާއި އަދި އެ މުއްދަތުގައި ލޯނުގެ އިިންޓްރެސްޓް ރޭޓް ހަތަރު ޕަސެންޓަށް ކުޑަކުރަން ވެސް ނިންމާފައިވާ ކަމަށެވެ.\nކޮވިޑް-19 އާއިގުޅިގެން، އެންމެ ކުދި، ކުދި އަދި މެދުފަންތީގެ ވިޔަފާރިތަކަށް އެހީތެރިވުމަށް އެސްޑީއެފްސީ އިން ދޫކޮށްފައިވާ ލޯނުތަކާއި އޭގެ އިންޓްރެސްޓް އަނބުރާ ދެއްކުން6މަސްދުވަހަށް ފަސްކުރަން ނިންމައިފިން.\nއަދި މި6މަސްދުވަހުގެ އިންޓްރެސްޓް ރޭޓް ވަނީ %4 އަށް ކުޑަކުރެވިފައި. pic.twitter.com/v8nSBVagNe\n— SME Development Finance Corporation (@SDFC_mv) March 18, 2020\nއެސްޑީއެފްސީން އެގޮތަށް ނިންމިއިރު، އިިގްތިސާދަށް މިހާރު ކުރަމުންދާ އަސަރުތަކުގެ ސަބަބުން ލޯނުތަކުގެ އިންޓްރެސްޓް ރޭޓް ކުޑަކޮށް، ލޯނުތައް އަނބުރާ ދެއްކުމަށް ލުއި ގޮތްތަކެއް ހަމަޖައްސައި ދިނުމުގެ މަސައްކަތް ކުރަމުން އަންނަ ކަމަށް އިކޮނޮމިކް މިނިސްޓަރު ފައްޔާޒް އިސްމާއިލް ވެސް ދާދި ފަހުން ވަނީ ވިދާޅުވެފަ އެވެ.\nރޯގާގެ ސަބަބުން ދައުލަތުގެ ޚަރަދުތައް ކުޑަކޮށް، ސިޔާސީ މަގާމުތަކާއި ރައްޔިތުންގެ މަޖިލީހާއި މިނިވަން މުއައްސަސާތަކުގެ ވެރިންގެ މުސާރަ ވެސް ކުޑަކުރަން މިހާރު ވަނީ ނިންމައިފަ އެވެ. އަދި އޮފީސްތަކުގެ އެ ނޫން ޚަރަދުތައް ވެސް ކުޑަކުރަން ފިނޭންސް މިނިސްޓްރީން މިހާރު ވަނީ އަންގައިފަ އެވެ.\nކޮރޯނާ ވައިރަސް ހުރި 13 މީހަކު ރާއްޖެއިން މިހާތަނަށް ފެނިފައި ވިޔަސް، އެއްވެސް ދިވެއްސެއްގެ ގައިން އެ ވައިރަސް އަދި ފެނިފައެއް ނުވެ އެވެ. އެކަމަކު ސިއްހީ ކުއްލި ނުރައްކަލުގެެ ހާލަތުގެ ދަށުން ރައްކާތެރިކަމުގެ ފިޔަވަޅެއްގެ ގޮތުން އޮފީސްތަކާއި ސްކޫލްތައް މިހާރު ވަނީ ބަންދުކޮށްފަ އެވެ.\nއިތުރު ލިޔުންތައް އިގްތިސާދު ކުދި ވިޔަފާރި ލޯނު އެސްއެމްއީ ބޭންކް


MHA dhemafirikanbalun: Dhariyaku nulibi Mulhi umuru heydha kuree ekeegai, vakivedhiyaeeves ekuekeegai - One Online\nއެމްއެޗްއޭ ދެމަފިރިކަނބަލުން: ދަރިޔަކު ނުލިބި މުޅި އުމުރު ހޭދަކުރީ އެކީގައި، ވަކިވެ ދިޔައީވެސް އެކުއެކީގައި\nކޮވިޑް ބަލީގައި ނިޔާވި ހުސެއިން އަބްދުﷲ އާއި އެމަނިކުފާނުގެ އަނބިކަނބަލުން އާމިނަތު އާދަމް ---\nކޮވިޑުގެ ގަދަފަދަ ތޫފާން ރާއްޖެއަަށް ޖެހި އެތައް ބައެއްގެ ދިރިއުޅުން މިވަނީ އެފުށްމިފުށަށް ޖެހިފަ އެވެ. ފުރަބަންދަކުން މުޅި މާލެއާއި ރާއްޖެ މިވަނީ ބަންދުކުރެވިއެވެ. ބަލި ޖެހޭ މީހުންގެ އަދަދު ދުވަހަކަށް ވުރެ ދުވަހެއް ދަނީ އިތުރުވަމުން، ގިނަވަމުންނެވެ. ބަލީގެ ނުރައްކާ އެންމެ ބޮޑީ އުމުރުން ދުވަސްވީ މީހުންނާއި އުމުރުން ފަސް އަހަރުން ދަށުގެ ކުޑަކުދިންނާއި މާބަނޑު އަންހެނުންނާއި ބޮޑެތި ބަލިތަކުގެ ޝިކާރައަކަށްވެފައިވާ މީހުންނަށްކަމަށްވާއިރު، އެ ގިންތީގެ ގިނަ ބަޔަކަށް ވެސް ވަނީ ބަލި ޖެހިފައެވެ.\nޑޮކްޓަރުންނާއި، ކަމާބެހޭ އިދާރާތަކުން ހާމަކުރަމުން އަންނަ މައުލޫމާތުން އެނގެން އޮތް ގޮތުގައި ރާއްޖޭގައި ބަލި ޖެހުނު އުމުރުން ދުވަސްވީ ގިނަ މީހުންނަކީ ހާއްސަ ނަޒަރިއްޔާއަކުން އެބަޔަކާމެދު ބަލަމުން ގެންދާ މީހުންނެވެ. ބައެއް މީހުންނަށް ދަރުމަވަންތަ ހޮސްޕިޓަލުގެ ޑީއެޗް-11ގައި ފަރުވާދެމުން އަންނައިރު، އުމުރުން ދުވަސްވީ ބައެއް މީހުން ވެންޓިލޭޓަރަށް ލައިގެން މިހާރުވެސް ފަރުވާ ދެމުން އެބަ ގެންދެއެވެ.\nދަރުމަވަންތަ ހޮސްޕިޓަލުގެ ޑީއެޗް-11 ގައި ފަރުވާދެމުން އައި ދެ މީހަކު މިހާތަނަށް ކޮވިޑު ބަލީގައި މަރުވެފައިވާއިރު، އުމުރުން ދުވަސްވީ އަންހެނަކާއި ބިދޭސީއަކުވެސް ވަނީ މިބަލީގެ ޝިކާރައަކަށްވެ މި ފަނާކުރަނިވި ދުނިޔެއާ އަލްވަދާއުކިޔައިފައެވެ.\nކޮވިޑު ބަލީގައި ރާއްޖެއިން އެންމެ ފުރަތަމަ މީހަކު ނިޔާވީ މިދިޔަ މަހުގެ 29 ވަނަ ދުވަހުއެވެ. އެއީ އުމުރުން 83 އަހަރުގެ އާމިނަތު އާދަމްއެވެ. ހެލްތު ޕްރޮޓެކްޝަން އެޖެންސީ (އެޗްޕީއޭ)އިން ބުނީ އާމިނަތު އާދަމް ބައްޔަށް ޕޮޒިޓިވްވިކަން އެނގުނީ ނިޔާވި ފަހުން ކަމަށެވެ.\nއާމިނަތު އާދަމް (88އ) ގެ މަހާނަ --- ވަން ފޮޓޯ: މުހައްމަދު އައުޒަމް\nއާމިނަތު އާދަމް އަކީ ނިޝާން ކަލާފާނުގެ ޝަރަފުގެ އިއްޒަތުގެވެރިޔާ (ނކޝޢ) ހުސެއިން އަބްދުﷲގެ އަނބިކަނބަލުންނެވެ. އާމިނަތު އާދަމް ނިޔާވިއިރުވެސް މަޝްހޫރު ވިޔަފާރި ކުންފުނި އެމްއެޗްއޭގެ ވެރިޔާ ހުސެއިން އަބްދުﷲ އަށް ދިޔައީ ކޮވިޑު ބަލީގައި ފަރުވާ ދެމުންނެވެ. އުމުރުން 88 އަހަރުގައި ހުސެއިން އަބްދުﷲ ނިޔާވީ، އަނބިކަނބަލުން ނިޔާވިތާ 15 ދުވަސް ފަހުން އިއްޔެރޭގެ ވަގުތެއްގައެވެ. ހުސެއިން އަބްދުﷲގެ އަނބިކަނބަލުން އާމިނަތު އާދަމް އަކީ ށ. ބިލެތްފަހީ ބޭފުޅެކެވެ.\n"ވަން" އަށް މައުލޫމާތު ދެއްވަމުން މަރޮށީގައި ހުންނެވި މަރުހޫމް ހުސެއިން އަބްދުﷲގެ އާއިލާގެ ބޭފުޅަކު ވިދާޅުވީ ހުސެއިން އަބްދުﷲ އާއި އާމިނަތު އާދަމްވެސް އިތުރު ކައިވެންޏެއްކޮށްފައި ނުވާކަމަށާއި، ނިޔާވުމާއި ހަމައަށްވެސް އެމެފިރިކަނބަލުން އުޅުއްވީ އެކީގައި ކަމަށެވެ. އަދި އެމެފިރިކަނބަލުންގެ ބޭފުޅަކު ވެސް ނުހުންނަ ކަމަށް އޭނާ ވިދާޅުވިއެވެ. ހުސެއިން އަބްދުﷲގެ އާއިލާގެ އެހެން ބޭފުޅަކުވެސް ވަނީ މިކަން "ވަން" އަށް ކަށަވަރުކޮށްދެއްވައިފައެވެ.\nއެދެމެފިރިކަނބަލުން ދަރިޔަކު ހޯއްދެވުމަށް ގިނަ މަސައްކަތްތަކެއް ކުރެއްވި ކަމަށް އާއިލާގެ ބޭފުޅުން ވިދާޅުވި އެވެ. އެގޮތުން ރާއްޖެއާއި ރާއްޖެއިން ބޭރުން ވެސް އެކަމަށް ފަރުވާ ހޯއްދެވި އެވެ. އެހެން ނަމަވެސް އެ މަސައްކަތްތައް ކާމިޔާބުވެފައެއް ނުވެ އެވެ.\nށ. މަރޮށީ ކޯޓުން "ވަން" އަށް މައުލޫމާތު ދެއްވި ބޭފުޅަކު ވިދާޅުވީ، ހުސެއިން އަބްދުﷲގެ ދެމެފިރިކަނބަލުންގެ ކައިވެންޏަށް މިހާރު 55 އަހަރަށް ވުރެ ގިނަ ދުވަސް ވެދާނެ ކަމަށެވެ. އެގޮތުން އޭނާ ހަނދާން ހުންނަން ފެށިއިރުވެސް އެދެމެފިރިކަނބަލުން އުޅުއްވަނީ ކައިވެނިބައްލަވައިގެން ކަމަށެވެ. މައުލޫމާތު ދެއްވި ކޯޓުގެ ބޭފުޅާގެ އުމުރު މިހާރު ހުރީ 60 އިން މަތީގަ އެވެ.\nހުސެއިން އަބްދުﷲގެ ތިމާގެ ބޭފުޅެއްގެ ކަމަށްވާ މިހާރުގެ އިސްލާމިކް މިނިސްޓަރު ޑރ. އަހުމަދު ޒާހިރު އަލީ "ވަން" އަށް ވިދާޅުވީ، އެބޭފުޅާގެ ހަނދާން ހުންނަން ފެށިއިރުވެސް އެދެމެފިރިކަނބަލުން އުޅުއްވަނީ ކައިވެނިބައްލަވައިގެން ކަމަށެވެ. މައުލޫމާތު ލިބިވަޑައިގެންފައިވާ ގޮތުގައި ހުސެއިން އަބްދުﷲ، އާމިނަތު އާދަމް އާ ކައިވެނިބައްލަވައިގަތީ އާމިނަތު އާދަމްގެ އުމުރުން 17 ނުވަތަ 18 އަހަރުގައި ކަމަށް ވެސް މިނިސްޓަރު ވިދާޅުވިއެވެ. އަދި ބެލެވޭ ގޮތުގައި އެބޭފުޅުން ކައިވެނިބައްލަވައިގަތީ މަރޮށީގައި ކަމަށްވެސް ވިދާޅުވިއެވެ. ހުސެއިން އަބްދުﷲގެ ތިމާގެ އެހެން ބޭފުކުވެސް ވަނީ އެބޭފުޅުންގެ ކައިވެންޏަށް 60 އަހަރަށް ވުރެ ގިނަ ދުވަސްވެދާނެ ކަމަށް ވިދާޅުވެފަ އެވެ. އެހެންކަމުން އެހުރިހާ ބޭފުޅުންގެ މައުލޫމާތަށް ބަލާއިރު، ބެލެވޭ ގޮތުގައި، ހުސެއިން އަބްދުﷲ އާއި އާމިނަތު އާދަމް ކައިވެނިބައްލަވައިގަތްތާ މިހާރު 63 އަހަރަށް ވުރެ ގިނަ ދުވަސް ވެދާނެއެވެ.\nހުސެއިން އަބްދުﷲ އާ އެއްބަނޑު އެއްބަފާ 11 ބޭފުޅުން ތިއްބެވިއެވެ. އެއީ9ފިރިހެނުންނާއި2އަންހެނުންނެވެ. އެއްބަފާ ބޭފުޅަކުވެސް ހުންނަވަ އެވެ. އެބޭފުޅުންގެ ތެރެއިން މިހާރު ދުނިޔޭގައި ތިއްބެވީ އެއްބަނޑު އެއްބަފާ ދެ ބޭފުޅަކާއި އެއްބަފާ ބޭފުޅެކެވެ. މި ހުރިހާ ބޭފުޅުންނަކީވެސް ފިރިހެން ބޭފުޅުންނެވެ.\nހުސެއިން އަބްދުﷲ އާއި އޭނާގެ އަނބިކަނބަލުން ކޮވިޑް ބަލީގައި ނިޔާވުމުން އެ ދެބޭފުޅުންގެ އާއިލާގެ އިތުރުން މުޅި ގައުމަށްވެސް މިވަނީ ފުން ހިތާމައެއް ކުރިމަތިވެފައެވެ. ގައުމަށް އެތައް ހިދުމަތެއް ކޮށްދެއްވި ހުސެއިން އަބްދުﷲ އަކީ އޯގާތެރި އަތަކުން އެތައް ބަޔަކަށް އެހީތެރިކަން ފޯރުކޮށްދެއްވާފައިވާ، އެތައް ބައެއްގެ އިހްތިރާމާއި ލޯބި ލިބިވަޑައިގެންފައިވާ ސަހުސިއްޔަތެކެވެ.\nށ. މަރޮށްޓަށް އުފަން ހުސެއިން އަބްދުﷲ އަކީ އެރަށަށް ގިނަ ހިދުމަތްތަކެއް ކުރެއްވި ބޭފުޅެކެވެ. ދިވެހި ދައުލަތުން 2011 ވަނަ އަހަރު ނިޝާން ކަލާފާނުގެ ޝަރަފުގެ އިއްޒަތް (ނ.ކ.ޝ.އ) އަރުވާފައިވާ ހުސައިން އަބްދުﷲ އަކީ މަރޮށީ ކަތީބު ކަމުގައި ހުންނަވައިގެން އެރަށާއި މުޅި އަތޮޅަށް ގިނަ ހިދުމަތްތަކެއް ކޮށްދެއްވި ބޭފުޅެކެވެ. މާލެ ބަދަލުވެވަޑައިގެން ވިޔަފާރީގެ ދާއިރާއަށް ވަދެވަޑައިގެންވެސް މަރޮށްޓަށް ކޮށްދެއްވަމުން ގެންދެވި ހިދުމަތްތަކަށް ފަނޑުކަމެއް ނުގެންނަވައެވެ. މަރޮށީގައި ހުރި މާލޫދު ހަރުގޭގައި، އެމަނިކުފާނުގެ ސީދާ ބެއްލެވުމުގެ ދަށުން ކުދިންނަށް ކިޔަވައިދޭން ފެށްޓެވިއެވެ. އަދި 11 ނޮވެމްބަރު 1979 ގައި އެންމެ ތިން މުދައްރިސުންނާއެކު، އަލްމަދްރަސަތުލް މުނައްވަރާގެ ނަމުގައި އަމިއްލަ ގޭގައި ސްކޫލެއް އުފައްދަވައި ހިލޭ ސާބަހަށް ކިޔަވައިދޭން ފެށްޓެވިއެވެ.\nހުސެއިން އަބްދުﷲ އަކީ ރާއްޖޭގައި އުފެދުނު އެންމެ ކާމިޔާބު ވިޔަފާރިވެރީންގެ ތެރޭގައި ހިމެނިވަޑައިގަންނަވާ، ދިވެހި ވިޔަފާރީގެ އެންމެ މައި އެއް ތަނބެވެ. މަޝްހޫރު އެމްއެޗްއޭ އަކީ ހުރިހާ ދިވެހީންވެސް ދަންނަ ނަމެކެވެ.\nހުސައިން އަބްދުﷲ ވަނީ މަރޮށި ސްކޫލު 27 އަހަރުވަންދެން ހިންގެވުމަށްފަހު، ސްކޫލްގެ އިމާރާތްތައް ޒަމާނީ ފެންވަރަށް އަމިއްލަ ހަރަދުގައި ބަދަލުކުރައްވާފައެވެ. މަރޮށީގައި ހުންނަ މަދްރަސަތުލް މުނައްވަރާގެ ހަގީގީ މޭސްތިރިއަކީ ހުސައިން އަބްދުﷲ އެވެ.\nށ. މަރޮށީ މުނައްވަރާ ސްކޫލު-- ފޮޓޯ: މުނައްވަރާ ސްކޫލު\nހުސައިން އަބްދުﷲގެ ތައުލީމީ ހިދުމަތުގެ ދަންމަރަށް ނިމުމެއް ނެތެވެ. އެމަނިކުފާނު ވަނީ ރާއްޖޭއިން ބޭރުން ތައުލީމް ހާސިލް ކޮށްދިނުމަށްވެސް އަމިއްލަ ހަރަދުގައި އެތައް ކުދިންނެއް ފޮނުވައިފައެވެ. އެގޮތުން މަދީނާގެ ޔުނިވާސިޓީންނާއި، ރިޔާޒު ޔުނިވާސިޓީންނާއި، ޕާކިސްތާނުގެ ޔުނިވާސިޓީތަކުން އެމަނިކުފާނުގެ ދީލަތި އެހީފުޅާއެކު ވަނީ އެތައް ދަރިވަރުންނެއް މަތީ ތައުލީމް ހާސިލް ކުރައްވާފައެވެ.\nމުޖުތަމައަށް ފައިދާހުރި ކަންކަން ކޮށްދިނުމުގައިވެސް ހުސެއިން އަބްދުﷲ އަކީ ނަމޫނާ ބޭފުޅެކެވެ. އެގޮތުން މިހާތަނަށް ތިން މިސްކިތެއް ބިނާކޮށްދެއްވުމުގެ އިތުރުންވެސް އެކިއެކި ކަންކަމަށް ވަނީ އެހީތެރިކަން ފޯރުކޮށްދެއްވައިފައެވެ. ހުސެއިން އަބްދުﷲގެ އެ ހިދުމަތްތަކުގެ އަގު ވަޒަން ކުރުމުގެ ގޮތުން 1992 ވަނަ އަހަރު ޖަމާއަތަށް ފައިދާހުރި ހާއްސަ ހިދްމަތް ކުރެއްވުމުގެ ރޮނގުން ވަނީ އާންމު ހިދުމަތުގެ ހިތްވަރު ދިނުމުގެ އިނާމު، ސަރުކާރުން އޭނާއަށް އަރުވައިފައެވެ. އަދި 2005 ވަނަ އަހަރު މިރޮނގުން ޝަރަފުވެރިކަމުގެ އިނާމުވެސް ވަނީ އަރުވާފައެވެ.\nކޮންމެއަކަސް ކޮވިޑު ބަލީގައި ދިވެހީންނާ ވަކިވެ އެ ދިޔައީ މުޅި އުމުރު އެކީގައި ހޭދަކުރެއްވި، ނަމޫނާ ދެމަފިރިކަނބަލުންނެވެ. އެއް ކައިވެނި މަތީގައި 60 އަށްވުރެ ގިނަ އަހަރު ހޭދަކުރައްވައި، ހަޔާތުގެ ދުވަސްތައް ލޯތްބާއި އޯގާތެރިކަމާ އެކު، އެކަކު އަނެކެއްގެ ހިދުމަތުގައި ހޭދަކުރެއްވި ދެމަފިރިކަނބަލުންނެވެ. މާތްﷲ ހުސެއިން އަބްދުﷲ އާއި އަނބިކަނބަލުންގެ ފާފަތައް ފުއްސަވައިދެއްވައި ޖަންނަތުލް ފިރުދައުސް މިންވަރު ކުރައްވާށި!. އާމީން.\nގުޅޭ ޓެގު ކޮވިޑް 19 ސިއްހަތު ހެލްތު ޕްރޮޓެކްޝަން އެޖެންސީ (އެޗްޕީއޭ) ލޮކްޑައުން މަރު އެމްއެޗްއޭ


Nasruge dhuvahah Vure Nasheedhah Muhimmee Diwali Tha?\nނަސްރުގެ ދުވަހަށްވުރެ ނަޝީދަށް މުހިންމީ ދިވާލީތަ؟\n9 މަސް, 1 ހަފްތާ,4ދުވަސް, 8 ގަޑި, 20 މިނެޓް, 35 ސިކުންތު ކުރިން 475 1 އިދުހާމް ނައީމް\nމިމަހުގެ3ވަނަ ދުވަހު، ދިވެހިން ވަނީ ނަސްރުގެ ދުވަސް ފާހަގަކޮށްފައެވެ.\nއެދުވަހުގެ ތަހުނިޔާ ކުރީގެ ރައީސް މުޙައްމަދު ނަޝީދު ކިޔުއްވާފައި ނުވުމުން ގިނަ ބަޔަކު އެކަން ފާހަގަ ކުރިއެވެ. ދުޝްމަނުންގެ އުދުވާނީ ހަމަލާއަކުން ސަލާމަތްވެ، ދިވެހިންނަށް ނަސްރު ލިބިގެން ދިޔަ ނަސްރުގެ ދުވަހުގެ ތަހުނިޔާ ނަޝީދު ކިޔުއްވާފައި ނުވާއިރު، އިންޑިޔާގައި ހިންދޫ ދީނުގެ މީހުން ފާހަގަ ކުރާ ދިވާލީއާއި ގުޅިގެން ނަޝީދު ވަނީ އިންޑިޔާގެ ބޮޑުވަޒީރަށާއި، އެދުވަސް ފާހަގަ ކުރަމުންދާ އެންމެންނަށް އުފަލާއެކު ތަހުނިޔާ ދަންނަވާފައެވެ.\n1988 އަހަރުގެ ނޮވެމްބަރުމަހުގެ ތިންވަނަ ދުވަހަކީ ދިވެހިރާއްޖޭގެ އެއްވެސް ރައްޔިތަކު ހިތުން ފިލައިގެން ދާނެ ދުވަހެއް ނޫންކަން ޔަގީނެވެ. އެ ދުވަހުގެ ބިރުވެރިކަން ލޮލުން ދެކެފައިވާ ނުވާ އެތައް ބަޔަކަށްވެސް އެދުވަހު ދިވެހިން އުޅެން ޖެހުނު ހާލު ފޮތްތަކުން އެހެރީ ފެންނާށެވެ. ދިވެހި ސިފައިން އެދުވަހު ދެއްކި ޤައުމީ ރޫޙާއި ޖޯޝަކީ ހުރިހާ ދިވެހިން ފަޚުރުވެރިވާ ކަމެކެވެ. ނަމަވެސް އެދުވަހުގެ މަތިން ބައެއް ދިވެހިން މިއަދު ހަނދާނެއް ނެތެވެ. މިއީ ހިތާމަ ކުރަންޖެހޭކަމެކެވެ.\nދުނިޔޭގެ އެހެން ޤައުމުތަކުގެ ދުވަސްތައް ފާހަގަކުރައްވާ ތަހުނިޔާ ދަންނަވަން ހަނދުމަފުޅު ހުންނަވާއިރު، ތިމާގެ އަމިއްލަ ޤައުމުގެ މުހިންމު ދުވަހެއް ފާހަގަކޮށް، ތަހުނިޔާ ދަންނަވަން މިއަދު ބައެއް ބޭފުޅުން ހަނދުމަފުޅު ނެތިއްޖެއެވެ. ކޮންމެއަސް ދިވެހިރާއްޖޭގެ އެންމެ ބޮޑު މަޤާމެއް ފުރުއްވާފައިވާ ބޭފުޅަކު އެފަދަ ދުވަހެއް މަތިން ހަނދުމަފުޅު ނެތުމަކީ ދިވެހިން ދެރަވާން ޖެހޭނެ ކަމެކެވެ.\nކޮންމެ އަހަރަކުވެސް ނޮވެމްބަރުމަހުގެ ތިން ވަނަ ދުވަހު ދިވެހިރާއްޖޭގައި ފާހަގަކުރާ ނަސްރުގެ ދުވަސް މި އަހަރުވެސް ވަނީ ފާހަކޮށްފައެވެ. އެކިއެކި އިސް ފަރާތްތަކުންނާއި ސިޔާސީ ލީޑަރުން އެ ދުވަހުގެ ހެޔޮ އެދުމާއި ތަހުނިޔާ ފޮނުވަމުން ގެންދެވިއިރު ދިވެހިން ދެކެ އެންމެ ލޯބިފުޅުވާ ބޭފުޅާކަމަށް ދައުވާ ކުރައްވާ ކުރީގެ ރައީސް މުޙައްމަދު ނަޝީދު އެދުވަސް މަތިން ހަނދުމަފުޅު ނެތުމަކީ ގިނަ ބަޔަކު އެކަމާމެދު ކަންބޮޑުވުން ފާޅު ކުރި ކަމެކެވެ.\nއެކަންބޮޑުވުމުގައި ތިއްބާ ދެން ފެނިގެން ދިޔައީ އަދި އެއަށްވުރެވެސް ނޭދެވޭ މަންޒަރެކެވެ. އަވަށްޓެރި އިންޑިޔާގައި ބުދަށް އަޅުކަން ކުރާ މީހުން ފާހަގަ ކުރަމުން އަންނަ ދިވާލީ އާއި ގުޅިގެން ކުރީގެ ރައީސް ނަޝީދު އެގައުމުގެ ބޮޑުވަޒީރު ނަރެންދްރަ މޯދީއަށާއި އެ ދުވަސް ފާހަގަ ކުރާ އެންމެންނަށް ތަހުނިޔާ ކިޔުއްވި މަންޒަރެވެ. ނަޝީދުގެ ތަހުނިޔާގެ ޓްވީޓަށް އެތައް ބަޔަކު ފާޑު ކިޔާފައިވެއެވެ. މަދު ބަޔަކު އެކަމާ އުފާފާޅު ކުރި ނަމަވެސް، އިސްލާމް ދީނަށް ލޯބި ކުރާ އެންމެންނަށް ނަޝީދުގެ އެ އަމަލު ކަމަކު ނުދިޔައެވެ.\nއެމަނިކުފާނު އެފަދައިން ޓްވީޓު ކުރައްވާފައިވާއިރު އެކިއެކި ޢިލްމުވެރިން ދަނީ ޢައިރު މުސްލިމުން ފާހަގަކުރާ ދުވަސްތައް މުސްލިމުން ފާހަގަކުރުމަކީ ނުވަތަ އެ މުނާސަބަތު ތަކުގައި ބައިވެރި ވުމަކީ ހުއްދަކަމެއް ނޫންކަމަށް ވިދާޅުވަމުންނެވެ. އެގޮތުން، މަޝްހޫރު ދީނީ ޢިލްމުވެރިއެއް ކަމުގައިވާ ޝެއިޚް އަލީ ޒައިދު ކުރެއްވި ޓްވީޓެއްގައި ވަނީ ދިވާލީ އަކީ ހިންދޫ ދީނާއި ގުޅިފައިވާ އަޅުކަމެއްގެ ގޮތުގައި އިންޑިއާގެ މީހުން ފާހަގަކުރާ ދުވަހެއް ކަމަށް ވިދާޅުވެފައެވެ. އަދި އެ ކަމުގައި އެއްވެސް މުސްލިމެއް ބައިވެރިވުމަކީ ނުވަތަ އެ ދުވަހުގެ މަރުޙަބާ ކިޔުމަކީ އެއްވެސް ހާލެއްގައި ހުއްދަ ކަމެއް ނޫން ކަމަށްވެސް ވިދާޅުވިއެވެ.\nކޮންމެއަކަސް، މިއަދު އަޅުގަނޑުމެންނަށް ފެނިގެން މި ދިޔައީ ކުރީގެ ރައީސް މުޙައްމަދު ނަޝީދަށް ދިވެހިންނަށް ވުރެ ބޭރު ބައެއް މުހިންމު ވެގެން ދިޔަ މަންޒަރެވެ. އިސްލާމް ދީނާ ޤައުމުގެ ހިމާޔަތުގައި ދިވެހި ސިފައިން ވި ޤްރުބާނީއަށް ވުރެ ޣައިރު މުސްލިމުންގެ މުނާސަބަތުތައް އެ މަނިކުފާނަށް މުހިންމުކަން މިއަދު މިވަނީ ހާމަވެފައެވެ.\nާާލައިޝާ 09 ނޮވެމްބަރު 2018 - 19:19\nކޮބާތަ އިލްޔާސާ ޢިޔާޒު މިކަލޭގެއާ އެކީ ހިނިއައިސްފަ ތިބެ ފޮޓޯނަގާ އިރު މިހުރީ ޣަްިރުމުސްލިމުންގެއީދުވަސް ތަކަށްވެސް ފާޅުގަ ތަހުނިޔާ އިރު ހަމަ އެއްޗެކޭ ބުނާކަށް.ނުކެރުނުދޯ


Current Haradhu Kuda Kohlumah Miothy Rangalhu Hahleh - Vaguthu\nކަރަންޓް ޚަރަދު ކުޑަކުރުމަށް މިއޮތީ ރަނގަޅު ހައްލެއް\nކަރަންޓު ބިލް ބޮޑު ވެގެން އެވާހަކަ ނުދައްކާ މީހަކު މިމުޖުތަމައުގައި މަދުވާނެއެވެ. ގޭގެ ކުއްޔާއި އަދި އެހެނިހެން ޚަރަދު ކުރުމަށްފަހު، އަތާ އަނގަ ދިމާނުވެގެން އުޅޭއިރު، ކަރަންޓް ބިލް ބޮޑު ނުވުމަކީ ކޮންމެ މީހެއްގެވެސް އެދުމަކަށް މިވަނީ ވެފައެވެ.\nމިކަމަށް އޮތް އެންމެ ރަނގަޅު ހައްލަކީ އިޔާދަ ކުރަނިވި ހަކަތަ ބޭނުން ކުރުމެވެ. ނަމަވެެސް މިފަދަ ގޮތަކަށް ކަރަންޓު ނެގުމަށް ސޯލާ ފެނަލް ފަދަ ތަކެތި ހަރު ކުރުމަކީ ބޮޑު ޚަރަދަކަށް ވާތީ މިކަން ކުރުމަށް ގިނަ ބަޔަކު ފަސްޖެހެއެވެ. އެހެންނަމަވެސް މިފަހަރު މިއޮތީ ސަޅި ޑީލްއެކެވެ. ދޮރު ފޮތި ގަނޑުގެ ބަދަލުގައި ދެން ބޭނުން ކުރަންވީ ޚާއްސަ ސޯލާ ފެނަލްއެކެވެ.\nސޯލާ ގެޕްގެ ނަމުން ނަން ދެވިފައިވާ މިއާލާތަކީ ވަރަށްވެސް ފަސޭހައިން ހަރުކޮށްލެވޭ އެއްޗެކެވެ. އަދި ބޭނުންވަގުތަކު މިހަރުކުރި އެއްޗަށް ބަދަލު ގެނައުމުގެ ބާރު މީގެ ވެރި ފަރާތަށް ލިބިގެން ދިއުމަކީ މި ބޭނުން ކުރާ މީހުންގެ ނިސްބަތް ދުވަހެއް ދުވަހަކަށް އިތުރު ވަމުންދާ ކަމުގެ ސިއްރެވެ.\nސޯލާ ގެޕްގެ 10 ސުކައަރ ފޫޓްއިން 150 ވޯޓް ކަރަންޓް އުފައްދައިދޭއިރު، ދޮރުގައި ހަރު ކުރެވޭ މީއްޗަކީ އެކި ޑިސައިނަށް އަންނަ އާލާތެކެވެ. އަދި މި ފަރުދާ ކަހާލުމަށާއި ވައްޓާލުމަށް ފޯނަށް އެޅޭ ޚާއްސަ އެޕްއެއް ހުރުމާއެކު، މިއީ ދިރިއުޅުން ފަސޭހަކޮށްލާދޭނެ އެއްޗެއްކަން އެނގެއެވެ.\nކަރަންޓު ބިލްގެ ބޮޑުވާނަމަ މިފަދަ އެއްޗެއް ގޭގައި އިސްންޓޯލް ކޮށްލުން ބުއްދިވެރިއެވެ\nއޭޕްރީލް 16, 2018 12:43\nމިއީ ޚަބަރު ތޯ؟\nމިތަކެތީގެ އަގު ގެނެސްދެނީމައި ދޯ ގަންނަން ބޭނުންވާ ފަރާތްތަކަށް މިކަމާ ވިސްނާލަންވެސް އެނގޭނީ.


Messi Tha Ronaldo Tha? Miothy Super Computer Ge Nimmun - Vaguthu\nއާޖެންޓީނާގެ ލިއޮނަލް މެސީއާއި ޕޯޗުގަލްގެ ކްރިސްޓިއާނޯ ރޮނާލްޑޯގެ ބަހުސަކީ ފުޓުބޯޅައިގެ އެންމެ ވަރުގަދަ ބަހުސެވެ. އެންމެ ޒަމާންވީ ބަހުސްވެސް މެއެވެ. ބާސެލޯނާގެ ކެޕްޓަން މެސީއާއި ރޮނާލްޑޯގެ ތަފާތުތައް ބޮޑު ނަމަވެސް، ނަތީޖާ ދައްކައެވެ. މެސީއަކީ ގުދުރަތީ ހުނަރެއް ލިބިފައިވާ ކުޅުންތެރިޔަކަށްވާއިރު، ރޮނާލްޑޯއަކީ އެންމެ ބޮޑަށް މަސައްކަތް ކުރާ ކުޅުންތެރިޔާއެވެ.\nދެ ކުޅުންތެރިންވެސް ފަސް ފަހަރަށް ދުނިޔޭގެ އެންމެ މޮޅު ކުޅުންތެރިޔާގެ މަގާމުވެސް ހޯދާފައިވާއިރު، އަމިއްލައަށް ކަންކަމަށް ރިއާޔަތްކޮށް އެ ދެކުޅުންތެރިންގެ ތެރެއިން މޮޮޅީ ކޮން ކުޅުންތެރިއެއްކަން ބުނަން އުނދަގޫވާނެއެވެ. އެހެން ނަމަވެސް ބެލްޖިއަމްގެ ސައިންސްވެރިންތަކެއް އެކުވެ، އެ ދެކުުޅުންތެރިންގެ އިތުރުން މުޅި ދުނިޔޭގެ ހުރިހާ ކުޅުންތެރިންގެ ތެރެއިން އެންމެ މޮޅު ކުޅުންތެރިއެއް ކަނޑައަޅާނެ ފޯމިއުލާއެއް ވަނީ ތައާރަފް ކޮށްފައެވެ.\nޕާ ސްޕޯޒާގެ ޕްރޮފެސާ ކޭޔޫ ލިއުވޭން ޔުނިވާސިޓީންގެ ސައިސްޕޯޓްސް ފޯމިއުލާއަކީ ވަލުއިން އެކްޝަންސް ބައި އެސްޓިމޭޓިން ޕްރޮބެބްލިޓީސް، (ވީއޭއީޕީ)އެވެ. ފޯމައުލާއިން ކުޅުންތެރިންގެ އުމުރާ، މެޗުތަކުގެ ހުރިހާ ކަމަކަށް ބަލައެވެ. އެޓޭކާއި ޑިފެންސިވްލީ ކުރާ މަސައްކަތްވެސް ބަލައެވެ.\nޕްރޮފެސާ ޖެސީ ޑޭވިސް ބުނެފައި ވަނީ ގޯލް ޖެހުމާ އެސިސްޓް ކުރުމަކީވެސް ހަމައެކަނި މެޗެއްގައި ހިނގާނެ ކަންތައް ނޫން ކަމަށާއި، އެއް ކުޅުންތެރިއެއްގެ ފަރާތުން މެޗެއްގައި ގާތްގަނޑަކަށް 16000 ކަންތައް ހިނގާނެ ކަމަށެވެ. އަދި ޔުނިވާސިޓީގެ ފޯމިއުލާއިން ޕާސްތަކާ، ނެއްޓުންތަކާ، ޓެކްތަކާ ހުރިހާ އެއްޗެއް ރޭޓްކޮށް ކަލްކިއުލޭޓް ކުރާނެ ކަމަށްވެސް އޭނާ ބުންޏެވެ.\nނަތީޖާއަށް ބަލަމާ ހިނގާށެވެ. 2013-14 ވަނަ އަހަރުން ރޮނާލްޑޯ މެޑްރިޑް ދޫކޮށްލަން ދެން އެއްކޮށްފައިވާ ޑޭޓާއަށް ބަލާ ކުރީގައި އުޅެނީ މެސީއެވެ. ރޮނާލްޑޯއަށް މެސީއާ ގާތްވެސް ނުކޮށްލެވެއެވެ. މެސީއަށް ވީއޭއީޕީ 1.21ގެ ސްކޯއެއް ކޮންމެ މެޗަކުން ލިބިފައިވާއިރު، ރޮނާލްޑޯއަށް ލިބިފައި ވަނީ 0.61ގެ ސްކޯއެކެވެ. ރޮނާލްޑޯ މެޑްރިޑްގައި ހޭދަކުރި ފުރަތަމަ ދުވަސް ކޮޅުގައި ދާދި ހަމަހަަމަކޮށް ދެކުޅުންތެރިންގެ ސްކޯ ދިޔަ ނަމަވެސް، 2016 ހިސާބުން މެސީ ވަނީ އެހެން ހުރިހާ ކުޅުންތެރިންނަށްވެސް ބޮޑުތަނުން ކުރިއަށް ޖެހިފައެވެ.\nކުޅުންތެރިންގެ ލީޑާޝިޕަށްވެސް، ދަނޑުމަތީގެ އިމްޕެކްޓަށްވެސް ޑާޓާއިން ބަލާއިރު، މެސީ އުޅެނީ ހާސް ބައި ކުރީގައެވެ.\nއޮގަސްޓް 21, 2019 12:39\nތީ ދޮގެއް! ރޮނާލްޑޯ އެންމެ މޮޅު ވާނީ!\nއޮގަސްޓް 21, 2019 12:40\nއޮގަސްޓް 21, 2019 12:57\nމެސީގެ ފޭން އެއް ލިޔެފައިން ހަބަރަކާ ވައްތަރީ\nއޮގަސްޓް 21, 2019 17:14\nރޮނާލްޑޯއަށް މޮޅުވާގޮތަށްތަ ދެން ލިޔަންވީ.. އޭރުން އޯކޭދޯ އެޔާ ދިމާނުވިޔަސް.. ކޮންމެ އެއްޗެއް ކިޔަސްް މަ މޮޅުވާނެ..\nއޮގަސްޓް 24, 2019 18:52


މޮޅު ކުޅުންތެރިޔަކަށް ސެންޓޭ، މޮޅު ކޯޗަކަށް ނިޒާމްބެ އަދި އުންމީދީ...\nމޮޅު ކުޅުންތެރިޔަކަށް ސެންޓޭ، މޮޅު ކޯޗަކަށް ނިޒާމްބެ އަދި އުންމީދީ ކުޅުންތެރިޔަކަށް ރިޒޭ\nއެންމެ މޮޅު ކޯޗަކަށް ހޮވުނީ ޓީސީގެ މުހައްމަދު ނިޒާމް (ނިޒާމްބެ) އަށް\nއެންމެ އުންމީދީ ކުޅުންތެރިޔާގެ މަގާމު ލިބުނީ ރިޒުވާން އަހުމަދު (ރިޒޭ) އަށް\nއެންމެ މޮޅު ކުޅުންތެރިޔާގެ މަގާމު ލިބުނީ އަލީ ފާސިރު (ސެންޓޭ) އަށް\n17 ޖެނުއަރީ 2017 | އަންގާރަ 06:06\nއެންމެ މޮޅު ކުޅުންތެރިޔާގެ މަގާމު ހޯދި އަލީ ފާސިރު (ސެންޓޭ) އޭނާ ވަނީ އެންމެ ގިނަ ލަނޑު ޖެހި ކުޅުންތެރިޔާގެ މަގާމުވެސް ހޯދާފަ\nފުޓުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އަދި މޯލްޑިވްސް ފުޓްބޯލް ޑޮޓްކޮމް އިން ހޮވި މިދިޔަ ސީޒަނުގެ އެންމެ މޮޅު ކުޅުންތެރިޔާގެ މަގާމު ޓީސީ ސްޕޯޓްސް ކްލަބްގެ އަލީ ފާސިރު (ސެންޓޭ) ހޯދިއިރު، އެންމެ މޮޅު ކޯޗުގެ މަގާމު ޓީސީގެ ކޯޗު މުހައްމަދު ނިޒާމް (ނިޒާމްބެ) ހޯދައިފި އެވެ. އަދި އެންމެ އުންމީދީ ކުޅުންތެރިޔާގެ މަގާމު ރިޒުވާން އަހުމަދު (ރިޒޭ) ހޯދައިފި އެވެ.\nނެޝަނަލް އާޓް ގެލެރީގައި ބޭއްވި މި އެވޯޑް ނައިޓްގައި އެންމެ މޮޅު ކުޅުންތެރިޔާގެ މަގާމު ސެންޓޭ އަށް ލިބުނީ މާޒިޔާ ސްޕޯޓްސް އެންޑް ރެކްރިއޭޝަންގެ ފޯވާޑް އަސަދުﷲ އަބްދުﷲ އަދި އީގަލްސްގެ ކެޕްޓަން އިމްރާން ނަޝީދުއާ ވާދަކޮށްގެންނެވެ.\nއެންމެ އުންމީދީ ކުޅުންތެރިޔާގެ އެވޯޑް ރިޒޭ އަށް ލިބުނީ އީގަލްސްގެ އަންސަރު އިބްރާހިމް (އަންކޮ) އަދި ޓީސީގެ ނާއިޒް ހަސަން (ދާދު)އާ ވާދަކޮށްގެންނެވެ. މީގެއިތުރުން އެންމެ މޮޅު ކޯޗުގެ މަގާމު ނިޒާމްބެ އަށް ލިބުނީ މާޒިޔާގެ ކޯޗު އަލީ ސުޒެއިން އަދި އީގަލްސްގެ ކޯޗު އިހުސާން އަބްދުލް ޢަނީ (ސާންތި)އާ ވާދަކޮށްގެންނެވެ.\nމިދިޔަ ސީޒަނުގައި އެންމެ ގިނަ ލަނޑު ޖެހި ކުޅުންތެރިޔާ އަށް ދޭ ރަންބޫޓް ލިބުނީ މިދިޔަ ސީޒަނުގެ އެންމެ މޮޅު ކުޅުންތެރިޔާގެ މަގާމުވެސް ހޯދި ސެންޓޭ އަށެވެ. އޭނާ ވަނީ މިދިޔަ ސީޒަނުގައި ޓީސީގައި މޮޅު ކުޅުމެއް ދައްކާފައެވެ. އެގޮތުން އޭނާ މި އެވޯޑް ހާސިލް ކުރީ 34 ލަނޑާއެކުގައެވެ.


Konme quarter aku covid haradhuthaku ge audit eh kuran faaskohfi\nމަޖިލީހުގެ ނައިބު ރައީސް، ގަލޮޅު އުތުރު ދާއިރާގެ މެންބަރު އީވާ އަބްދުﷲ: އީވާ ހުށަހެޅުއްވި އޮޑިޓް ހެދުމުގެ އިސްލާހު ފާސްކުރި -- ފޮޓޯ: މަޖިލީސް\nކޮވިޑް-19 އިގެ ބަލިމަޑުކަމުގެ ހާލަތުގެ ސަބަބުން ދައުލަތުން ކުރާ ހަރަދުތަކާއި ސަރުކާރުގެ ޕްރޮގްރާމްތަކުގެ ތެރެއިން ކުރާ ހަރަދުތަކާއި އެހީގެ ގޮތުގައި ލިބޭ ފައިސާ ހަރަދު ކުރާ ގޮތުގެ ފައިނޭންޝަލް އޮޑިޓެއް ކޮންމެ ތިން މަހަކު އެއް ފަހަރު ހަދަން ރައްޔިތުންގެ މަޖިލީހުން މިއަދު ފާސްކޮށްފި އެވެ.\nކޮވިޑް-19 ގެ ސަބަބުން ވިޔަފާރިތަކާއި އާންމު ފަރުދުންގެ މާލީ ހާލަތު ދަށްވާތީ ސަރުކާރުން ފަށާ ޕްރޮގްރާމްތަކަށް މަޖިލީހުން ލަފާ ދިނުމަށް މައްސަލާގައި މާލިއްޔަތު ކޮމިޓީން އެކުލަވާލި ރިޕޯޓަށް މަޖިލީހުގެ ނައިބު ރައީސް އަދި ގަލޮޅު އުތުރު ދާއިރާގެ މެންބަރު އިވާ އަބްދުﷲ އިސްލާހެއް ހުށަހެޅުއްވި އެވެ.\nއީވާގެ އިސްލާހުގައި ވަނީ ކޮވިޑް-19 ގެ ސަބަބުން ދައުލަތުގެ މުއައްސަސާތަކުން ކޮންމެ ކްއާޓަރެއްގައި ކުރާ ހަރަދުތަކާއި ހިލޭ އެހީއާއި ދަރަނީގެ މާލީ ރިޕޯޓުތަކުގެ ފައިނޭޝަލް އޮޑިޓެއް ހަދާށެވެ. ކޮންމެ ކްއާޓަރެއް ނިމޭތާ މަސް ދުވަހުގެ ތެރޭގައި އެ އޮޑިޓް ނިންމަން އޮޑިޓާ ޖެނެރަލްގެ އޮފީހަށް އަންގަން ވެސް އެ އިސްލާހުގައިވެ އެވެ. ކްއާޓަރަކީ ތިން މަސް ދުވަހެވެ.\nއިވާ ހުށަހެޅުއްވި އިސްލާހު ކޮމިޓީ ރިޕޯޓުގައި ހިމެނުމަށް މަޖިލީހުން ފާސްކުރީ 60 މެންބަރުންގެ ވޯޓުންނެވެ. އިސްލާހު ފާސްކުރަން ނުފެންނަ ކަމަށް އެއްވެސް މެންބަރަކު ވޯޓެއް ނުދެއްވަ އެވެ. ވަކި ގޮތަކަށް ވޯޓު ދެއްވަން ބޭނުން ނުވާ ކަމަށް އެއް މެންބަރަކު ވޯޓު ދެއްވި އެވެ.\nމާލިއްޔަތު ކޮމިޓީގެ އެ ރިޕޯޓު ވެސް މިއަދުގެ ޖަލްސާގައި 63 ފާސްކުރި އެވެ. ރިޕޯޓު ފާސްކުރީ މެންބަރުންގެ ވޯޓުންނެވެ. ރިޕޯޓު ފާސްކުރަން ނުފެންނަ ކަމަށް އެއްވެސް މެންބަރަކު ވޯޓެއް ނުދެއްވަ އެވެ.\nމީގެ އިތުރުން ކޮވިޑް-19 ގެ ކަންކަމަށް ދައުލަތުގެ މުއައްސަސާތަކުން މިހާތަނަށް ކޮށްފައިވާ ހަރަދުތަކުގެ ފައިނޭންޝަލް އޮޑިޓްތައް ދޮޅު މަސް ދުވަސް ނުވަތަ 45 ދުވަހުގެ ތެރޭގައި ނިންމައި މަޖިލީހުގެ މާލިއްޔަތު ކޮމިޓީއަށް ފޮނުވަން އޮޑިޓާ ޖެނެރަލްއަށް އެންގުމަށް އެ ކޮމިޓީން ވަނީ ނިންމައިފަ އެވެ.\nރައްޔިތުންގެ މަޖިލިސް އޮޑިޓާ ޖެނެރަލް އޮފީސް އީވާ އަބްދުﷲ + ފިނޭންސް މިނިސްޓްރީ ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް


އިންޑިޔާގެ ސިއްޙީ މަސައްކަތްތެރިންނަށް ކޮވިޑް-19 ޖެހުމުން ލީ ތަނުގައި، ކާއެއްޗެއް އަދި ބޯފެން ފޮދެއްވެސް ނުދޭ – Dhen.mv\nއިންޑިޔާގެ ސިއްޙީ މަސައްކަތްތެރިންނަށް ކޮވިޑް-19 ޖެހުމުން ލީ ތަނުގައި، ކާއެއްޗެއް އަދި ބޯފެން ފޮދެއްވެސް ނުދޭ\nMay 12, 2020 - 6:44 pm\nއިންޑިޔާގެ ދިއްލީގައި ހަ ހާހަށްވުރެ ގިނަ މީހުން ކޮވިޑް-19 އަށް ޕޮޒިޓިވްވި އިރު އޭގެ ތެރެއިން5އިންސައްތަ މީހުންނަކީ ސިއްޙި އެހީތެރިންނެވެ. މީގެ ތެރޭގައި ހިމެނެނީ ކޮވިޑް-19 ބަލި މީހުނަށް ފަރުވާ ކުރުމުގެ ތެރޭގައި މި ބަލި ޖެހުނު ޑޮކްޓަރުންނާއި ނަރުހުންނެވެ. މި މީހުން ބައްޔަށް ޕޮޒިޓިވް ވުމުން އެމީހުންބައިތިއްބާފައިވާ ތަނުގެ ހާލަތު ކިޔައިދީ ތިން މީހަކު ވަނީ ވީޑިއޯއެއް އާންމު ކޮށްފައެވެ.\nމިގޮތުން ބީ.އާރް އަމްބޭދްކަރް ކިޔާ މީހަކު ބުނީ ހޮސްޕިޓަލްގައި މަސައްކަތް ކުރާ3މީހަކު ކޮވިޑް-19 އަށް ޕޮޒިޓިވް ވުމުން އެމީހުން ބަދަލުކުރި ކަރަންޓީނު ފެސިލިޓީގައި ރަނގަޅު ކާނެ އެއްޗެއް، ބޯނެ ފެނެއް އަދި ފާޚާނާ ކުރެވޭނެ ގޮތެއްވެސް ނެތް ކަމަށެވެ. މާސްކް އަޅައިންގެން ދެ އަންހެނުންނާ ފިރިހެނަކު ފެންނަ މި ވީޑިއޯގައި އެމީހުން ބުނެފައިވަނީ، އެމީހުންނަށް ކޮވިޑް-19 ޖެހުނީ ހޮސްޕިޓަލް ރައްކާތެރިކަން ކުޑަވުމުގެ ސަބަބުން ކަމަށެވެ.\nމި ވީޑިއޯ ފަށަމުން އެއް އަންހެނަކު ބުނީއެ ތިން މީހުންނަކީ ވެސް ދިއްލީގައި ސަރުކާރުން ހިންގާ ހޮސްޕިޓަލެއްގައި މަސައްކަތް ކުރި ތިން މީހުންކަމަށެވެ. އެމީހުންވަނީ އެތަނުގައި ކޮވިޑް-19 ގެ ބަލިމީހުނަށް ފަރުވާ ދިނުމުގެ ތެރޭގައި އެމީހުނަށް ބަލި ޖެހުމުން އެމީހުން ގެނެސް ލީ ތަނުގެ ޙާލަތު ވީޑިއޯއިން ދައްކަމުން ދިއްލީގެ ޗީފް މިނިސްޓަރ އަރްވިންދް ކޭޖްރިވާލް އަށް މަލާމާތުގެ ރާގުން ޝުކުރު އަދާކޮށްފައެވެ. ސަރުކާރުގެ ހޮސްޕިޓަލެއްގައި ކޮވިޑް-19 ގެ ބަލިމީހުނަށް ފަރުވާ ދިނުމުގައި އެހީތެރިވުމުން، އެކަމުގެ ބަދަލު މި ލިބުނީ ވަރަށް ރަނގަޅަށް ކަމަށް ބުނެ ވާހަކަ ދެއްކި އިރު އެމީހާ ހުރި ރޮވިފައެވެ. ސަރުކާރުން މުވައްޒަފުންނަށް މިވަރުގެ ފެސިލިޓީއެއް ލިބުނު އިރު އެމީހުންގެ އާއިލާގެ މީހުނަށް މިއަށްވުރެ ރަނގަޅު ފެސިލިޓީ ލިބޭނެކަމަށް ވެސް މި އަންހެން މީހާ ބުނެއެވެ. ވީޑިއޯ ގައި ފެންނަ ފިރިހެން މީހާ ބުނީ އެތަނަށް ދިޔަ ފަހުން ހަތަރު ފަސް ގަޑިއިރު ވެއްޖެކަމާ، ފެންފޮދެއް ވެސް މީހަކު ނުދޭކަމަށެވެ. ތިންވަނައަށް ހުރިމީހާ ބުނީ އެމީހުން އެތަނަށް ގެނައިފަހުން އިތުރު ބަލި މީހުން ގެނެސްފި ކަމަށާއި، އެންމެންގެ ހާލުވެސް އިތުރަށް ގޯސްވެގެން ހިނގައިދާނެ ކަމަށެވެ.\n"ދަ ވަޔަރ" ނޫހަށް މައުލޫމާތުދެމުން، އެ ވީޑީއޯގައި ފެންނަ ފިރިހެން މީހާ، ދަރްމެންދަރު ބުނީ ފަހުން އެ ތިން މީހުން ރާޖީވް ގާނދީ ކެންސަރ ހޮސްޕިޓަލްގެ ރަނގަޅު ވޯޑަކަށް ބަދަލު ކޮށްފައިވާ ކަމަށެވެ އެތަނުގައި ކެއިން ބުއިމާއި ސިއްހީ ފަރުވާގެ އިންތިޒާމް ހަމަ ޖެހިފައިވާ ކަމަށެވެ.


05 މާރޗް 2017\nހުރަވީ ދުވަހުގެ ރަސްމީ ޖަލްސާ ބާއްވައިފިއެވެ. މިޖަލްސާ އޮތީ ހުރަވީ ދުވަސްކަމުގައިވި ޖުމާދަލް އާޚިރާމަހުގެ3ވީ ބުރާސްފަތި ދުވަހުގެރޭ އިސްލާމީ މަރުކަޒުގައެވެ. މިޖަލްސާ ޝަރަފުވެރިކޮށްދެއްވީ ދިވެހިރާއްޖޭގެ އުއްތަމަ ފަނޑިޔާރު އަލްއުސްތާޒް ޢަބްދުﷲ ސަޢީދުއެވެ.\nމިޖަލްސާގައި ހޯމް މިނިސްޓަރ އަޒްލީން އަޙްމަދު ދެއްކެވި ވާހަކަފުޅުގައި ދިވެހިންގެ ދާޚިލީކަންކަމާއި ބެހި ބަސްބުނަމުންދާ ފަރާތްތަކަކީ އިސްލާމް ދީނުގެ ޢަދުއްވުންކަން ދިވެހިން އަބަދުވެސް ހަނދާކުރަންޖެހޭކަމަށާއި، ދިވެހިރާއްޖޭގެ ދާހިލީ ކަންކަމަށް އަތް ބޭނުމަށް މަސައްކަތްކުރާ ބޭރުގެ ފަރާތްތަކުން ރާއްޖެއަށް ޝައުގުވެރިކަން ފާޅުކުރަނީ ދިވެހިންނަށް ހެޔޮއެދިގެން ނޫންކަމަށާއި އެފަދަ ފަރާތަކަށް ސަމާލުވުމަށެވެ.\nޖަލްސާގެ ޝަރަފުވެރި މެހްމާން ދިވެހިރާއްޖޭގެ އުއްތަމަ ފަނޑިޔާރު އަލްއުސްތާޒް ޢަބްދުﷲ ސަޢީދުގެ ވާހަކަފުޅުގައި ދިވެހިންގެ ތެރޭގައި އޮންނަންޖެހޭ އުޚުއްވަތްތެރިކަމާއި އެއްބައިވަންތަ ކަމަށް ރައްކާތެރިވެ ދިވެހިރާއްޖޭގެ ބިމުގެ ސަރަޙައްދުގެ އެއްބައިވަންތަކަމަށް ރައްކާތެރިވެ ދިވެހިންގެ ތާރީޚާ އާދަކާދައާ ސަގާފަތާ ދިވެހިންގެ ތަރިކަތަކަށް ރައްކާތެރިވެ އަމާނާތްތެރިވާންޖެހޭކަމަށް ވިދާޅުވިއެވެ.\nމިޖަލްސާގައި ވާހަކަފުޅު ދެއްކެވި ބޭފުޅުންގެ ތެރޭގައި ދިވެހިބަހުގެ އެކަޑަމީގެ ރައީސް އަޝްރަފް ޢަލީއާއި ކަށިމާގެ ޝާކިރުގެ އިތުރުން މަދުރަސަތުލް ޢަރަބިއްޔަތުލް އިސްލާމިއްޔާގެ ދަރިވަރު ޢަރީޝާ ފަރުހަތު ހިމެނެއެވެ.\nހުރަވީދުވަސް ނިސްބަތްވެގެން ވަނީ އައްސުލްތާން ޣާޒީ ޙަސަން އިއްޒުއްދީނުލް ހުރަވީއަށެވެ. މި ދުވަސް ފާހަގަ ކުރުމުގެ މަޤްޞަދަކީ އެބަޠަލު ގެނެސްދެއްވި މިނިވަންކަމާއި ޤައުމިއްޔަތު ދަމަހައްޓާ ދިވެހިންގެ ހިތްތަކުގައި އެމިނިވަންކަން ދިރުވައި އާލާކުރުމެވެ.


Supreme Court ge fandiyaaru kamun Ghanee vakikohfi\nފަނޑިޔާރު އަބްދުލް ޣަނީ މުހައްމަދު -- ފޮޓޯ: އަވަސް ފައިލް\nސުޕްރީމް ކޯޓުގެ ފަނޑިޔާރު އަބްދުލްޣަނީ މުހައްމަދު މަގާމުން ވަކި ކުރަން ރައްޔިތުންގެ މަޖިލީހުން މިއަދު ފާސްކޮށްފި އެވެ.\nފަނޑިޔާރު ޣަނީ މަގާމުން ވަކި ކުރުމަށް ފެންނަ ކަމަށް މަޖިލީހުގެ ޖުޑިޝަރީ ކޮމިޓީން ނިންމި ރިޕޯޓް ފާސްވީ، އެ ވޯޓުގައި ބައިވެރިވެވަޑައިގެންނެވި 64 މެންބަރުންގެ ވޯޓާއެކު އެވެ. ޣަނީ ފަނޑިޔާރުކަމުން ވަކި ކުރަން ނުފެންނަކަމަށް ދެ މެންބަރަކު ވޯޓު ދެއްވި އިރު، ވަކި ކޮޅަކަށް ވޯޓު ނުދެއްވަނީ އެއް މެންބަރެވެ.\nޖުޑީޝަރީ ކޮމިޓީއިން ނިންމީ ފަނޑިޔާރު ޣަނީ ވަކި ކުރަން ޖުޑީޝަލް ސާވިސް ކޮމިޝަން (ޖޭއެސްސީ)އިން ނިންމާފައިވަނީ އިޖުރާއަތްތަކާ އެއްގޮތަށް ކަމަށެވެ.\nފަނޑިޔާރު ޣަނީ ވަކި ކުރަން ޖޭއެސްސީއިން ނިންމައި، އޭނާ 60 ދުވަހަށް ސަސްޕެންޑް ވެސް ކުރި އެވެ.\nޖޭއެސްސީއިން ފަނޑިޔާރު ޣަނީއާ ގުޅޭ ގޮތުން ބަލަމުން ދިޔައީ ސުޕްރީމް ކޯޓުން ގާނޫނު އަސާސީއާ ހިލާފަށް ނިންމާފައިވާ ނިންމުންތަކަށް ބަޔާންކޮށް އެ ކޮމިޝަނުން އެކުލަވާލި ރިޕޯޓްގައި ހިމެނޭ ކަންކަމުގެ ތެރެއިން ފަނޑިޔާރު ޣަނީ ބައިވެރިވެވަޑައިގަންނަވާ މައްސަލަތަކެވެ. އެ މައްސަލާގެ ތަހުގީގަށް ފަނޑިޔާރު ޣަނީ ގެންދަވަނީ އެއްބާރުލުން ދެއްވި އެވެ.\nފަނޑިޔާރު ޣަނީ ޖޭއެސްސީއަށް ހާޒިރުވެ އެއްބާރުލުން ދެއްވާފައިވާއިރު އެ މައްސަލަތަކަކީ ޖޭއެސްސީއަށް ނުބެލޭނެ މައްސަލަތަކެއް ކަމަށް ވިދާޅުވެ ކުރީގެ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ އާއި ސުޕްރީމް ކޯޓުގެ ކުރީގެ ފަނޑިޔާރު އާދަމް މުހައްމަދު ޖޭއެސްސީއަށް ހާޒިރުވާން ދެކޮޅު ހެއްދެވި އެވެ. އެކަމާ ވެސް ގުޅިގެން އެ ދެ ބޭފުޅުން މިހާރު ވަނީ ފަނޑިޔާރު ކަމުން ވަކިކޮށްފަ އެވެ.\nރައްޔިތުންގެ މަޖިލިސް ސުޕްރީމް ކޯޓް ޖޭއެސްސީ + ޝަރުއީ ދާއިރާ ޝަރުއީ ދާއިރާ ރިފޯމް ކުރުން


ޓްރާންސްޕޯޓް މިނިސްޓްރީގެ ވާހަކަތައް ޓެކްސީ ސެންޓަރުތަކުން ދޮގުކޮށްފި\nއިބްރާހިމް އާދަމް6ޖޫން 2020 22:14\nމާލޭގައި ޓެކްސީގެ ހިދުމަތްދޭ ފަރާތްތަކާއި ގުޅޭގޮތުން، ޓްރާންސްޕޯޓް މިނިސްޓްރީން ރައްޔިތުންގެ މަޖިލީހުގެ ޤައުމީ ތަރައްޤީއާއި ތަރިކައިގެ ކޮމިޓީގައި ދައްކާފައިވަނީ ހަގީގަތާއި ހިލާފު ވާހަކަތައް ކަމަށް ޓެކްސީ ސެންޓަރުތަކުން ބުނެފިއެވެ.\nމިގޮތުން ޓެކްސީ ވޯކާސް ޔުނިއަނުން (ޓީޑަބްލިއުޔޫ) ނެރުނު ބަޔާނެއްގައި ބުނެފައިވަނީ، ޓެކްސީ ސެންޓަރު ތަކާއި ގުޅޭގޮތުން ހަގީގަތާއި ހިލާފު ވާހަކަތައް ދައްކާތީ ހިތާމަކުރާކަމަށެވެ. ރައްޔިތުންގެ މަޖިލީހުގެ ކޮމިޓީގައި ޓްރާންސްޕޯޓް މިނިސްޓްރީގެ ޑިރެކްޓަރ ޖެނެރަލް އަލީ ޒުބައިރު ވިދާޅުވިގޮތުގައި މާލެ ސަރަހައްދު ފުރަބަންދު ކުރުމުގެ ކުރިން2ފަހަރު ޓެކްސީ ޑްރައިވަރުންނާއި ބައްދަލު ކުރެއްވިކަމަށެވެ. އަދި އެ ބައްދަލުވުންތަކުގައި ޑްރައިވަރުން، ސަރުކާރުން ކޮވިޑު-19 އާއި ގުޅިގެން ދެމުން ގެންދާ ރިލީފް ލޯނު ދިނުމަށް އެދިފައި ނުވާނެ ކަމަށް ޒުބައިރު ވިދާޅުވިއެވެ.\nPRESS RELEASE : Addressing false information stated by the senior officials of ministry of transport and civil aviation at the peoples Majlis committee. English version.#COVID19 #COVID19Maldives #TWUMaldives #taxi #transport pic.twitter.com/yD0RXUUJTY\nނަމަވެސް ޓީޑަބްލިއުޔޫ އިން ބުނެފައިވާ ގޮތުގަިއ ހުރިހާ ބައްދަލުވުމެއްގައިވެސް އެ ލޯނު ހޯދުމަށް އެދިފައިވާނެ ކަމަށެވެ. އަދި މީގެ އިތުރުން ޑްރައިވަރުންގެ ރައްކާތެރިކަމަށް މިހާތަނަށް ސަރުކާރުން އެއްވެސް އެހީތެރިކަމެއް ފޯރުކޮށް ދީފައިނުވާއިރު، އެފަދަ އެހީތަކެއް ވެދެއްވިކަމަށް ބުނެވެސް ޒުބައިރު މަޖިލީހުގައި އިތުރުފުޅު ހެއްދެވި ކަމަށް ޓީޑަބްލިއުޔޫއިން ވަނީ ބުނެފައެވެ.\nއަދި ޒުބައިރު ޓެކްސީ ޑްރައިވަރުންނާއި އެކު ބޭއްވި ފުރަތަމަ ބައްދަލުވުމަކީ ކަރަންޓީނު ނިންމާފައި އަންނަ މީހުންނަށް ހިދުމަތް ދޭން ގިނަ ޓެކްސީތައް ނެރުމާއި ބެހޭ ބައްދަލުވުމެއް ކަމަށް ޓެކްސީ ސެންޓަރުތަކުން ބުނެފައިވެއެވެ. އަދި އެ ބައްދަލުވުމުގައިވެސް ރިލީފް ލޯނަށް އެދިފައިވާނެ ކަމަށާއި މާސްކާއި ސެނިޓައިޒާފަދަ ތަކެތި ފޯރުކޮށްދިނުމަށްވެސް އެދުނުކަމަށް ސެންޓަރުތަކުން ވަނީ ބުނެފައެވެ.\nއަދި މާލެ ލޮކްޑައުން ކުރިފަހުން ބޭއްވި ބައްދަލުވުމުގައި ވެސް ރިލީފް ޕެކޭޖަށް ޝަރުތު ހަމަ ނުވާ ވާހަކައާއި އެކަމާއި ގުޅިގެން ހުރި ދަތިތަތައް ހާމަކުރިކަމަށް ސެންޓަރުތަކުން ވަނީ ބުނެފައެވެ. އަދި ހުދު ރައީސް ސޯލިހަށްވެސް އެކަމާއި ގުޅިގެން ސިޓީއެއް ފޮނުވާފައިވާނެ ކަމަށް ޓެކްސީ ސެންޓަރުތަކުން ވަނީ ހާމަކޮށްފައެވެ.\nޓެކްސީ ސެންޓަރުތައް ޓްރާނަސްޕޯޓް މިނިސްޓްރީ\nމިސަރުކާރުމީ ކީއްކުރާބައެއް؟؟ ދޮގުހެދުމާއި އަނދުން އެޅުވުން އެކަނި އޮތީ


އިސްލާމީ ތަރުބިއްޔަތުގެ ޢިލްމު6– shafiu.mv\nއިސްލާމީ ތަރުބިއްޔަތުގެ ޢިލްމު 6\nApril 29, 2021 މުޙައްމަދު ޝާފިޢު\nމުޖުތަމަޢުތަކުގައި މިއަދު ފެތުރިފައިވާ އިޖުތިމާޢީ މަލިމަޑުކަމަކީ އިސްލާމީ ތަރުބިއްޔަތުގެ ގިއުގަނޑުން ނުކުތުމުގެ ސަބަބުން އުފަންވިކަންކަމެވެ. އެހެންކަމުން ހުރިހާ މުސްލިމުންވެސް އަދި ޢާއްމުކޮށް އިންސާނިއްޔަތު އެއްކޮށް އިސްލާމީ މަންހަޖަށް ބޭނުންޖެހިގެންވާކަން އެނގެއެވެ. ޚާއްޞަކޮށް ފިކުރީ ހަނގުރާމައިގެ އޮއިވަރު މުޅިދުނިޔެތެރޭގައި ގަދަވެފައިވުމާއެކު އަންނަމުންދާ ނޭދެވޭ އަސަރުތަކުން މުޖުތަމަޢު ސަލާމަތްކުރެވޭނެ ހަމައެކަނި މަގަކީ އިސްލާމީ ތަރުބިއްޔަތުގެ މަގަށް ރުޖޫޢަވުމެވެ. ތަރުބިއްޔަތުގެ ހަށިގަނޑަށް ހުޅަނގުގެ ޖަރާސީމުވަނުމުގެ ކުރީގައި ރައްކާތެރިވެވިއްޖެނަމަ އެ ޖަރާސީމު ވަނުމަށްފަހު ފަރުވާކުރުމަށްވުރެ ކިތަންމެހާވެސް ރަނގަޅެވެ. ފަރުވާކުރުމަށްވުރެ ރައްކާތެރިވުން ރަނގަޅެވެ. ﷲ ތަޢާލާ ކިރިތި ޤުރުއާނުގައި ވަޙީކުރައްވާފައިވެއެވެ. يَا أَيُّهَا الَّذِينَ آمَنُوا قُوا أَنْفُسَكُمْ وَأَهْلِيكُمْ نَارًا وَقُودُهَا النَّاسُ وَالْحِجَارَةُ عَلَيْهَا مَلَائِكَةٌ غِلَاظٌ شِدَادٌ لَا يَعْصُونَ اللَّهَ مَا أَمَرَهُمْ وَيَفْعَلُونَ مَا يُؤْمَرُونَ (التحريم 6) “އޭ އީމާންވީ މީސްތަކުންނޭވެ! ތިޔަބައިމީހުންގެ އަމިއްލަ ނަފުސުތަކާއި، ތިޔަބައިމީހުންގެ އަހުލުވެރިން، ނަރަކައިން ސަލާމަތްކުރާށެވެ! އެ ނަރަކައިގެ ދަރަކީ، މީހުންނާއި ހިލައެވެ. އެ ނަރަކައިގެ މައްޗަށް (ބަނޑޭރިންކަމުގައި) ހަރުކަށި، އަދި ގަދަފަދަ މަލާއިކަތުންވެއެވެ. ﷲ، އެބޭކަލުންނަށް ކުރައްވާ އަމުރަކަށް އެބޭކަލުން ނުއުރެދޭނެތެވެ. އަދި އެބޭކަލުންނަށް އަމުރުކުރައްވާކަންތައް އެބޭކަލުން ކުރައްވާނެތެވެ.”


ޢާއިލާތަކަށް އެހީވުމުގެ ޚާއްޞަ ޕްރޮގްރާމެއް ސަލަފުން ފަށަނީ – ޖަމްޢިއްޔަތުއް ސަލަފް\nޢާއިލާތަކަށް އެހީވުމުގެ ޚާއްޞަ ޕްރޮގްރާމެއް ސަލަފުން ފަށަނީ\nތާރީޚް: 5:55 22 އޭޕްރިލް 2018\nމުޖުތަމަޢުގައި ދިރިއުޅޭ، އަމިއްލަ ޒަރޫރީ ޙާޖަތްތައް ފުއްދުމުގައި ދަތި ކަން ތަޙައްމަލު ކުރަމުންދާ ޢާއިލާތަކަށް އެހީތެރިވެ ލުއިކަން ހޯދައިދިނުމުގެ މަޤްޞަދުގައި މި ރަމަޟާންމަހު، ޚާއްޞަ ޙަރަކާތެއް ހިންގުމަށް ޖަމްޢިއްޔަތުއްސަލަފުން ނިންމައިފިއެވެ.\nމުޅި ރާއްޖެއަށް ޢަމާޒު ކޮށްގެން ކުރިއަށްގެންދިއުމަށް ހަމަޖެހިފައިވާ މި ޕްރޮގްރާމަކީ، އެއްމަސް ދުވަހުގެ (ރަމަޟާން މަހަށް) ކާބޯތަކެތި ހިލޭ ފޯރުކޮށްދިނުމަށް ހަމަޖެހިފައިވާ ޕްރޮގްރާމެކެވެ. ޕޮއިންޓު ލިބޭ އުސޫލުން ކުރިއަށްގެންދާ މިޕްރޮގްރާމަށް ބޭނުންވާ މަޢުލޫމާތު އެއްކުރުމަށްޓަކައި ، ޝަރުޠު ހަމަވާ ފަރާތްތަކުން ފޯމެއް ފުރުއްވަން ޖެހިވަޑައިގަންނަވާނެއެވެ. ފޯމު ބަލައިގަތުމުގެ އެންމެ ފަހު ތާރީޚަކީ 10 މެއި 2018 އެވެ.\nރަމަޟާންމަހަކީ، ހެޔޮކަމުގެ މައްސަރު ކަމުގައިވެފައި، މުދަލުން ޞަދަޤާތްކޮށް، ނިކަމެތިންނަށް އެހީތެރިކަން ފޯރުކޮށްދެއްވުމަށް އެދިލައްވާ އެތައް ބަޔަކު އަޅުގަނޑުމެންގެ މުޖްތަމަޢުގައި ތިބިކަން ފާހަގަ ކުރަމެވެ. ”ސަނާބިލް“ ޕުރޮގުރާމްގެ ބޭނުމަކީ އެފަދަ ފަރާތްތަކުން ހެޔޮކަމުގައި ހޭދަކުރުމަށް އޮތް ދަތިކަން ފިލުވައިލަދީ، އިންތިޒާމުތަކެއް ހަމަޖައްސައިދިނުމެވެ. ”ސަނާބިލް“ގެ ކަންކަން އަޅުގަނޑުމެންގެ ޢިލްމުވެރިންގެ އެހީތެރިކަމާއެކު، އިދާރީގޮތުންވެސް ހަރުދަނާ އުޞޫލެއްގެ މަތީން ކުރިޔަށްގެންދެވޭ ޕުރޮގުރާމަކަށް ވީހިނދު، މި ހެޔޮކަމުގައި، ހޭދަކުރައްވަން އެދިލައްވާ ފަރާތްތަކުގެ ފުރިހަމަ އިތުބާރު އަޅުގަނޑުމެންނަށް ލިބިގެންދެއެވެ.\nމި ޕުރޮގުރާމުގައި ބައިވެރިވާން އެދޭ ފަރާތްތަކުން، އެކަމަށް އެދި ހުށަހަޅަންޖެހޭ ޚާއްޞަ ފޯމެއް ފުރަންޖެހޭނެއެވެ. ފޯމުގައިވާ މަޢުލޫމާތު ދިރާސާކޮށް، ޕޮއިންޓްދޭ އުޞޫލުން ކުރިޔަށް ގެންދިޔުމަށް ހަމަޖެހިފައވާ މި ޕޮގުރާމުގައި ބައިވެރިވެވޭނީ ޝަރުޠު ހަމަވާ ފަރާތްތަކަށެވެ. ބައިވެރިވުމަށް އެދޭ ފޯމު ހުށަހެޅުމުގެ އެންމެ ފަހު ތާރީޚަކީ 10 މެއި 2018 އެވެ.\nއަޅުގަނޑުމެންގެ މި ޕްރޮގްރާމަކީ ، ބައެއް ވިޔަފާރިވެރިންނާއި ހެޔޮއެދޭ އަމިއްލަ ފަރާތްތަކުގެ އެހީތެރިކަމާއި އެކު ކުރިއަށްގެންދާ ޕްރޮގްރާމެކެވެ. މިފުރުޞަތުގައި އެފަރާތްތަކަށް ނިހާޔަތަށް ޝުކުރު ދަންނަވަމެވެ.\nމިޕްރޮގްރާމަށް ހުށައަޅަންޖެހޭ ފޯމު، މިހާރު ޖަމްޢިއްޔާގެ ވެބްސައިޓުންނާއި ޑައުންލޯޑު ކުރެވެން ހުންނާނެއެވެ. އަދި ޖަމްޢިއްޔާގެ އޮފީހުންވެސް ލިބެން ހުންނާނެއެވެ.\n”ސަނާބިލް“ ފޯމު ޑައުންލޯޑު ކުރައްވުމަށް ”ދިރިއުޅުމުގެ ޙާލަތު ބަޔާންކުރާ ފޯމު”


Aharen islaamvee keehve? Musa Cerantonio\nއަހަރެން އިސްލާމްވީ ކީއްވެ؟ މޫސާ ސެރެންޓޯނިއޯ\nމޫސާ ސެރެންޓޯނިއޯ އަކީ އޮސްޓްރޭލިއާގެ މެލްބަން އަށް އުފަން ބޭފުޅެކެވެ. އޭނާގެ މަންމައާއި ބައްޕައަކީ ނަޞާރާދީނަށް ތަބާވާ އިޓަލީގެ ދެމީހުންނެވެ. އޭނާ އިސްލާމްވެވަޑައިގެންނެވީ އުމުރުފުޅުން 17 އަހަރުގަ އެވެ. އިސްލާމްވެވަޑައިގެންނެވުމުގެ ކުރިން އޭނާގެ ނަމަކީ ރޮބަޓް ސެރެންޓޯނިއޯ އެވެ. ލާމްދީނަށް ގޮވައިލެއްވުމުގެ މަސައްކަތް ބުރަކޮށް ކުރައްވަމުން ގެންދަވާ ސެރެންޓޯނިއޯ އަށް އިސްލާމްދީނުގެ ހިދާޔަތު ލިބިވަޑައިގެންނެވި ގޮތް އޭނާ ވަނީ މަޝްހޫރު ޕީސް ޓީވީގައި 2012 ވަނަ އަހަރު ދެއްވި ތަޤުރީރެއްގައި ވިދާޅުވެދެއްވާފަ އެވެ.\nތަގުރީރުގައި ސެރެންޓޯނިއޯ ވިދާޅުވެފައިވަނީ އޭނާއާއި އޭނާގެ އާއިލާއަކީ ބޭފުޅުން ތަބާވެވަޑައިގަންނަވާ ދީނަކީ ނަސާރާ ދީން ކަމަށް ވިޔަސް އެދީނަށް މާ ފަރުވާތެރިވި އާއިލާއެއް ނޫން ކަމަށެވެ. ދީނުގެ ކަންތައްތަކުގެ ތެރެއިން އެބޭފުޅުން ކުރައްވަމުން ގެންދެވީ މަދު ކަންތައްތަކެކެވެ.\n" އަހަރެމެން ޗާޗަކަށް ނުދަން ކްރިމަސް ނުވަތަ އީސްޓާގައި ނުވަތަ ކޮންމެވެސް މީހަކު މަރުވެގެން (ޖަނާޒާއަށް) ނުވަތަ މީހަކު ކައިވެނިކޮށްގެން ނޫނީ. ހުރިހާ ގޮތަކުން ވެސް ދީނަކީ އަހަރެމެންގެ އާއިލާގެ ދިރިއުޅުމުގެ ބައެއް ނޫން،" އޭނާ ވިދާޅުވެފައިވެ އެވެ.\nސްކޫލުގައި ބައެއް ފަހަރު ބައިބުލް ކިޔާ އަޑު އިވި އަދި ބައެއް ފަހަރު ކިޔާލެވޭތީ އޭނާ އަށް ބައެއް ރަސޫލު ބޭކަލުންގެ ވާހަކަތައް ވަނީ އަޑު އިވިވަޑައިގެންފަ އެވެ. އަދި އޭރުވެސް އެބޭބޭކަލުންނަށް ލޯބި ކުރައްވާ ކަމަށް ސެރެންޓޯނިއޯ ވިދާޅުވެފައިވެ އެވެ.\n"ދީނުގެ ވާހަކަ ދެކެވޭ ހިނދު، އެ ވާހަކަތައް ކިޔައިލެވޭ ހިނދު، އަހަރެން އެކަމަށް ވަރަށް ލޯބިކުރަން. މޫސާ ޢަލައިހިއްސަލާމް، ޢީސާ ޢަލައިހިއްސަލާމް. އިބުރާހީމް ޢަލައިހިއްސަލާމް، އެހުރިހާ ބޭބޭކަލުން ދެކެ އަހަރެން ހަގީގައި ގަތުގައި ވެސް (އޭރުވެސް) ވަރަށް ލޯބިވޭ،" ދީނާއި މެދު އޭރު އެނގޭ މިންވަރު ކިޔައި ދެއްވަމުން ސެރެންޓޯނިއޯ ވިދާޅުވެފައި ވެއެވެ.\nސެރަންޓޯނިއޯއަށް ނަޞާރާ ދީނާއި މެދު ވިސްނާ ވަޑައިގަންނަވަން ޖެހި ވަޑައިގެންނެވީ ސެކަންޑްރީ ސްކޫލަށް ވަޑައިގެންނެވުމުންނެވެ. އޭނާއަށް ގުޅިވަޑައިގަންނަވަން ޖެހިވަޑައިގެންނެވީ ސޯޝަލިޒަމް ކުރިއަރުވާ ސްކޫލަކަށެވެ. ސޯޝަލިޒަމްގެ އެއް ގަބޫލު ކުރުމަކީ ކަލަކު ވޮޑިގެން ނުވާ ކަމުގެ ގަބޫލުކުރުމެވެ. އެމީހުން ދެކޭ ގޮތުގައި ކަލާންގެއަކީ އެމީހުން އުފަން ކުރުވި ފަރާތެކެވެ. އަދި އެމީހުން ވަނީ އެފަރާތް މަރާލާފަ އެވެ.\n" އަހަރެން ވަރަށް ރުޅިއައި އެމީހުންގެ ވިސްނުމާ ދޭތެރޭ. އަހަރެން އެމީހުންނާ ޖަދަލުކުރުމުން އެމީހުންނަކަށް ނޯވޭ ދައްކާނެ ވާހަކައެއް ވެސް،" އޭނާ ވިދާޅުވެފައިވެ އެވެ.\nދީނެއް ގަބޫލުނުކުރާ މީހުންނާ ރަނގަޅަށް ޖަދަލު ކުރައްވަން ބޭނުންފުޅު ވެވަޑައިގެންނެވުމުން އޭނާ ފުރަތަމަ ކުރެއްވި ކަމަކީ ބައިބުލް ކިޔަވައި ވިދާޅުވުމެވެ. ބައިބުލް ކިޔަވައި ވިދާޅުވާން ފެށްޓެވުމުން އޭނާއަށް ލިބިވަޑައިގެންނެވީ ބޮޑު ހައިރާން ކަމެކެވެ. އެގޮތުން އޭނާއަށް އެނގިވަޑައިގެންނެވީ ބައިބުލްގައި ނަހީކުރެއްވި ކަމަށް ބަޔާން ކުރައްވާފައިވާ ގިނަ ކަންތައްތައް ނަޞާރާއިން ކުރަމުން ގެންދާ ކަމެވެ.\n" އަހަރެންގެ އާއިލާގައި ތިބި ދީންވެރި ކަމަށް ބުނާ ނަޞާރާއިން ސުވާލުކުރަން ފެށި، ކީއްވެހޭ ކަލޭ ތުނބުޅި ބަހައްޓަނީ؟ ކީއްވެހޭ ކަލޭ އޫރުމަސް ނުކަނީ؟ ކީއްވެހޭ ކަލޭ ރާ ނުބޮނީ؟" އަހަރެން ބުނިން ބައިބުލްގައި އެހެން އެކަންތައްތައް ނުކުރަން ބުނެފައި އޮތީމައޭ، އެމީހުން ބުނީ އެއީ އޯލްޑް ޓެސްޓްމެންޓޭ، އަހަރެމެން ތަބާވަނީ ނިއު ޓެސްޓްމެންޓަށޭ،" މިހާރުގެ ނަޞާރާއިންގެ ދެކޮޅު ނުޖެހޭކަން ފާހަގަ ކުރެއްވުނު ގޮތް ކިއުއްވައި ދެއްވަމުން ސެރެންޓޯނިއޯ ވިދާޅުވެފައިވެ އެވެ.\nނަޞާރާދީނުގެ ބާތިލު ގިނަ ކަންތައްތަކެއް ފާހަގަ ކުރެއްވުމަށް ފަހު އޭނާ އެދީނާ ވަރަށް ބޮޑަށް ފެޔަށް ޖެހިވަޑައިގެންނެވިއެވެ. އަދި އެއަށް ފަހު ތަފާތު ދީންތަކާއި ބެހޭ ފޮތްތައް ވިދާޅުވާން ފެށްޓެވި އެވެ.\nފުރަތަމަ މުސްލިމް މީހާއާ ބައްދަލުވުން\nއިސްލާމްދީނާއި ބެހޭ ގޮތުން ސެރެންޓޯނިއޯއާއި ފުރަތަމަ ވެސް ވާހަކަ ދެއްކީ އެކކުވެރިކަަމެއް އުފެދުނު މުސްލިމެކެވެ. އެ އެކުވެރިޔާ އިސްލާމްދީނާއި ބެހޭ ގިނަ ވާހަކަ ތަކެއް ދެއްކުމަށް ފަހު އޭނާއަށް ހަދިޔާކުރީ މުސްހަފެކެވެ\n" އެފޮތް ބޭއްވިން އަހަރެންގެ ކޮޓަރީގައި އަހަރެން ނުކިޔެވިޔަސް. އަދި އެއް ދުވަހަކު އަހަރެންގެ ބޭބެއަށް އެފޮތް ފެނުނު، އޭނާ ބުނި މީ ކޮން އެއްޗެއްހޭ، މިވާނީ ޤުރުއާނަށޭ. އޭނާ އެފޮތް ބޭރަށް ގެންދިޔަ، އަދި އޭނާގެ އެކުވެރިންނާއި އެކު އެ ފޮތް އަންދައިލި،" ސެރެންޓޯނިއޯ ވިދާޅުވެފައިވާ ގޮތުގައި އެހާދީސާއިން އޭނާއަށް އެނގިވަޑައިގެންނެވީ އިސްލާމްދީނަށް މީހުން ނަފުރަތު ކުރާ މިންވަރެވެ.\nއެހެންވެ، އިސްލާމްދީނަށް ނުވަނުމަށް އޭނާ ގަސްދުކުރި އެވެ. އެހެން މުސްލިމް އެކުވެރިއަކާ ބައްދަލުވެވަޑައިގެންނެވީ އޭގެ ފަހުންނެވެ.\nދެވަނަ މުސްލިމް މީހާ\n"އޭނާ އޭނާގެ ޖާހިލުކަމުން ޢީސާ ޢަލައިހިއްސަލާމަށް ނުބައި ބަސްތައް ބުނަން ފެށި. އަހަރެން އެކަމާ ވަރަށް ރުޅި އައި. އަހަރެން ހިތަށް އެރި އަހަރެން އޭނާގެ ދީނާ ބެހޭ ގޮތުން ދިރާސާ ކުރާނަމޭ. އަދި އެއަށް ފަހު އެދީނަށް ހަމަލާ ދޭނަމޭ." އޭނާ ވިދާޅުވެފައިވެ އެވެ.\nއެއަށް ފަހު އޭނާ އިސްލާމްދީނުގެ އިލްމު ވަރަށް ބޮޑަށް ހޯއްދެވި އެވެ. ކީރިތި ޤުރުއާނާއި ސަޙީޙު ބުޚާރީ ކިޔަވައި ވިދާޅުވިއެވެ. ނަމަވެސް ޤުރުއާނަކީ ﷲގެ ވަހީބަސްފުޅުކަން އޭނާއަށް ޔަގީން ކުރެއްވުނީ މިރަކްލްސް އޮފް ގުރުއާން ( ޤުރުއާނުގެ މުޢުޖިޒާތްތައް) ނަމަކަށް ކިޔާ ފޮތެއް ވިދާޅުވުމުންނެވެ.\n"... އެއީ ވަރަށް ބޮޑު ލައިބްރަރީއެއް. އަހަރެން ކިޔަން ފެށިން ފޮތެއް، އެއީ މިރަކުލްސް އޮފް ޤުރުއާން ( ޤުރުއާނުގެ މުޢުޖިޒާތްތައް) ނަމަކަށް ކިޔާ ފޮތެއް. އެފޮތް ކިޔަން ފެށުމުން އަހަރެންނަށް އެ ފޮތް ކިއުން ހުއްޓައެއް ނުލެވުނު. ކުރިން އަހަރެންނަށް އެނގެނީ އިސްލާމްދީނުގައި ހަރާމްކަންމާއި ޙަލާލު ކަންކަމާއި މިކަހަލަ ކަންތައްތައް. ނަމަވެސް އެފޮތް ކިއުމުން އަހަރެންނަށް ޔަގީންވި އެފޮތަކީ ( ކީރިތި ޤުރުއާނަކީ) އެހެން އެއްވެސް ފަރާތެއްގެ ބަސްތަކެއް ނޫން ކަމާއި ﷲގެ ވަހީބަސްފުޅުކަން،" ސެރެންޓޯނިއޯ ވިދާޅުވެފައި ވެއެވެ.\nއެހިސާބުން އޭނާ ޝަހާދަތުގެ ދެކަލިމަ ވިދާޅުވެ އިސްލާމްވެވަޑައިގެންނެވިއެވެ.


EU ge Viyafaarithakah Rakkaatheri Fahi maahauleh gaaimkuran masahkaiykuraanan: Fayyaz - One Online\nއީޔޫ ގެ ގައުމުތަކުގެ ވިޔަފާރިތަކަށް ރައްކާތެރިކަން ދިނުމާއި ބެހޭ ގޮތުން ބޭއްވި ބައްދަލުވުމުގެ ތެރެއިން--- ފޮޓޯ/ އީޔޫ\nޔޫރަޕިއަން ޔޫނިއަން (އީޔޫ)ގެ ގައުމުތަކުގެ ވިޔަފާރިތަކަށް ރައްކާތެރި، ފަހި މާހައުލެއް ރާއްޖޭގައި ގާއިމުކުރަން ސަރުކާރުން މަސައްކަތްކުރާނެ ކަމަށް އިކޮނޮމިކް މިނިސްޓަރު ފައްޔާޒް އިސްމާއީލް ވިދާޅުވެއްްޖެ އެވެ.\nމިނިސްޓަރު ފައްޔާޒު މިހެން ވިދާޅުވީ، ރާއްޖޭގައި ޔޫރަޕް އިންވެސްޓަރުން އިތުރުކޮށް ޔޫރަޕް ގައުމުތަކާއެކު ވިޔަފާރި ފުޅާ ކުރާނެ ގޮތް ތަކާ ގުޅޭ ދެ ދުވަހުގެ މަޝްވަރާ ބައްދަލުވުމަށްފަހު ދެ ފަރާތް ގުޅިގެން ނެރުނު ބަޔާނެއްގައެވެ.\nމިނިސްޓަރު ފައްޔާޒު ވިދާޅުވީ އީޔޫ އަކީ ރާއްޖެއަށް މުހިއްމު ބައިވެރިއެއް ކަމަށާއި، އެބައްދަލުވުމަކީ ދެފަރާތުގެ ގުޅުން ހަރުދަނާ ކުރުމަށް އެޅިގެންދިޔަ އިތުރު ފިިޔަވަޅެއް ކަމަށެވެ. އެބަޔާނުގައި އީޔޫ އިން ބުނެފައިވަނީ، އީޔޫ އާއި ރާއްޖެއާ ދެމެދު އޮންނަ ވިޔަފާރީގެ ގުޅުން އިތުރަށް ބަދަހިކުރެވޭނެ ޕްލެޓްފޯމެއް ގާއިމުކުރަން އުއްމީދުކުރާ ކަމަށެވެ.\nއިކޮނޮމިކް މިނިސްޓްރީ އާއި ޔޫރަޕިއަން ޔޫނިއަންގެ ވަފުދަކާއެކު "އިންވެސްޓިން އިން ދަ މޯލްޑިވްސް" ނަމުގައި ހޮޓެލް ޖެން ގައި ބޭއްވި ބައްދަލުވުމުގައި ރާއްޖޭގައި އިންވެސްޓް ކުރުމުގަ އާއި ޓްރޭޑް ކުރުމުގައި ރަނގަޅުކުރަން ރާއްޖޭން ވިސްނާ ކަންކަމާއި، ދިމާވާ ބައެއް ދަތިތަކާ ބެހޭ ގޮތުން ވަނީ މަޝްވަރާ ކޮށްފައެވެ.\nއެ ބައްދަލުވުމުގައި ބައިވެރިވެވަޑައިގެންނެވި ބޭފުޅުންގެ ތެރޭގައި ޕްލޭނިންގ މިނިސްޓަރު މުހައްމަދު އަސްލަމާއި ފިނޭންސް މިނިސްޓަރު އިބްރާހީމް އަމީރު، ޓޫރިޒަމް މިނިސްޓަރު އަލީ ވަހީދާއި ފިޝަރީޒް މިނިސްޓަރު ޒަހާ ވަހީދުގެ އިތުރުން އެންވަޔަރަމެންޓް މިނިސްޓަރު ހުސައިން ރަޝީދު ހަސަން ހިމެނެއެވެ. އެ ބައްދަލުވުމުގައި ކޯޗެއާއެއްގެ ގޮތުގައި ބައިވެރިވެވަޑައިގެންނެވީ އީޔޫން ރާއްޖެއަށް ކަނޑައަޅާފައި ހުންނަވާ ސަފީރު ޓުންގްލައީ މާގް އެވެ.\nގުޅޭ ޓެގު ޔޫރަޕިއަން ޔޫނިއަން މިނިސްޓަރު ފައްޔާޒް އިސްމާއިލް


Russia theluge mahsalaigai Europe dhebai vanee\nރަޝިއާ ތެލުގެ މައްސަލާގައި ޔޫރަޕް ދެބައި ވަނީ\nރަޝިއާގެ ތެލާ ހެދި ޔޫރަޕު ގައުމުތަކުގެ މެދުގައި ބައިބައިވުން އުފެދިފައި\nރަޝިއާ-ޔުކްރޭން ހަނގުރާމަ އަކީ ގައުމުތަކެއްގައި ތިބި ތަންކޮޅެއް ބޯހަރު ބައެއްގެ ސަބަބުން ފެށިގެން އުޅޭ ހަނގުރާމަ އެކެވެ. ބާރުގަދަ ގައުމުތަކުން ވާދަވެރި ގައުމުތައް ފިއްތައި އެއްބަޔަކު އަނެއް ބަޔަކަށް ޖެއްސުން ކުރަން ހަދައިގެން ފެށިފައި އޮތް ހަނގުރާމަ އެކެވެ.\nޔުކްރޭނަށް ރަޝިއާ ސިފައިން އަރައިގަނެ ދެމުން ގެންދާ ހަމަލާތައް ކުށްވެރިކޮށް އެމެރިކާ އާއި އިނގިރޭސިވިލާތް އަދި ޔޫރަޕިއަން ޔޫނިއަނުން ރަޝިއާއަށް އިގުތިސޯދީ ގޮތުން ދަތި ކުރަން އެބަޔަކަށް ކުރެވެން ހުރި ހުރިހާ ކަމެއް ދަނީ ކުރަމުންނެވެ.\nރަޝިއާއިން އެމެރިކާއަށް އެތެރެކުރާ ތެލާއި ގުދުރަތީ ގޭހާއި ބޯޓުދެލި ހުއްޓާލުމަކީ ރަޝިއާއަށް ދަތި ކުރަން އެޅި ފިޔަވަޅެކެވެ. އެކަމަކު އެމެރިކާގައި ހަކަތައިގެ އަގު މިކަމާ ގުޅިގެން ވަނީ އުފުލިފަ އެވެ. ތަފާސްހިސާބުތައް ދިރާސާކުރާ މީހުން ބުނާ ގޮތުން އެމެރިކާގައި ހަކަތައިގެ އަގު މިހާރު ހުރީ މީގެ 40 އަހަރު ކުރިން ހުރި ވަރުގަ އެވެ.\nގައުމަށް ޖެހިދާނެ ހާލަތަށް ނުބަލައި އިނގިރޭސިވިލާތުން ވެސް ވަނީ ރަޝިއާއިން ހަކަތަ -- ތެލާއި ގޭސް އަދި ބޯޓްދެލި އެތެރެ ނުކުރަން ނިންމާފަ އެވެ.\nއިނގިރޭސިވިލާތާއި އެމެރިކާއާ ޚިލާފަށް ޔޫރަޕިއަން ޔޫނިއަނަކީ ބޮޑު ބައިގަނޑެކެވެ. ހަތާވީސް ދައުލަތް އެކުވެގެން އުފައްދާފައި އޮތް އެއްބާރުލުމެކެވެ.\nޔޫރަޕިއަން ޔޫނިއަނުން ގަބޫލުކުރާ މައިގައިޑު އަސާސަކީ ހުރިހާ ގައުމަކުން އެކައްޗެއް ކިޔުމެވެ. ދުނިޔެ ކަންބޮޑުނުވާ ކަމެއްގައި ކޮންމެ ގައުމުކުން ވަކި ގޮތެއް އިޚުތިޔާރުކުރި ނަމަވެސް ބޮޑެތި މައްސަލަތަކުގައި ސައްލާ ކޮށްގެން ނޫން ގޮތެއް ގޮތެއް ނުނިންމަ އެވެ.\nރަޝިއާއިން ބޭނުންހާ ގޮތެއް ޔުކްރޭނަށް ހަދަމުން ގެންދާތީ އަދަބު ދިނުމަށް އެމެރިކާ އަޅާ ފިޔަވަޅުތަކުގެ މަތީގައި ޔޫރަޕިއަން ޔޫނިއަން ވެސް ހިނގަން ޖެހެ އެވެ. އެެމެރިކާއަށް މުހިންމު އެޖެންޑާތައް ތަންފީޒު ކުރުމުގައި ޔޫރަޕިއަން ޔޫނިއަނުން އަބަދު ވެސް އެމެރިކާއަށް އެއްބާލުން ދެ އެވެ.\nއެކަމަކު ރަޝިއާއިން ހަކަތަ އެތެރެކުރުން އެމެރިކާ ހުއްޓާލުމުން، އެމެރިކާ ކޮޅަށް ބުރަވުމުގައި މުޅި ޔޫރަޕަށް އެކައްޗެއް ކިޔޭ ގޮތެއް ނުވި އެވެ.\nޖަރުމަނު ބުނާ ގޮތުން ޔޫރަޕް އޮތީ ރަޝިއާ ތެލަށް ވަރަށް ބޮޑަށް ބޭނުން ޖެހިފަ އެވެ. ޔޫރަޕަށް ބޭނުންވާ ހަކަތައިގެ 40 ޕަސެންޓް އެތެރެ ކުރަނީ ރަޝިއާއިންނެވެ.\nޔޫރަޕް ގައުމުތަކުގެ ފޮރިން މިނިސްޓަރުންގެ މެދުގައި ރަޝިއާ ތެލޭ ބެހޭ ގޮތުން އަޑުގަދަކޮށް ޒުވާބު އެބަ ކުރެވެ އެވެ. ރަޝިއާއަށް އެއްވެސް ފުރުސަތެއް ދިނުމެއް ނެތި މިއަދުން މިއަދަށް ތެހޮ ގަތުން ހުއްޓާލަން ބައެއް ގައުމުތަކުން ގޮވާއިރު، ޔޫރަޕަށް ތެޔޮ އެތެރެ ކުރާނެ ލުއި ފަސޭހަ ގޮތެއް އަދި ނެތެވެ.\nމަޝްރަހު ދިރާސާކުރާ މީހުން ބުނާ ގޮތުން ރަޝިއާގައި އޮތް ކަހަލަ -- ދިގު މުއްދަތަކަށް އަމަލު ކުރެވިދާނެ ރޭވުމެއް، އެމެރިކާ އަދި ޔޫރަޕްގައި ނެތެވެ. ބޮޑުކަމެއް ޖެހުމުން ދެން އަމަލުކުރާނެ އެއްވެސް ގޮތެއް އަތްޖެހޭ ފަށުގައި ނެތެވެ.\nއެމެރިކާ ރަޝިޔާ އިނގިރޭސިވިލާތް + އީޔޫ އިއާދަކުރަނިވި ހަކަތަ ތެލުގެ އަގު\nރަޝިއާގެ ތެޔޮ ދޫކޮށް ޖަޕާން ނިއުކްލިއާއަށް\nއަފްޣާން ހާލަތު ހަނދާން ހުރިތޯ އިންޑިއާ ސުވާލުކޮށްފި\n"10 އަހަރު ވިޔަސް ހަނގުރާމަ ހުއްޓާ ނުލާނަން"


Kaaduge Baavaithah Raajje Ethere Kuranee India Akun Noon - Vaguthu\nކާޑުގެ ބާވަތްތައް ރާއްޖެ އެތެރެ ކުރަނީ އިންޑިޔާ އަކުން ނޫން\n8 މަސް ކުރިން ( ޖޫން 23, 2018 )\nރާއްޖެ އަށް ކާޑުގެ ބާވަތްތައް އެތެރެކުރަން އިންޑިއާ އިން ދޭ ކޯޓާ ދަށް ކުރިޔަސް، ކާޑުގެ ބާވަތްތައް މަދު ނުވާނެ ކަމަށް ރާއްޖެ އަށް ގިނަ އަދަދަކަށް ކާޑުގެ ބާވަތްތައް އެތެރެކުރާ ކުންފުނިތަކުން ބުނެފި އެވެ.\nރާއްޖެ އާއި އިންޑިއާގެ ސިޔާސީ ގުޅުން ވަރަށް ބޮޑަށް ގޯސްވެފައިވަނިކޮށް އިންޑިއާ އިން ވަނީ ކާޑުގެ ބާވަތްތަކާއި އަލުވި، ފިޔާ އަދި ބިހުގެ ކޯޓާ ވެސް ވަރަށް ބޮޑަށް ދަށްކޮށްފަ އެވެ. އޭގެ އިތުރުން ހަވާދުގެ ބާވަތްތަކުގެ ކޯޓާ ވެސް މަދުކޮށްފައިވެ އެވެ.\nއެނގިފައިވާ ގޮތުގައި ކާޑުގެ ބާވަތްތަކުން ކޯޓާ ދަށްކޮށްފައިވަނީ އެއީ މިހާރު އިންޑިޔާ އިން ރާއްޖެ އެތެރެ ނުކުރާ އެއްޗަކަށް ވުމުންނެވެ. މައުލޫމާތު ލިބިފައިވާގޮތުގައި ރާއްޖޭގައި ކާޑުގެ ވިޔަފާރި ކުރާ އެސްޓީއޯ އިން ވެސް ކާޑު އެތެރެ ކުރަނީ އިންޑިޔާ އަކުން ނޫނެވެ.\nއޮގޮތުން ކާޑުގެ ބާވަތްތަކުގެ ތެރެއިން ހަނޑޫ ފިޔަވައި އެހެން ބާވަތްތައް މިހާރު ގެންނަނީ އިންޑިއާ ފިޔަވައި އެހެން ގައުމުތަކުންނެވެ. ރާއްޖެ އަށް ހަކުރު އެތެރެ ކުރަނީ ދުބާއީންނެވެ. ފުށް އެތެރެ ކުރަނީ ތުރުކީން ކަމަށް މައުލޫމާތު ލިބެއެވެ.\nއިންޑިއާގެ "ދަ ވަޔާ" ނޫހުގައި ބުނެފައިވާ ގޮތުން ކާޑުގެ ބާވަތްތަކުން މި އަހަރާއި އަންނަ އަހަރަށް ރާއްޖެ އަށް ކޯޓާގެ ގޮތުގައި ކަނޑައަޅާފައި ވަނީ 24،581.07 ޓަނުގެ ހަނޑުލާއި 946.21 ޓަނުގެ ފުށާއި 338.47 ޓަނުގެ ހަކުރެވެ. ބިހުގެ ކޯޓާ ވެސް ވަނީ 111،809،090 އަށް ދަށްކޮށްފަ އެވެ. ހަވާދުގެ ބާވަތްތަކުގެ ކޯޓާ ވެސް ވަނީ 122.2 ޓަނުން 31.5 ޓަނަށް ދަށްކޮށްފަ އެވެ.\nއެ ނޫހުގައި ވާގޮތުން ކުރިއަށް އޮތް އެއް އަހަރަށް ބޭނުންވާ އަސާސީ ކާބޯތަކެތި އިންޑިއާ އިން ރާއްޖެ އަށް އެކްސްޕޯޓް ކުރާނެ މިންވަރު ކަނޑައެޅީ މިދިޔަ ބުރާސްފަތި ދުވަހު ކަމަށެވެ. ނަމަވެސް، ކުރިން ދޫކޮށްފައިވާ ކޯޓާއާ އެއްގޮތަށް އަންނަ އަހަރުގެ އޭޕްރީލް މަހުގެ ނިޔަލަށް އެ ބާވަތްތައް އެތެރެކުރެވޭނެ ކަމަށް ވެސް އެ ނޫޙުގައި ވެ އެވެ.\nއެ ނޫހުގައި ބުނެފައި ވަނީ އިންޑިއާ އިން އާ ކޯޓާތަކެއް ކަނޑައެޅީ ރާއްޖެ އިން މިދިޔަ ތިން އަހަރު އެ ބާވަތްތައް ބޭނުންކުރި މިންވަރަށް ބެލުމަށް ފަހު ކަމަށެވެ.\nއިންޑިއާ އިން ހިފަހައްޓާފައިވާ ރާއްޖޭގެ މަސްދޯނި ދޫކޮށްލަން ނިންމައިފި\nއިންޑިއާ ސިފައިން ދިވެހި މަސްދޯންޏެއް ހިފަހައްޓައިފި\nއީރާނަށް ދިން ހަމަލާ ރާއްޖެއަށް އޯކޭ، އިންޑިއާއަށް ދިން ހަމަލާއިން ރާއްޖެއަށް ފުން ހިތާމަ!\nޖޫން 23, 2018 15:35\nތިކަން ކުރިމަ ގެއްލުންވާނީ ހަމަ އިންޑިއާއަށް. ޢަވައްޓެރި އެހެން ގައުމުތަކުން ތިއެއްޗިހިލިބޭ. އިންޑިއާ ބޯ ގޮވައިފި. ޙަދާނެ އެއްވެސް ގޮތެއް ނެތް\nޖޫން 23, 2018 17:08\nކަލޯ އިންޑިޔާއިން ގެނައިމަ ލިބޭ އަގުގަތަ އެހެންތަންތަނުން ލިބެނީ.. ކަލޭ ގެ ޖީބަށް ހަމަ ބާރު ބޮޑުވަނީ އެހެންތަންތަނުން ގެނެސް އަގުބޮޑުކޮށް ހުންނަ އެއްޗެހި ގަންނަންވީމަ\nޖޫން 24, 2018 14:48\nއިންޑިޔާއިން އެތެރެކިރާލެއްގިމަކަމުންދޯ ޑޮލަރު އަގުބޮޑުކުރީ!!\nޖޫން 23, 2018 15:43\nއިންޑިޔާ އަށް އޮންނާނެ ރާކަނިމަސް ކެވިފައި.\nޖޫން 23, 2018 16:11\nރާއްޖޭގައި ހިންގާ އިންޑިޔާ ކަލްޗަރަލް ސެންޓަރު ހަމަވަގުތުން ވަގުތަށް ބަންދުކުރަން ގޮވާލަން. އެތާގައި ޔޯގާ ކުލާހުގައި "ސޫރިޔާ ނަމަސްކާރު" (އެއީ ކޯޗެއްކަން ހޯދާލާ!) ޖައްސާއިރު، ރޭ ބޭއްވި ލަވަޔާ މިޔުޒިކު ހަފުލާގައި ސޭހުންވެސް ތިއްބާ ފެނުނު.\nޖޫން 23, 2018 16:12\nއިންޝާ ﷲ . ތި ރޭޕިސްތާނުގެ ނުބައި ރޭވުމުން ރާއްޖެ ސަލާމަތް ކޮއްދެއްވާންދޭވެ. ޖީ އެމް އާރު މައްސަލަ އަށް ފަހު ސަރުކާރުން އަޅާފައިވާ އެންމެ ހަރުދަނާ ފިޔަވަޅަކީ ޕްލޭން ބީ ރެޑީ ކުރުން. އެހެންކމުން ދިވެހިންނަށް އިންޑިޔާއިން ކުރާ ޖެއްސުމުގެ އަސަރު ކުޑަ ކުރެވޭ.\nޖޫން 23, 2018 16:13\nޖޫން 23, 2018 16:30\nމުޅި ދުނިޔޭގައިވެސް މިހާރު އެންމެ ގިނައިން ހަކުރު އުފައްދަނީ ތައިލެންޑަގައި ، އެގައުމުގައި މިހާރު ފޮނިކާ އެއްޗެހި ވަރަށް ގިނަވާނެ އެއީ ހަކުރު އަގުހެޔޮވުމުން ،\nޖޫން 23, 2018 16:43\nއިންޑިޔާ އިން ދޫކޮށްފަ އޮންނަ ކޯޓާ އާ އެއްވެަރަށް އިންޑިޔާއިން ރާއްޖެ އަށް މުދާ އިމްޕޯޓް ނުކުރާތީ މިވޭތިވެދިޔަ3އަހަރު އިމްޕޯޓް ކުރި މިންވަރު ބަލާ އިތުވާ މިންވަރު ކޯޓާ އިންވަނީ އުނިކޮށްފަ. 2012 ވަނަ އަހަރުން ފެށިގެން އިންޑިޔާއިން އަޅާފިޔަވަޅުތަކުގެތެރެއިން ކާބޯތަކެއްޗަށް ލޮޅުން އެރިޔަނުދިނުމަށްޓަކާ އިންޑިޔާ ނޫންގައުމުތަކުން ރާއްޖެއަށް މުދާ އިމްޕޯޓްކުރަންވަނީ ފަށާފަ. ވީމާ އިންޑިޠާއިން އަޅާ މިފަދަ ފިޔަވަލަކުންވެސް އިންޑިޔާގެ މުށުތެރެއަކަށް ރާއްޖެ ނުގެންދެވޭނެ .އިންޑިޔާ އިން އަޅާ ކޮންމެފިޔަވަޅަކަށްއެގައުމުގެ ދަނޑުވެރިންނަށް ގެއްލުންވެގެންދާނެ.\nޖޫން 23, 2018 18:22\nއިންޑިޔާއިން ކޯޓާދައްކުރީ ރާއްޖޭން މިހާރުބޭނުންނެތިގެން އެއެއްޗިއްސައް އޯޑަރުނުދޭތީ. ދެންކޮބާތަ މައްސަލަޔަކީ؟؟؟ މިހާރު ވެރިކަމުގަހުރި ރ.ޔާމިނައް އެންގޭ އިންޑިޔާއަކީ ކިހާވަރެއްގެ ބައެއްކަން އެހެންވެގެން މާކުރިންއޮތީ އިންޑިޔާއައް ބަރޯސާވުންދޫކޮއްލާ އެހެންގައުމުތަކުން ފުށާ، ހަނޑުލާ، ބިހާ އަލުވި އެތެރެ ކުރަންފަށާފަ. މިދިޔަ3އަހަރު ރާއްޖެއައް ކާޑުގެގިނަބާވަތްތައް އެތެރެކުރީ އެހެންގައުމުތަކުން، އަގުވެސްހެޔޮވީ. އެހެންވީމަ ދިވެހިން ހަމައުފާކުރަންވީ ރ.ޔާމިނުފަދަ ވެރިޔެއްލިބުނީމަ.\nޖޫން 23, 2018 19:04\nއިންޑިއާ ހަމަ ތެޅި ތެޅި ތިބެން ޖެހޭނީ ތަމެން ކޯޓާ ދަށް ކުރި ނަމަވެސް މިވެރިކަމެއް ނުވެއްޓޭނެއޭ އަދި ހަމަ ރާއްޖޭގެ ރިސޯރޓްސް ތަކުން ތަމެންނަށް ވާރކް ވިސާ ނުދޭނަމޭ މިބުނީ ނޫންތޭ ވަރަށް ސާފު ކޮށް ދެން ލަންކާ އަދި އިންޑިއާ މީހުންނަށް ރާއްޖޭގެ ރިސޯރޓްސް ތަކުން ވާރކް ވިސާ ދިނުން ނިމުނީއޭ ސަބަބަކީ ރާއްޖޭގެ ރިސޯރޓްސް ތަކުގައި ހުރި ވަޒީފާ ތަކަކީ އެއީ ދިވެހި ދަރިންނަށް ހުރި ވަޒީފާ ތަކޭ އެއީ އިންޑިއާ އަދި ލަންކާ މީހުންނަށް ހުރި ވަޒީފާ ތަކެއް ނޫނޭ އިންޑިއާ އަށް އަދި ކުޑާ ކޮށް އިންޑިއާގެ ސައިޒު އޮޅިގެން ނޭ ތިޔާ އުޅެނީ މިފަހަރު އިންޑިއާ ވެސް ސައިޒުން ކަނޑާ ތިރި އަރުވާނަމޭ އަދި ލަންކާ ވެސް ސައިޒުން ކަނޑާތިރި އަރުވާނަމޭ މީ މަމެންގެ ވެރިކަން އަދި މީ މަމެންގެ ގައުމު ޓު މީ އައި އޭމް ބޮދަރޑް އޮން ދިސް އައި ކާންޓް ޓޭކް ދިސް ސްޓަފް ނޯމޯރ. ޑާޑާޑާޑާ ޑާޑާޑާޑާ ޑާޑާޑާޑާ ޑާޑާޑާޑާ...\nޖޫން 23, 2018 19:24\nއަހަރެމެން ޔޫރަޕުން ފިޔާ ބިސް ގެންނާނީ\nޖޫން 23, 2018 19:29\nރާއްޖެ ދެން ޖެހޭނީ. ބަނޑައް..\nޖޫން 23, 2018 20:45\nއިންޑިއާއިން ކާބޯތަކެތި ނުގެނައިއްޔާ މާ ރަނގަޅު އިންޑިއާއިން ކާބޯތަކެތި ޔޫރަޕަށްވެސް އެތެރެ ނުކުރާނެ ސަބަބަކީ ސާފުތާހިރު ނުވުން ހައިޖިންގެ މައްސަލް ވަރަށްބޮޑު ދިވެހިންނަކީ އަބަދުވެސް ސާފުތާހިރު ކަމަށް ލޯބިކުރާބައެއް.\nޖޫން 23, 2018 21:03\nނަޖިސް އިންޑިއާގެ މުދާ ރާއްޖެއަށް އެތެރެ ނުކުރުމަކީ މަމެން އުފާ ކުރާކަމެއް އިންޑިއާގެ މުދަލަކީ ދުނިޔޭގައި ޑީ ގުރޭޑު މުދާ.\nޖޫން 24, 2018 00:45\nތިދަތިތައް ކުރިމަތިނުވެގެން އުޅުނުމީހުނައް ތިއެއްޗެހިތައްދީ މިސަރުކާރައް ހީވެސްނުވާނެ އެކަމާކަންބޮނޑުވެގެން އުޅެނީ މާޑިމޮކުރެޓިކް ވެގެންއުޅޭ މީހުން އަހަރުމެން އަގުބޮޑަސް ގަނެގެން ކާގެންތިބޭނީ މިސަރުއޮތީޔާ އެވަރައްލިބޭނެ ނުލިބިގެން ކޯޓާމަދުވެގެން އުޅުޒަމާން މާޒީވެއްޖެއް އިންޑިޔާ ބޭނުންހާ އެއްޗެއްމިގައުމަކައް ނެހެދޭނެ ދިވެހިރާތްޖެވެސް ދުނިޔެއައްލޯ ދަމާލާފައޮތީ އިންޑިޔާއިންވެސް އެކަންވިސްނުނީތީ ވަރަތްރަނގަޅު އިނދިކޮޅޭމެނައް ހީވެގެންއުޅެނީ އިންޑިޔާނޫނީއްޔާ މިގައުމައް އެއްޗެއްދޭނެބަޔަކުނެތްހެން\nޖޫން 24, 2018 07:42\nކާޑުގެ ބާވަތްތައް ރާއްޖެ އެތެރެ ކުރަނީ އިންޑިޔާ އަކުން ނޫން ކަމަށް ވާނަމަ އެއީ މަމެން އުފާ ކުރާ ކަމެކޭ އިންޑިއާ އަށް ޖެހޭނީ މަހަށް ދާން މިފަހަރު އިންޑިއާ އަށް ދައްކާލާނަން މަމެން އިންޑިއާ އާލާތުން ކާރޑް އާއި ކޮމޯޑިޓީސްގެ ކޯޓާ ސްޓްރީމް ލައިން ކުރި ނަމަވެސް މަމެން ޕިންކީން އިންޑިއާ އާލާތުންނަށް ލުޔެއް ނުދޭނަމޭ. އިންޑިއާ އާލާތުން މިކަން މިކުރަނީ އެއީ ގަންޖާބޯ ބުނެގެން ރާއްޖެ އަށް އިގްތިސާދީ ގޮތުން ދަތިވާނެ ކަމަށް ރައްޔިތުންނަށް ދައްކާ ރައްޔިތުންގެ ތެރޭން އަޕްރައިޒިންގް އެެއް އަންނާނެ ކަމަށް ހީކޮށްހޭ ކުޅަދާނަ އެއް ނޫނޭ އެކަން އެގޮތަށް ވާން މަމެން ޕިންކީންގެ ވެރިކަމުގައި އެކަން ގަންޖާބޯ ބޭނުންވާ ގޮތަށް ވިޔަ ނުދޭނަމޭ. މީ މަމެންގެ ވެރިކަން އަދި މީ މަމެންގެ ގައުމު ދޯ. މަމެން ޕިންކީންގެ ބިއުޓިފުލް ސަރުކާރު ހޯލްޑް އިޓް ކްލޯސް ޓިލް ޔޫ ގެޓް އިޓް ގަންޖާބޯ ތިއަރީ އިޒް އޯލްވޭޒް ވޭސްޓް ޓު ދަ ގާރބޭޖް ޔޫ ނޯ އައި ޑޯން ވޮނާ ވޭސްޓް އެނީ ޓައިމް އޮން ހިޒް ނޮންސެންސެސް ވީ ވިލް ގްރޯ އިން ނަމްބަރސް އެކޯ އިން އެން އެރައުންޑް ދަ އޯޑިއެންސް ސޭސް ވީ ޕިންކީސް އާރ ގްރޯވިންގް ސީ ދަ ހޮރައިޒަން ވީ އާރ ޓާރނިންގް އިން ނަމްބަރސް އިންޓް ތައުޒަންސް ވެއަރ އޭޒް ގަންޖާބޯއިއަންްސް ޓާރނިން ޓު ޓެންސް ކަމޯން ސްޓޭންޑް އަޕް ފްރޮމް ދަ ޗެއަރ އެން ޕުޓް ޔުއަރ ހޭންޑްސް އިން ދި އެއަރ އެން ޑާންސް ޑާންސް ޑާންސް ޑާންސް ޑާންސް ޑާންސް ޑާންސް ޑާންސް ޑާންސް ޑާންސް ޑާންސް ޑާންސް ޑާންސް ޑާންސް ޑާންސް ޑާންސް...\nރާއްޖޭގައި ފިރިހެނަކު، އަންހެނަކަށް ވެގެން، ހުއްޓުވާނެ މީހަކު ނެތް!\nދިވެހި މިލިއަނަަރަކު އިންނާނެ އަންހެނަކު ހޯދަނީ\nރާއްޖޭގައި ބިދޭސީ ދެއަންހެނަކު "ކައިވެނިކޮށްފި"\nމިހޫނާ އެނބުރި އައުން ދިވެހިންނަށް ކަމަކު ނުދިޔަ\nއާނިޔާ މިފަހަރު ދިމާކޮށްލީ މިނިސްޓަރު އައިޝާއާ\nރާއްޖެ އިންޑިޔާގެ ސްޓޭޓަކަށް ހެދުމާ ދެކޮޅަށް ހަތިޔާރު ނަގާ ހަނގުރާމަވެސް ކުރާނަން - އުމަރު


Roadhayan libey Thoddoo Karaa: Ethah dhuvahehge bura masahkathuge foni meyvaa! - vNews.mv\nއއ. ތޮއްޑޫ ދަނޑުވެރިކަން ކުރާ ސަރަހައްދުން --- ފޮޓޯ: ވީނިއުސް\nރޯދަޔަށް ލިބޭ ތޮއްޑޫ ކަރާ: އެތައް ދުވަހެއްގެ ބުރަ މަސައްކަތުގެ ފޮނި މޭވާ!\nޒިދާން މުޙައްމަދު Aa. Thodoo | 05 March 2022, 00:07\n(އއ. ތޮއްޑޫން) ތޮއްޑޫ ކަރައަކީ އޭގެ ތައާރަފަކަށް ދިވެހިން ބޭނުންވާނެ މޭވާއެއް ނޫނެވެ. ދިވެހިންނަށް އެންމެ ކަމުދާ އަދި ދިވެހިންގެ ތެރޭގައި އެންމެ މަގުބޫލު، ތޮއްޑޫ ކަރައަކީ ޙާއްސަކޮށް ރަމަޟާން މަހުގައި ގޭގޭގެ ސުފުރާތައް ފަޅު ފިލުވާލަދޭ އެކައްޗެވެ. އެ މަގުބޫލު ކަމާއެކު "ތޮއްޑޫ ކަރާ" މި ވަނީ ބްރޭންޑަކަށް ވެފައެވެ.\nދިވެހިީންގެ ތެރެއިން ގިނަ ބަޔަކު މާރުކޭޓަކަށް ވަނަސް ކަރައެއް ގަންނަން ބޭނުންވެއްޖެ ނަމަ އެންމެ ފުރަތަމަ ބަލާނީ އެއީ ތޮއްޑުއަށް "އުފަން" ކަރައެއްތޯއެވެ. ވާނީ ވެސް އެހެންތާއެވެ. ތޮއްޑޫ ކަރައެއް ނަމަ އޭގެ ރަހައާ މެދު ޝައްކު އުފެދުމުގެ ޖާގަ ވަރަށް ކުޑައެވެ. އެއަށް ވުރެ އެ ކަރައަށް އޮތް އިތުބާރު ބޮޑުވާތީއެވެ.\nއއ. ތޮއްޑުއަށް4މާރޗު 2022 ވީ ހުކުރު ދުވަހުގައި ކުރި ދަތުރެއްގައި އަޅުގަނޑު ވާނީ "ތޮއްޑޫ ކަރާ"ގެ ފަހަތުގައިވާ މޭސްތިރީން ކަމަށްވާ ތޮއްޑޫގެ ދަނޑުވެރީން އެ ކަރާ ހެއްދުމަށް ކުރަމުންދާ މަސައްކަތް ގާތުން ބަލާލުމަށް ތޮއްޑޫގެ ދަނޑުތަކަށް ގޮސްފައެވެ. މި ހިއްސާކޮށްލަނީ އެ ތަނުގައި ހޭދަކުރެވުނު ވަގުތުގައި އަޅުގަނޑަށް ފެނުނު ބައެއް މަންޒަރުތަކާއި އަޅުގަނޑާ ވާހަކަދެއްކި ބައެއް ދަނޑުވެރީންގެ ވާހަކަތަކެވެ.\nކޮންމެ ރަމަޝާން މަހަކާ ދިމާކޮށް ހާއްސަ އަހައްމިއްޔަތު ކަމެއް ދީގެން ތޮއްޑޫގެ ދަނޑުވެރީން ކަރާގެ އިތުރުން ތަފާތު ބާވަތްތަކުގެ މޭވާ އާއި ތަރުކާރީ އެ މީހުންގެ ދަނޑުބިންތަކުގައި ހައްދައެވެ. މި އަހަރުގެ ރޯދަ މަހާ ދިމާކޮށް ވެސް މި މަސައްކަތް ބާރު ދުވެލީގައި ނިކަން ޖޯޝާއި ފޯރީގައި އެބަ ކުރެއެވެ. މިކަމުގައި ދަނޑުވެރީންނާއި ކުދިބޮޑު އެންމެން ހިމެނޭހެން އެ މީހުންގެ މުޅި އާއިލާ ޝާމިލުވަމުންދާތަން އެބަ ފެނެއެވެ. މިހާރު ވެސް ތޮއްޑޫގެ ދަނޑުބިންތަކުގައި ވަނީ ގިނަ އަދަދެއްގެ ގަހާއި ވެޔޮ ރުވައި ފޯދުން ފަށާފައެވެ. ދަނޑުވެރީން ބުނާ ގޮތުގައި، މޭވާ ނުވަތަ ތަރުކާރީ ކެނޑޭވަރު ވާނީ އަދި ވިއްސަކަށް ދުވަސް ފަހުންނެވެ.\nތޮއްޑުގެ ދަނޑުވެރީން އުފައްދަމުންދާ ބާވަތްތަކުގެ ތެރޭގައި ދެ ވައްތަރެއްގެ ކަރާގެ އިތުރުން، ކިއުކަމްބާ، މިރުސް، ފަޅޯ، ބޮޑު ކެކުރި، މެލަން، ބަށި އަދި ތަފާތު ވައްތަރުގެ ފަތްޕިލާވެލީގެ ބާވަތްތައް ފާހަގަކޮށްލެވެއެވެ. ދަނޑުބިންތައް ނޫނަސް އެ ރަށުގެ ގިނަ ގޭގޭން ވެސް ފެންނަނީ ދަނޑުވެރިކަމުގެ ރޫހެވެ. ގޭގޭގައި ވެސް ޖަނބުރޯލާއި ބިލެތް، ކޮޕީފަތް ފަދަ ބާވަތައް ހައްދާފައިވާ މަންޒަރު ފެންނަން އެބަ ހުއްޓެވެ.\nފެނުނު މަންޒަރުތަކުން އަޅުގަނޑުގެ ހިތަށް ވެރިވީ ދިވެހީންގެ މުރާލި ކަމާއި ހީވާގި މަސައްކަތްތެެރި ކަމެވެ. މަދުން ނަމަވެސް ބިދޭސީ މަސައްކަތްތެރީން މި ދަނޑުތަކުން ފެނުނު ނަމަވެސް، ޖުމުލަ ގޮތެއްގައި ތޮއްޑޫގެ ދަނޑުތަކުން ފެންނަނީ ދިވެހި އާއިލާތަކުގެ ހީވާގި މީހުންނެވެ. ކުރަމުން ދަނީ ބުރަ އަދި ކަވި މަސައްކަތެކެވެ. އެތައް ދަލެއް އޮހޮރުވައި ކުރާ މި ބުރަ މަސައްކަތަކީ އަޅުގަނޑުމެންނާ ހަމައަށް ފޮނި މޭވާ ފޯރުކޮށްދިނުމަށް އަދި ދިރިއުޅުމުގެ ޚަރަދުތައް ބެލެހެއްޓުމަށް ބަޔަކު މީހުން ވަމުންދާ ގަދަ ގުރުބާނީއެކެވެ،\nތޮއްޑޫގައި ފުޅާ ދާއިރާއެއްގައި ދަނޑުވެރިކަން ކުރަމުންދާ ދަނޑުވެރިޔަކު "ވީނިއުސް"އަށް ބުނީ، ދިވެހި އުފެއްދުންތައް ބާޒާރަށް ނެރުނަސް ބޭރުން އެތެރެކުރާ އުފެއްދުންތަކުގެ ނުފޫޒުން ދިވެހި އުފެއްދުންތަކަށް އޮންނަ ޑިމާންޑް ކުޑަކުރާ ކަމަށެވެ. އެކަން ހައްލުކުރަން ބޭނުންވާކަން ފާހަގަކޮށް އޭނާ ބުނީ، ދަނޑުވެރިކަމުން އުފައްދާ ތަކެއްޗަކީ ވަރަށް ގިނަ ބައެއްގެ ބުރަ މަސައްކަތުން ނެރޭ ނަތީޖާ ކަމަށެވެ.\nމުޅި ރައްޔިތުން ކުރާ މަސައްކަތެއް މީ. ގާތްގަނޑަކަށް ތިން މަސްދުވަހުގެ މަސައްކަތް މިހާރު ފެންނަން މި ހުރީ. ހޭބޯ ނާރާ ތިން މަސްދުވަހު ގެއަށް ނުވަދެ، އެންމެން ގުޅިގެން މިހާވަރު ވެފަ މި ހުރީ. މިވަރު ކޮށްގެން ރޯދަޔަށް ހަމަ ކިރިޔާ ލިބޭނީ. އެހާވަރު ބުރަ މަސައްކަތްކޮށްގެން، ބޮޑު ޚަރުދުކޮށްގެން. ގާތްގަނޑަކަށް ހަމަ ސާޅީސް ނޫނީ ފަންސާސްހާސް ވަރަކަށް ރުފިޔާ އެއީ.\nނަމަވެސް މިކަމާ މެދު ވިސްނައި އެ ދަނޑުވެރީންގެ އަގު ވަޒަންކުރަނީ އަޅުގަނޑުމެންގެ ތެރެއިން ކިތަށް މީހުންތޯއެވެ؟ މިހެން މި ދެންނެވީ، މަދުން ނަމަވެސް މާރުކޭޓު ތެރެއިން ފެންނަމުންދާ ހިތާމަވެރި މަންޒަރުތަކާއި އިވޭ އަޑުތަކުންނެވެ. ކިރިޔާ ވެސް މިއިން ބާވަތެއްގެ އަގު އިތުރުވެއްޖެ ނަމަ ކުރަނީ ޝަކުވާއެވެ. އަގު ހެޔޮކޮށް ލިބެން ހުރީތީ ދިވެހި އުފެއްދުންތައް ހުއްޓައި ގަންނަނީ ބޭރުން އެތެރެކޮށް ވިއްކާ އެއްޗެއްސެވެ.\nމިކަން ބަދަލުކުރަން ވެއްޖެއެވެ. ދިވެހީން ކުރާ މަސައްކަތުގެ އަގު ވަޒަންކޮށް، އެ މަސައްކަތްތެރީންނަށް ހިތްވަރު ދިނުމުގެ ގޮތުން ވެސް ބޭރުން އެތެރެކުރާ އެއްޗެއްސަށް ނޫނެކޭ ބުނުން އުފަލަކަށް ހަދަން ވެއްޖެއެވެ.\nރާއްޖެ ރިޕޯޓް އއ. ތޮއްޑޫ


Nasheed kurevvi thuthumathu thakuge chatlog Andhun Hussein ah dhinumaabeheygothun committee ah gotheh nunimmunu - One Online\n17 މެއި 2022 ރައްޔިތުންގެ މަޖިލީހުގެ އާއްމު ކޮމިޓީގެ ބައްދަލުވުމުގެ ތެރެއިން --- ފޮޓޯ: މަޖިލިސް އިދާރާ\nކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން އައިއީޑީއެއް ގޮއްވާލައިގެން 2021 ވަނަ އަހަރުގެ މެއި ހައެއްގައި ދިން ހަމަލާގެ ތަހުގީގަށް ހެންވޭރު ދެކުނު ދާއިރާގެ މަޖިލިސް މެންބަރު ހުސައިން ޝަހީމް (އަނދުން ހުސައިން) ހުރަސް އެޅުއްވި ކަމަށް ވިދާޅުވެ ރައްޔިތުންގެ މަޖިލީހުގެ ވައިބާ ގްރޫޕުގައި ރައީސް ނަޝީދު ކުރެއްވި ތުހުމަތުތަކުގެ ޗެޓްލޮގް ހޯދުމަށް، ހުށަހަޅާފައިވާއިރު، އެ ތަކެތި ދިނުމާމެދު ރައްޔިތުންގެ މަޖިލީހުގެ އާއްމު ކޮމިޓީގައި ކުރިއަށްދިޔަ ބަހުސްގައި މިައަދުވެސް ގޮތެއް ނުނިންމުނެވެ.\nމިމަހުގެ އަށްވަނަ ދުވަހު ރައްޔިތުންގެ މަޖިލީހުގެ ވަޓްސްއަޕް ގްރޫޕަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ފޮނުއްވި މެސެޖުތަކެއްގައި، އެ ހަމަލާގެ ތަހުގީގަށް މެންބަރު ހުސައިން ހުރަސް އަޅަމުންދާ ކަމަށް ވަނީ ތުހުމަތުކުރައްވައިފައެވެ. އެގޮތުން އެ މައްސަލަ ތަހުގީގު ކުރަމުންދިޔަ ރައްޔިތުންގެ މަޖިލީހުގެ ޖުޑިޝަރީ ކޮމިޓީ އާއި ޓޫފޯވަން ކޮމިޓީއަށް ހުރަސް އަޅައި އެ ކޮމިޓީގެ ބައްދަލުވުންތައް މެންބަރު ހުސެއިން ހަރާބު ކޮށްފައިވާކަމަށް ވެސް ރައީސް ނަޝީދު ތުހުމަތު ކުރައްވައިފައިވެއެވެ.\nރައީސް ނަޝީދު ކުރެއްވި ތުހުމަތުތަކާ ގުޅިގެން އެ މައްސަލަ ތަހުގީގަށް ހުށަހެޅުމަށް އަނދުން ހުސެިން ވަނީ ނިންމަވައިފައެވެ. އެކަމަށްޓަކައި، މެސެޖުތަކުގެ ޗެޓްލޮގް ހޯދުމަށް އަނދުން ހުސެއިން ވަނީ ރައްޔިތުންގެ މަޖިލީހަށް ހުށަހަޅުއްވައިފައެވެ.\nއެ ޗެޓްލޮގްތައް ހޯދުމަށް މަޖިލިސް ރައީސަށް އަނދުން ހުސެއިން ފޮނުއްވި ސިޓީގައި ވިދާޅުވެފައިވަނީ، އެމަނިކުފާނު އަވަހާރަކޮށްލަން ދިން ބޮމުގެ ހަމަލާގެ ފަހަތުގައި އޭނާގެ ބައިވެރިވުމެއް އޮތްކަމަށް ދޭހަވާ ގޮތަށް، އެއްވެސް އަސާސެއް ނެތް ތުހުމަތުތަކެއް ކުރައްވައި މިމަހުގެ އަށްވަނަ ދުވަހު މަޖިލީހުގެ ވަޓްސްއަޕް ގްރޫޕުގައި ރައީސް ނަޝީދު ދައްކަވާފައިވާ ވާހަކަފުޅުތަކަކީ، އޭނާގެ ހައްގުތަކާއި އިމްތިޔާޒަށް އުނިކަން އަންނާނެ ވާހަކަތަކެއް ކަމަށެވެ.\nރައްޔިތުންގެ މަޖިލީހުގެ ރައީސް އަދި ރާއްޖޭގެ އެންމެ ބޮޑު ސިޔާސީ ޕާޓީގެ ރައީސްގެ މަގާމުގައި ހުންނެވި ބޭފުޅަކު އެގޮތަށް، އަސާސެއް ނެތް ތުހުމަތުތަކެއް ކުރެއްވުމަކީ އެކަމުގެ ސަބަބުން އޭނާގެ ފުރާނައަށް ނުރައްކަލެއް ކުރިމަތިވުމުގެ ފުރުސަތުވެސް އޮތް ކަމެއް ކަމަށް ވިދާޅުވެފައިވެއެވެ.\nރައީސް ނަޝީދު އޭނާގެ މައްޗަށް ސީރިއަސް ތުހުމަތުތަކެއް ކުރައްވައި ދެއްކެވި ވާހަކަފުޅުގެ ހަގީގަތް ރައްޔިތުންނަށްވެސް ހާމަވާން ޖެހޭ ކަމަށްވެސް ވިދާޅުވެފައިވެއެވެ. އެހެންކަމުން އެ މައްސަލަަ ކަމާބެހޭ އިދާރަތަކަށް ހުށަހެޅުމަށްޓަކައި އެ މެސެޖުތައް ހިމެނޭގޮތަށް، ވަޓްސްއަޕް ގްރޫޕަށް އެދުވަހު ފޮނުވި ހުރިހާ މެސެޖުތަކެއްގެ ޗެޓްލޮގް ލިބޭނެގޮތް ހައްދަވައިދެއްވުމަށް ވެސް އަނދުން ހުސެއިން ވަނީ މަޖިލިސް ރައީސްގެ ކިބައިން އެދިވަޑައިގެންފައެވެ.\nއެކަމާ ގުޅިގެން އެ ޗެޓްލޮގްތައް ހުސެއިން ދިނުމާމެދު، އާއްމު ކޮމިޓީގެ ލަފަޔަކަށް އެދިވަޑައިގެން ރައްޔިތުންގެ މަޖިލީހުގެ ރައީސް ވަނީ އެ ކޮމިޓީއަށް ހުށަހަޅުއްވައިފައެވެ.\nމިހާތަނަށް އެކަމާގޮތުން ދެ ދުވަހުގެ މަތިން ކޮމިޓީގައި ބަހުސް ކުރި ނަމަވެސް އެކަމަށް ގޮތެއް ކަނޑައެޅިފައެއް ނުވެއެވެ.\nއެ މައްސަލައިގައި ގޮތެއް ކަނޑައެޅުމަށް މެންބަރުންނަށް އުނދަގުލަކަށް ވެފައިވާ އެންމެ ބޮޑު އެއްސަބަބަކީ، ވަޓްސަޕް ގްރޫޕާބެހޭ ގޮތުން މަޖިލީހުގެ ގަވާއިދުގައި އެއްވެސް ވާހަކައެއް އައިސްފައި ނުވާތީ އެވެ. މަޖިލީހުގެ ޔައުމިއްޔާތަކާއި ކޮމިޓީތަކުގެ ޔައުމިއްޔާތައް، މަޖިލީހުން މެންބަރުންނަށް ދޫކާރާ ކަމަށާއި، ނަމަވެސް އަނދުން ހުސެއިން ހުށަހަޅުއްވާފައިވާ މައްސަލައަކީ، މަޖިލީހުގެ ނުރަސްމީ ވަޓްސްއަޕް ގްރޫޕުގައި ދައްކާފައިވާ ވާހަކަތަކެއްގެ ޗެޓްލޮގް ހޯދުމަށް ކަމަށް އާއްމު ކޮމެޓީގެ މުގައްރިރު ހެންވޭރު ހުޅަނގު ދާއިރާގެ މެންބަރު ހަސަން ލަތީފް ވެސް ވިދާޅުވިއެވެ.\nމިއަދު ބޭއްވި އެ ކޮމިޓީގެ ބައްދަލުވުމުގައި، އެކަމަށް ގޮތެއް ކަނޑައެޅުމަށް ތޮއްޑޫ ދާއިރާގެ މެންބަރު ހަސަން ޝިޔާން ހުށަހެޅުމެއްވެސް ހުށަހެޅުއްވިއެވެ. ނަމަވެސް ފާހެއް ނުވިއެވެ.\nޝިޔާން ވިދާޅުވީ، ތިންވަނަ ފަރާތެއްގެ މަސްލަހަތު ހިމެނޭ ކަމަކަށް ވާތީވެ ވަޓްސަޕް ގްރޫޕުގައި ދެކެވޭ ވާހަކަތަކުގެ ލިޔުން މެންބަރު ހުސެއިން އަށް ދިނުމުގެ ބަދަލުގައި މައްސަލަ ތަހުގީގު ކުރާ އިދާރާއަކުން، އެދިއްޖެ ހާލަތެއްގައި އެ އިދާރާއަކަށް ލިޔުން ދިނުމަށް ހުށަހަޅުއްވާ ކަމަށެވެ. ނަމަވެސް އެގޮތަށް ކޮމިޓީން ފާހެއް ނުވިއެވެ.\nމިއަދުވެސް އެ މައްސަލައަށް ގޮތެއް ނުނިންމުމުން، ކޮމިޓީގެ މުގައްރިރު ހަސަން ލަތީފް ވިދާޅުވީ އިތުރަށް މެންބަރުންނާ މަޝްވަރާ ކުރުމަށްފަހު އެކަމާބެހޭގޮތުން ގޮތެއް ނިންމުމަށް އެ ކޮމިީގެ ބައްދަލުވުމެއް ބާއްވާނެ ކަމަށެވެ.\nގުޅޭ ޓެގު ރައްޔިތުންގެ މަޖިލިސް މަޖިލީހުގެ ރައީސް ހުސެއިން ޝަހީމް (އަނދުން ހުސެއިން) ރައްޔިތުންގެ މަޖިލީހުގެ އިމްތިޔާޒު ކޮމެޓީ ރައްޔިތުންގެ މަޖިލީހުގެ އާންމު ކޮމެޓީ


Naibu Raees Noomaraa council aai badhalu kurahvaifi\nނައިބު ރައީސް ނޫމަރާ ކައުންސިލާ ބައްދަލުކުރައްވައިފި--ރައީސް އޮފީސް\nނައިބު ރައީސް ނޫމަރާ ކައުންސިލާ ބައްދަލުކުރައްވައިފި\nރައީސުލްޖުމްހޫރިއްޔާގެ ނައިބު ފައިސަލް ނަސީމް ށ. ނޫމަރާ ކައުންސިލާ ބައްދަލުކުރައްވައިފިއެވެ.\nމި ބައްދަލުކުރެއްވުމުގައި ކައުންސިލަރުން ދެއްކެވި ވާހަކައިގައި ނޫމަރާއަކީ އާބާދީގެ ގޮތުންވެސް ކުޑަ ރަށަކަށްވެފައި، ރަށުގެ ތަރައްޤީއަށް މީގެ ކުރީގެ ސަރުކާރުތަކުން ދިން ސަމާލުކަން ކުޑަކަން ހާމަކުރައްވާ، މި ސަރުކާރުން އެރަށުގެ ތަރައްޤީއަށް ދެއްވާ އަހަންމިއްޔަތަށްޓަކައި ސަރުކާރަށް ޝުކުރުއަދާ ކުރެއްވި އެވެ.\nކައުންސިލަރުން ވަނީ ރަށުގެ ތަރައްޤީއަށް ބޭނުންވާ އެކިއެކި ކަންކަމާއި ގުޅޭގޮތުން ނައިބާ މަޝްވަރާ ކުރައްވާފައެވެ.\nއެގޮތުން ރަށުގެ ބަނދަރުގެ މަރާމާތުގެ މަސައްކަތާއި، ފަރަށް އަރާފައިވާ ބާޖު ފުން ނުކުރެވި އެކަމުގެ ސަބަބުން ރަށްގިރުމުގެ މައްސަލަ އިތުރަށް ބޮޑުވުމާއި، ކައުންސިލް އިދާރާއަށް އައު އޮފީހެއް ބޭނުންވުމާއި، ރަށުގެ ޒުވާނުންނަށް ފުޓްސަލް ކުޅުމަށް ދަނޑެއްގެ މުހިއްމުކަން ބޮޑުވެފައިވުމާއި، ސިއްހީ މަރުކަޒުގައި ލެބޯޓްރީއެއް ނެތުމުގެ ސަބަބުން ކުރިމަތިވާ ދަތިތަކުގެ އިތުރުން ރަށު ސްކޫލުގެ ތަރައްޤީއަށް ބޭނުންވާ ބައެއް ކަންކަމުގެ މަޢުލޫމާތުވެސް ކައުންސިލް މެންބަރުން ވަނީ ނައިބުގެ ސަމާލުކަމަށް ގެންނަވާފައެވެ.\nނައިބު ފައިސަލް ވަނީ ކައުންސިލަރުން ފާހަގަކުރެއްވި ކަންކަމުގައި ސަރުކާރުން ވެދެވެންހުރި އެހީތެރިކަމާއި އެއްބާރުލުން ދެއްވާނެކަމަށާއި ކަމާގުޅޭ އިދާރާތަކާއި ގުޅިގެން އެ މައްސަލަތައް ހައްލުކުރެއްވުމަަށް މަސައްކަތް ކުރައްވާނެކަމުގައި ވިދާޅުވެފައެވެ. މި ބައްދަލުކުރެއްވުމުގައި އެމަނިކުފާނު ދެއްކެވި ވާހަކަފުޅުގައި ލާމަރުކަޒީ ޤާނޫނުގެ ދަށުން ކައުންސިލުތަކަށް އިތުރު ބާރާއި އިޚްތިޔާރުތައް މިހާރު ލިބިދީފައިވާ ކަމަށާއި އެގޮތުން ކައުންސިލްތަކަށް ލިބިދީފައިވާ ބާރުތަކާއެކު ރައްޔިތުންނަށް އިތުރު ފަސޭހަތަކެއް ލިބިދެވިފައިވާކަމުގައި ވިދާޅުވިއެވެ.


Council thakuge umuru5aharah badhalu kuran committee in faas koffi | Mihaaru\nރައީސް އަބްދުﷲ ޔާމީން، ކުޑަހުވަދޫ ދާއިރާގެ މެމްބަރު އާމިރުއާ ސަލާމް ކުރައްވަނީ. ކައުންސިލްތަކުގެ އުމުރު ފަސް އަހަރަށް ބަދަލުކުރަން ގައުމީ ސަލާމަތުގެ ކޮމެޓީން ވަނީ ފާސްކޮށްފައި. - ފޮޓޯ: ރައީސް އޮފީސް\nކައުންސިލްތަކުގެ އުމުރު ފަސް އަހަރަށް ބަދަލުކުރަން ކޮމެޓީން ފާސްކޮށްފި\n07 އޯގަސްޓް 2016 - 13:532comments\nގާނޫނުއަސާސީގެ 231 ވަނަ މާއްދާގެ (ނ) ގައި ބުނެފައިވަނީ އިދާރީ ދާއިރާތައް ހިންގުމަށްޓަކައި އިންތިހާބުކުރެވޭ ކައުންސިލްތަކުގެ އުމުރަކީ ދިގުވެގެން ތިން އަހަަރު ކަމަށެވެ.\nލޯކަލް ކައުންސިލްތަކުގެ ދައުރު ފަސް އަހަރަށް ބަދަލު ކުރަން ގައުމީ ސަލާމަތުގެ ކޮމެޓީން ނިންމީ ކޮމެޓީ ބައްދަލުވުމުގައި ބައިވެރިވެވަޑައިގެންނެވި މެމްބަރުންގެ އިއްތިފާގުންނެވެ.\nމި އިސްލާހުގެ އިތުރުން ކައުންސިލްތަކުގެ ރައީސާއި ނައިބު ރައީސުން ހޮވުމުގެ ފުރުސަތު ރައްޔިތުންނަށް ލިބޭ ގޮތަށް ގާނޫނުއަސާސީ އަށް ހުށަހެޅި އިސްލާހު ވެސް ކޮމެޓީން ވަނީ ފާސްކޮށްފަ އެވެ. މި ދެ އިސްލާހު ވެސް ފާސްކުރީ މިދިޔަ ހަފްތާގައި ބޭއްވި ކޮމެޓީ ބައްދަލުވުމުގައި އެއްވެސް ބަދަލެއް ނުގެނެސް އެވެ.\nގާނޫނުއަސާސީގެ 231 ވަނަ މާއްދާގެ (ހ) އަދި (ށ) އަށް ހުށަހެޅި އިސްލާހުގައި ބުނެފައި ވަނީ ކައުންސިލްތަކުގައި ހިމެނޭ މެމްބަރުން ޑިމޮކްރަސީގެ އުސޫލުގެ މަތިން އިންތިހާބު ކުރާނެ ގޮތް ގާނޫނުގައި ކަނޑައެޅިފައި އޮންނަންވާނެ ކަމަށެވެ. ގާނޫނުއަސާސީގައި މިހާރު އޮތް ގޮތުން ކައުންސިލްތަކުގައި ހިމެނޭނީ ހަމައެކަނި އެ ކައުންސިލަށް ނިސްބަތްވާ ސަރަހައްދުގެ ރައްޔިތުން ސިއްރު ވޯޓަކުން އިންތިހާބު ކުރާ މެމްބަރުންނެވެ.\nގާނޫނުއަސާސީއަށް ގެނައި ދެ އިސްލާހަށް ވެސް ރައްޔިތުންގެ މަޖިލިހުގެ މާދަމާގެ ޖަލްސާގައި ވޯޓަށް އަހާނެ އެވެ. ގާނޫނުއަސާސީ އަށް ބަދަލު ގެނެވޭނީ މަޖިލީހުގެ ހަތަރު ބައިކުޅަ ތިން ބައި މެމްބަރުންގެ ވޯޓު ލިބިގެންނެވެ. އެއީ 54 މެމްބަރުންގެ ވޯޓެވެ.\nއިތުރު ލިޔުންތައް ރައްޔިތުންގެ މަޖިލިސް ރަށު ކައުންސިލް އަތޮޅު ކައުންސިލް ސިޓީ ކައުންސިލް އިލެކްޝަންސް ކޮމިޝަން މެމްބަރު އަހުމަދު އާމިރު (ކުޑަހުވަދޫ)\nދުވަސްވީ މީހުންނަށް ކައުންސިލަށް ވާދަނުކުރެވޭގޮތް ހަދަނީ


ސީއެސް 13 - ގްރޭޑް2އިން ގްރޭޑް5އަށް\n14,430.00ރުފިޔާ އާއި 16,550.00 ރުފިޔާއާއި ދެމެދު (ސީއެސް 13 - ގްރޭޑް2އިން ގްރޭޑް5އަށް) – މުސާރައާއި އެލަވަންސް ކަނޑައެޅިގެން ދާނީ ހަމަޖެހޭ ގްރޭޑަކަށް ކަނޑައެޅިފައިވާ ގޮތަށެވެ. ގްރޭޑްތަކާއި އެ ގްރޭޑްތަކަށް ކަނޑައެޅިފައިވާ މުސާރައާއި ޝަރުތު2ވަނަ ސަފްހާގައި އެވަނީއެވެ.\nސްޕެޝަލް ޑިއުޓީ އެލަވަންސްގެ ގޮތުގައި އަސާސީ މުސާރައިގެ %35 ލިބޭނެ\nސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީގެ ފައިސާ ލިބޭނެ\nމަޤާމުގެ ޝަރުޠުތައް: މި މަޤާމުތަކަށް ކުރިމަތިލާ ފަރާތްތަކުގެ ތެރެއިން ހޮވޭ ފަރާތްތަކުގެ މަޤާމު ހަމަޖައްސާނީ، ތިރީގައިމިވާގޮތަށް، ލިބިފައިވާ ސެޓުފިކެޓެއްގެ ލެވެލަށް ބަލައިގެންނެވެ.\n1. ލީގަލް އޮފިސަރުންގެ ވަޒީފާގެ އޮނިގަނޑުގެ، ސީއެސް13-4 ގްރޭޑުގައި މަދުވެގެން2އަހަރު މަސައްކަތްކޮށް މަސައްކަތު ފެނަވރު ބެލުމުގެ ނިޒާމުން ވިދިވިދިގެން2އަހަރު %85 އިން މަތިން މާކްސް ހޯދާފައިވުން\n1. ލީގަލް އޮފިސަރުންގެ ވަޒީފާގެ އޮނިގަނޑުގެ، ސީއެސް13-3 ގްރޭޑުގައި މަދުވެގެން2އަހަރު މަސައްކަތްކޮށް މަސައްކަތު ފެނަވރު ބެލުމުގެ ނިޒާމުން ވިދިވިދިގެން2އަހަރު %85 އިން މަތިން މާކްސް ހޯދާފައިވުން\n1. ލީގަލް އޮފިސަރުންގެ ވަޒީފާގެ އޮނިގަނޑުގެ، ސީއެސް13-2 ގްރޭޑުގައި މަދުވެގެން2އަހަރު މަސައްކަތްކޮށް މަސައްކަތު ފެނަވރު ބެލުމުގެ ނިޒާމުން ވިދިވިދިގެން2އަހަރު %85 އިން މަތިން މާކްސް ހޯދާފައިވުން\n1. ގާނޫނީ ރޮނގުން ނުވަތަ ގާނޫނާއި ޝަރީއާގެ ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް9ގެ ސަނަދެއް ޙާސިލްކޮށްފައިވުމާއެކު، ގާނޫނީ ދާއިރާއިން މަދުވެގެން4އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން\nމި މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 28 ނޮވެމްބަރ 2019 ގެ 13:00 ގެ ކުރިން، މާލޭ ސިޓީ ކައުންސިލްގެ އިދާރާ މައްޗަންގޮޅީ އޮފީހަށެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމްތަކަށް މީހަކު ހޮވުމަށް ބޭއްވޭ އިންޓަވިއު އަދި އިމްތިޙާނު އޮންނާނީ، 01 ޑިސެމްބަރ 2019 އާއި 05 ޑިސެމްބަރ 2019 އާ ދެމެދު، މައްޗަންގޮޅީގައި ހުންނަ މާލޭ ސިޓީ ކައުންސިލްގެ އިދާރާގެ އޮފީހުގައެވެ.\n23 ރަބީޢުލްއައްވަލް 1441\nނަންބަރު: (IUL) 425-C1/1/2019/108


Griezmann ge record in france ah molheh\nގްރިޒްމަންގެ ރެކޯޑުން ފްރާންސަށް މޮޅެއް\nވޯލްޑްކަޕްގެ ޔޫރަޕިއަން ކޮލިފިކޭޝަނުގެ ގްރޫޕް ޑީގައި ފިންލޭންޑް ކޮޅަށް ޖެހި ދެ ލަނޑާއެކު ފްރާންސްެގެ ފުޓުބޯޅަ ތާރީހުގެ ރެކޯޑެއް ގްރިޒްމަން ހަދައިފިއެވެ.\nދުނިޔޭގެ ޗެމްޕިއަން ފްރާންސް 2-0 އިން މޮޅުވި މެޗުގައި އެ ޓީމުގެ ގްރިޒްމަން ޖެހި ދެ ލަނޑާއެކު އޭނާ މިހާރު ވަނީ ފްރާންސް ގައުމީ ޓީމަށް ޖުމްލަ 41 ލަނޑު ޖަހާފައެވެ. އެއާއެކު އޭނާ ވެފައިވަނީ ފްރާންސަށް އެންމެ ގިނަ ލަނޑު ޖަހައިދިން ލިސްޓުގެ ތިންވަނައިގައި ހިމެނޭ ކުޅުންތެރިޔާގެ ގޮތުގައެވެ.\nހަމަ މިއަދަދަށް ލަނޑު ހަމަކޮށްގެން ތިންވަނައިގައި ދެން ހިމެނެނީ މިޝެލް ޕްލެޓިނީ އެވެ. ގްރިޒްމަންގެ އެންމެ ބޮޑު އަޒުމަކީ ވޯލްޑްކަޕާއި ހަމަޔަށް މި ރެކޯޑު މުގުރާލުމެވެ.\nފްރާންސްގެ ފުޓުބޯޅަ ތާރީހުގައި ގައުމީ ޓީމަށް އެންމެ ގިނަ ލަނޑު ޖެހި ކުޅުންތެރިޔާގެ ޝަރަފް ލިބެނީ ތިއެރީ އޮންރީ އެވެ. އެއީ ޖުމްލަ 51 ލަނޑު ޖަހައިގެންނެވެ. ދެވަނައިގައި އޮލިވިއޭ ޖިރޫޑް އޮތީ 46 ލަނޑު ޖަހައިގެންނެވެ.\nމި މޮޅާއެކު ފްރާންސް އޮތީ ކޮލިފައިންގެ ގްރޫޕް ޑީގެ އެއްވަނައިގައެވެ. އެއީ ކުޅުނު ހަ މެޗުން ލިބުނު 12 ޕޮއިންޓާއެކު އެވެ. ދެވަނައިގައި ޔޫކްރެއިން އޮތީ ފަސް ޕޮއިންޓާއެކު އެވެ. ފިންލޭންޑް ތިންވަނައިގައި އޮތީ ހަތަރު މެޗުން ފަސް ޕޮއިންޓް ހޯދައިގެންނެވެ.\nކޮލިފައިންގައި ރޭ ކުޅުނު އެހެން މެޗުތަކަށް ބަލާއިރު ކްރިސްޓިއާނޯ ރޮނާލްޑޯ ނުލާ ޕޯޗުގަލް ވަނީ އަޒެރްބައިޖާން އަތުން ފަސޭހަކަމާއެކު 3-0 އިން މޮޅުވެފައެވެ. މީގެއިތުރުން ކޮލިފައިންގެ ގްރޫޕް ޖީ ގައި ތުރުކީ 6-1 އިން ބަލިކޮށް ނެދަލޭންޑްސް ވަނީ ތާވަލުގެ އެއްވަނަ މަގާމަށް ޖެހިލާފައެވެ.


Jumhooree Party majileehuga kula gadhakoh onnaane: A. Riyaz - vNews.mv\nޖުމްހޫރީ ޕާޓީ މަޖިލީހުގައި ކުލަގަދަކޮށް އޮންނާނެ: އަބްދުﷲ ރިޔާޟް\nސައިފް އަޒްހަރު 18 January 2019, 01:37\nމިފެށުނު 2019 ވަނަ އަހަރު އިންތިޚާބު ކުރެވޭ ރައްޔިތުންގެ މަޖިލީހުގައި، މިސަރުކާރު ދިފާއުކުރުމުގައި ﷲގެ ރަހްމަތްފުޅާއެކު ޖުމްހޫރީ ޕާޓީ ކުލަގަދަކޮށް އޮންނާނެ ކަމަށް ޖުމްހޫރީ ޕާޓީގެ ޕާލަމެންޓްރީ ގްރޫޕްގެ ލީޑަރ އަދި ޖޮއިންޓް ޕާލަމެންޓްރީ ގްރޫޕްގެ ލީޑަރ އަބްދުﷲ ރިޔާޟް ވިދާޅުވެއްޖެއެވެ.\nރައްޔިތުންގެ މަޖިލީހުގެ ދަނގެތީ ދާއިރާއަށް ޖުމްހޫރީ ޕާޓީގެ ފަރާތުން ވާދަކުރެއްވުމަށް ނިންމަވާފައިވާ ކުރީގެ ޑިފެންސް މިނިސްޓަރު ކާނަލް ރިޓަޔާޑް މުހައްމަދު ނާޒިމްގެ ކެމްޕޭން ފެށުމަށް މިރޭ ބޭއްވި ޖަލްސާގައި ވާހަކަފުޅު ދައްކަވަމުން އަބްދުﷲ ރިޔާޟް ވިދާޅުވީ، ރައްޔިތުންގެ މަޖިލީހުގެ އިންތިޚާބަށް ޖުމްހޫރީ ޕާޓީގެ ކެމްޕެއިން މިފެށުނީ ކަމަށާއި، މާތްﷲ ގެ ރަހްމަތްފުޅާއެކު އެކުގައި މަޖިލީހަށް ވެދެވަޑައިގަންނަވާނެ ކަމަށެވެ.\nޖުމްހޫރީ ޕާޓީ އޮންނާނެ ކަމަށާއި، ﷲގެ ރަހްމަތްފުޅާއެކު މިސަރުކާރުގެ ހިމާޔަތުގަ ކުލަގަދަކޮށް އޮންނާނެ ކަމަށާއި، ރައީސް އިބްރާހިމް މުހަންމަދު ސޯލިހްގެ ވެރިކަން ހިމާޔަތްކުރާނެ ބަޔަކަށް ވާނީ ޖުމްހޫރީ ޕާޓީ ކަމަށްވެސް އަބްދުﷲ ރިޔާޟް ވިދާޅުވިއެވެ.\nރާއްޖޭގެ ސިޔާސީ މަސްރަހްގައި މިހާރުވެސް ހިނގަމުންދާ ކަންތައްތަކަށް ފާރަވެރިވާންޖެހޭކަން ފާހަގަކުރައްވައި އަބްދުﷲ ރިޔާޟް ވިދާޅުވީ، ޖުމްހޫރީ ޕާޓީން އަބަދުވެސް ތާއީދުކުރާނީ ޖުމްހޫރީ ވެރިކަމަކަށް ކަމަށެވެ.\nދިވެހިރާއްޖޭގެ ރައްޔިތުން ނިންމުމެއް ނިންމާފައި އެބައޮތް ކަމަށާއި، ދިވެހި ރައްޔިތުން ބޭނުންވަނީ އެމީހުންގެ ބަސްއޮންނަ މީހަކު ގައުމުގެ ވެރިކަމުގަ ހުންނަން ކަމަށާއި، އެހެންކަމުން، ރައްޔިތުންގެ އެ ނިންމުން ދިފާއުކުރުމަށް މަޖިލީހުގެ މަސައްކަތް ކުރާ ބަޔަކަށް ޖުމްހޫރީ ޕާޓީ އިސްސަފުގަ ވާނެ ކަމަށްވެސް އަބްދުﷲ ރިޔާޟް ވިދާޅުވިއެވެ.\n"އެނިންމުން ހިމާޔަތް ކުރުމުގަ މަޖިލީހުގެ މަސައްކަތްކުރާ ބަޔަކަށް ޖުމްހޫރީ ޕާޓީ ވެގެންދާނެ. އެކަން ކުރުމަށްޓަކައި އަޅުގަނޑު ދިވެހިރާއްޖޭގެ ލޮބުވެތި އެންމެހާ ރައްޔިތުންނަށް އާދޭހާއެކު އިލްތިމާސްކުރަން. ޖުމްހޫރީ ޕާޓީން ﷲގެ ރަހްމަތްފުޅުން އަޅުގަނޑުމެން ނެރޭނީ ކަމަށް ގާބިލް، ތަޖުރިބާހުރި، އެކަން ކުރެވޭނެ މީހުން. އެބޭފުޅުންނަށް ތިޔަ ހުރިހާ ބޭފުޅުން ތާއީދުކޮށްދެއްވާ. ޖުމްހޫރީ ޕާޓީގެ ކުލަ މަޖިލީހުގެ ތެރެއިން ފެންނާގޮތް ހައްދަވައި ދެއްވާ. އެއީ ދިވެހިރާއްޖޭގެ އެންމެހާ ލޮބުވެތި ރައްޔިތުންނަށް އަޅުގަނޑު ކުރާ އިލްތިމާސްއެއް" ރޭގެ ހަފްލާގައި ރިޔާޟް ވިދާޅުވިއެވެ.\nރިޔާޟް ވިދާޅުވީ، ޖުމްހޫރީ ޕާޓީއަކީ އަބަދުވެސް ޖުމްހޫރީ ވެރިކަން ދިފާއު ކުރުމުގަ، އޭގެ ވިސްނުމުގަ އެ ނަންދީގެން އުފައްދާފައޮތް ޕާޓިއެއް ކަމަށާއި، ޖުމްހޫރީ ޕާޓީގެ ލީޑަރ ގާސިމް އިބްރާހިމްގެ އަބަދުވެސް ވިސްނުންފުޅު ހުރީ، ހުންނަނީ އަދި މިއަދުވެސް ހުރީ ގައުމު އިސްކޮށްގެން މަސައްކަތް ކުރެއްވުމަށް ކަމަށްވެސް ވިދާޅުވިއެވެ.


ގުޑުގުޑާ ސިނގިރޭޓަށްވުރެ 200 ގުނަ ނުރައްކާތެރި — Ihavandhoo.com\nގުޑުގުޑާ ސިނގިރޭޓަށްވުރެ 200 ގުނަ ނުރައްކާތެރި\n25 ޖެނުއަރީ 20150ޢަބުދުﷲ ޙަމީދު\nޑރ. ހަނާން އުބައިދް އާއި ޑރ. ނިސްރީން ޤައޫދް. 1 ގަޑި އިރު ގުޑުގުޑާބުއިން 200 ސިނގިރެޓު ބުއިމާ އެއްވަރުކަމަށް ބުނެފައިވޭ\nދުބާއީ: ގުޑުގުޑާއަކީ ސިނގިރޭޓަށްވުރެ ރައްކާތެރި އެއްޗެއްކަމަށް ދެކިގެން ގުޑުގުޑާ ބޯމީހުންނަށް ކަމުގެ ހަޤީގަތް އަންގައިދޭ ސާފު މެސެޖެއް ކަމާބެހޭ ފަރާތްތަކުން ދީފިއެވެ. ގުޑުގުޑާ އަކީ ސިނގިރޭޓަށްވުރެ 200 ގުނަ ނުރައްކާތެރި އެއްޗެއްކަމަށް ދުބާއީގެ ސިއްހަތާބެހޭ އޮތޯރިޓީސް ތަކުން ވަނީ ހާމަކޮށްފައެވެ.\nއެމިރޭޓްސް ހެލްތު އޮތޯރިޓީގެ ދަ ސްމާޓް ކްލިނިކް އިން ބުނެފައިވަނީ ސިނގިރޭޓްބޯ ގިނަ މީހުން ސިނގިރޭޓަށް ވުރެން ޝީޝާ ރައްކާތެރި ކަމަށް ހީކޮށް ސިނގިރޭޓު ބުއިން ހުއްޓާލުމަށްފަހު ޝީޝާ ބޯން ފަށާ ކަމަށެވެ. އެ ކްލިނިކުގެ ސީނިއާ ދެ ޑޮކްޓަރުންކަމަށްވާ ޑރ. ހަނާން އުބައިދް އާއި ޑރ. ނިސްރީން ޤައޫދް ވިދާޅުވެފައިވަނީ ދުންފަތުގެ އިސްތިއުމާލު ކުރުން މުޅިން ހުއްޓާލުމުން އެއްދުވަސްތެރޭގައި އެމީހަކަށް ހާޓް އެޓޭކް ޖެހުމުގެ ފުރުސަތު ދައްކޮށްދޭކަމަށެވެ. އަދި ދުވަސްކޮޅަކުން ސްޓްރޯކް ޖެހުމާއި ކެނސަރުފަދަ ބަލިތަކުން މީހާ ދުރުކޮށްދޭ ކަމަށްވެސް އެޑޮކްޓަރުން ވިދާޅުވެފައިވެއެވެ. އަދި 1 ގަޑިއިރު ގުޑުގުޑާ ބުއިމާ 200 ސިނގިރޭޓު ބުއިމާ އެއްވަރު ކަމަށްވެސް ޑަކުޓަރުން ވަނީ ބުނެފައެވެ.\nޑަކުޓަރުން އިތުރަށް ހާމަކޮށްފައިވާ ގޮތުގައި މީހާ ބަލިކަށިވުމާއި، ވަރުދެރަވެ، ބުންވަރު ދައްވުމާއި އަދި މަރުވުމުގެ މައިގަނޑު ސަބަބަކަށް ދުންފަތް ވެފައިވާ ކަމަށެވެ. އެއީ ދުންފަތުގައި 250 ވިހަ މާއްދާއާއި ކެންސަރު ޖައްސާ 50 މާއްދާ އާއެކު 4000 އަށްވުރެ ގިނަ ނުރައްކާތެރި ކެމިކަލްތައް އެކުލެވީތީކަމަށް ޑަކުޓަރުން ބުނެފައިވެއެވެ. ޑަކުޓަރުންނެރުނު ރިޕޯރޓުގައި އިތުރަށް ބުނެފައިވަނީ ދުންފަތުގެ އިސްތިޢުމާލު ކުރުން ހުއްޓާލާތާ 24 ގަޑިއިރު ތެރޭގައި އެމީހަކަށް ހާޓް އެޓޭކް ޖެހުމުގެ ފުރުސަތު ދައްކޮށްދިނުމުގެ އިތުރުން ލޭދައުރުވުން 30 އިންސައްތަ 1 މަސްތެރޭގައި ރަނގަޅު ކޮށްދޭނެއެވެ. އަދި މިއަމަލު ހުއްޓާލުމުން ކެއްސުމާއި، ނޭފަތް ބެދުމާއި ވަރުބަލިވުމުން ދުރުކޮށްދީ ނޭވާލާ ނިޒާމު ރަނގަޅު ވުމުގެ އިތުރުން 1 މަހާއި9މަހާއި ދޭތެރޭ ހަށިގަނޑުގެ އާންމު ހާލަތަކަށް ގެނުވާނެ ކަމަށް ބުނެފައި ވެއެވެ. :// މަސްދަރު: އެމިރޭޓްސް 247


BREAKING NEWS: Vehicle Gai Sticker Jehun Hahlu Kuran Raees Ninmavaifi - Vaguthu\nނަމްބަރަށް ބަދަލު އައުމާއިއެކު އަނެއްކާވެސް ލުއިތަކުގެ ވާހަކަ -4ގަޑިއިރު ކުރިން\nވެހިކަލްގައި ސްޓިކާ ޖެހުން ހައްލު ކުރަން ރައީސް ނިންމަވައިފި\n2 އަހަރު ކުރިން ( ޖޫން 25, 2018 )\nރައީސް އަބްދުﷲ ޔާމީން - ވަގުތު އިމޭޖެސް\nޤަވައިދާއި ހިލާފަށް ޕާކް ކުރާ ވެހިކަލްގައި ސްޓިކާ ޖެހުން ހައްލު ކުރުމަށް ރައީސް ޔާމީން ނިންމަވައިފިއެވެ.\nޤަވައިދާއި ހިލާފަށް ޕާކް ކުރާ ވެހިކަލްގައި ސްޓިކާ ޖެހުން ހައްލު ކުރުމަށް ނިންމާފައިވާކަން ރައީސް ޔާމީން ހާމަކުރެއްވީ ކެމްޕޭން ވޮލެންޓިއަރުންނާއި ބައްދަލުކުރައްވާ މިރޭ ދެއްކެވި ވާހަކަފުޅުގައެވެ.\nރައީސް ވިދާޅުވީ ޓްރެފިކް މައްސަލަތަކުގައި ކުރިމަތިވާ ދަތިތަކަށް ހައްލެއް ހޯދަން ވެސް އެމަނިކުފާނަށް ޖެހިވަޑައިގެންފައިވާ ކަމަށެވެ.\n"ޤަވައިދާއި ހިލާފަށް ޕާކް ކުރީމާ އަންނަ ދަތިތައް މިވަގުތައް ހައްލު ކޮށްދޭން އެބަޖެހޭ." ރައީސް ވިދާޅުވިއެވެ.\nރައީސް ވިދާޅުވީ މާލޭގެ މަގުތަކުގައި ގާއެތުރުން ފަދަ މަސައްކަތްތައް ކުރިއަށް ދާތީ ޒުވާނުންނަށް ދިމާވާ ދަތިތައް ހައްލުކޮށްދެއްވާނެ ކަމަށެވެ.\n"އެހެންވީމާ މިހެން އަންނަ ކަންތައްތައް އަޅުގަނޑުމެން ޝުކުރުވެރިކަމާއި އެކު ބަލައިގަނެ މިކުރައްވާ މަސައްކަތުން އަޅުގަނޑުމެންނަށް ނަތީޖާތަކެއް ނެރެވޭނެ. ހަމައެއާއިއެކު އިތުރަށް މިމަސައްކަތް ކުރުމަކީ އަޅުގަނޑު އެދޭ އެދުމަކީ." ރައީސް ވިދާޅުވިއެވެ.\n2015 ވަނަ އަހަރު ޕީޕީއެމް އިން ރައްޔިތުންގެ މަޖިލީހަށް ހުށަހަޅާ ފާސްކުރި އެއްގަމު ދަތުރު ފަތުރުގެ ގާނޫނަށް ގެނައި އިސްލާހެއްގެ ދަށުން އެއްގަމު އުޅަނދު ފަހަރުގެ ސްޓިކާއަށް ދައްކަން ޖެހޭ ޖޫރިމަނާ އާއި ލައިސަންސް ހިފެހެއްޓުމުން ކޮށްފައިވާ ޖޫރިމަނާ މައާފު ވިއެވެ.\nސައިކަލްގައި ސްޓިކާ ޖެހުމުގެ މައްސަލަ ހައްލު ކޮށްދެއްވަން ރައީސް ޔާމީން ނިންމެވިއިރު ސައިކަލް ގައި ސްޓިކާ ޖެހުމުގެ މައްސަލައަކީ ވަރަށް ބޮޑުވެފައިވާ މައްސަލައެެކެވެ.\nނަފްރަތު ބިލާ ދެކޮޅަށް ނެރުނު ބަޔާނުގައި އެމްޑީޕީ ކައުންސިލަރުން ސޮއި ނުކުރި!\nލީޑާޝިޕްގެ ގުޅުން ބަދަހިކަމުގެ ނަމޫނާ އޮތީ އިދިކޮޅުގައި: އާދަމް ޝަރީފް\nމާލޭގެ ލޭންޑް ޔޫސް ޕްލޭނަށް ރައްޔިތުންގެ ހިޔާލު ހޯދަން ބައްދަލުވުމެއް\nޖޫން 25, 2018 23:52\nޛޫރިމަނާވެ، ލައިސަންސް ނުނެގިފަވާ ކުދިންނަށްވެސް މަޢާފެއް ދެއެވުން އެދެން..\nޢުންމީދަކީ މި މެސެޖް ރައީސް ޔާމީން އަށް ލިބުން.\nޖޫން 26, 2018 01:20\nޖޫން 26, 2018 01:29\nކަލޭ ޖެހޭނީ ޖޫރިމަނާ ދައްކަން. އަދި ކަލޭ ތިހެން ބުނެގެން ވޭތަ؟\nޖޫން 27, 2018 17:19\nކީއްވެ ރޯންތިފަށަނީ.. އެ ކޮމެންޓެކޭ\nޖޫން 26, 2018 01:40\nބައްޕައަށް 95 ޕޮއިންޓް ފްލެޓް ކަޓުވައިޅީ މުއިއްޒު. ރައީސް މިކަން ބައްލަވާފަ އިހްސާްންތެރިވެލައްވާ...\nޖޫން 26, 2018 01:41\nއަހުމަދު ދުއްވަން ޖަމަލެއް ގެންނާންވީނުން ސައިކަލް ނުދެއްވެންޏާ.\nޖޫން 26, 2018 02:09\nކާކު ބުނެގެންތަ ސްޓިކާ ޖަހަނީ. އެހެނަވީމަ އެބަ އެނގެއެއްނު މާލޭގަ ޕާކުކުރުމުގެ ދަތިކަން އެނގިހުރެވެސް މަނިކުފާނު ކުރައްވާކަމެއްކަންމީ. ފަހުވަގުތު ހެޔޮފުޅުކަމުން މާފުކުރަންވެގެން ދެއްތޯ.\nޖޫން 26, 2018 05:50\nބައްޕަ ކަޓްވާލީ މުއިއްޒަށް މަޖްބޫރުވެގެންކަން ނޭގޭތަ ، މެޑަމްގެ ފެކްޝަނުން އަންގާގެނެނޭ ، ދެން ރައީސައްވެސް ކުރެވޭނެ ކަމެއްނޯންނާނެ\nޖޫން 26, 2018 06:05\nތިގޮތައް އެތެރޭ ޓިކެޓްތަކުގެ އަގުތައްވެސް ރަނގަޅު ކޮށްބަލަ ހާދަބޮޑޭ\nޖޫން 26, 2018 07:20\nގަވާއިދާ ޚިލާފަށް ޕާކް ކުރުމުގެ ޖޫރިމަނާތަކަށް ހައްލެއް ހޯދައިދެނީ ނަމަ އެއީ މަމެން އުފާ ކުރާ ކަމެކެވެ. މަމެން އުއްމީދު ކުރަން ޕީޕީއެމްގެ ޕީޖީ ގްރޫޕް ލީޑަރު އިސް ނަގައިގެން ރާއްޖޭގައި ގަވާއިދާއި ޚިލާފަށް އުޅޭ ބިދޭސީން ހޯދާ އެމެން ރަށަށް ފޮނުވާލުމުުގެ މަސައްކަތް އެޓްލީސް މާލެ ސަރަހައްދުގައި ފުލުހުން މެދުވެރިކޮށް ފަށާނެ ކަމަށް. ފުރަތަމަ ކަމަކީ އެއްވެސް ފެރީއެއްގައި ސައްހަ ވޯކް ވިސާ ނެތި ބޭރު އެއްވެސް މީހަކަށް ދަތުރު ނުކުރެވޭނެ ގޮތް ހެދުން އެއީ ފުރަތަމަ ސްޓޭޖް ކަމަށް ބަލާ އެކަން ފަށައިފިނަމަ ވެސް މާލެ ސަރަަހައްދުގައި ގަވާއިދާއި ޚިލާފަށް އުޅޭ ބިދޭސީން ހޯދާ އެމެން ރަށަށް ފޮނުވާލުމުގެ ކަންކަން ހިނގާނެއެވެ. މާލޭގެ 10 ހޮޓާ ބަލާއިރު 10 ހޮޓަލުގެ %90 އެއީ ގަވާއިދާއި ޚިލާފަށް އުޅޭ ބިދޭސީން ނަށް ވުން އެއީ އެއްގޮތަަކަށް ވެސް ޕީޕީއެމްގެ ވެރިކަމެއް ގައި ލޯ މަރާލަން ޖެހޭނެ ކަމެއް ނޫނެވެ. ނުރައްކާތެރި ބަލި ކަމުގައިވާ ހެޕެޓައިޓަސް ބީ ޖެހިފައިވާ މީހުން ކާބޯތަކެތި ތައްޔާރު ކުރުން އެއީ އެއްގޮތަަކަށް ވެސް ދޫކޮށްލައިގެން ތިބެން ހެޔޮ ވާވަރުގެ ކަމެއް ނޫނެވެ. މިކަން މިގޮތަށް ހިނގާކަން މަމެންނަށް މެޑިކަލް ރިޕޯރޓްސް ތަކުން އެނގުމުން މާލޭގެ ހޮޓާ ތަަކުން ކެއުން ސައި ބުއިން އަދި ހޮޓަލުން ގެންނަ އެއްޗެއް ނުކެއުން އެއީ އަޒުމެއް ކަމަށް މަމެން ކަނޑައެޅީ. އެކަމަކު މީ އެންމެންނަށް އެގޮތަށް ކުރެވޭނެ ކަމެއް ނޫނެވެ.\nޖޫން 26, 2018 07:36\nގަވާއިދާ ޚިލާފަށް ޕާކް ކުރުމުގެ ޖޫރިމަނާތަކަށް ހައްލެއް ހޯދައިދެނީ ނަމަ އެއިން އެގިގެން މިދަނީ މިއަދު ރަނުގެ ފުރުސަތު ލިބިފައި އޮތީ އެއީ ޕީޕީއެމް ޕީޖީ ގްރޫޕްގެ ލީޑަރަށް ކަން ބިކޮޒް ޕީޕީއެމް ޕީޖީ ގްރޫޕްގެ ލީޑަރު ވިދާޅުވާ ކަންކަން ރައީސް ކޮށްދެއްވާ ކަން ފެނިގެން މިދަނީ ކަން މިހެން ހުރުމުން މަމެން އުއްމީދު ކުރަމޭ އޭކޭ މެން އެމީހުންގެ ރަންދުވަސް ތަކުގައި ރައްޔިތުންގެ ތެރޭގައި ހަގީގަތުގައި އޮތް ކޮންސާރންސް ތަކަށް އެޑްރެސް ނުކޮށް ރައްޔިތުން ބޭނުން ނުވާ ކަންކަން ހައްލު ކުރަން އޭކޭ މެން ރައީސް އަށް ދެންނެވި ގޮތަށް ނިހާން ނަހަދާނެ ކަމަށް މަމެން އުއްމީދު ކުރަނީ ނިހާން މެން މޭގައި އަތްޖަހާ ފަޚްރުވެރިވާ ފަދަ ކަންކަން ރައީސް އަށް ދަންނަވައިގެން ސަރުކާރުގެ ތެރޭން ހައްލު ކުރާނެ ކަމަށް އެގޮތުން ބަލާއިރު ރާއްޖޭގެ އިކޮނޮމީ އަށް ވަރަށް ގެއްލުން ހުރި ކަމެއް ގަވާއިދާއި ޚިލާފަށް އުޅޭ ބިދޭސީންގެ އާބާދީ 40 ހާހުގައި އުޅުން. މީ ސިންގަޕޯރ ނަމަ އެލާރޓް އަށް އަންނާނެ އެތާ ސަރުކާރުން.\nޖޫން 26, 2018 07:43\nގަވާއިދާ ޚިލާފަށް ޕާކް ކުރުމުގެ ޖޫރިމަނާތަކަށް ހައްލެއް ހޯދައިދޭން ޕީޕީއެމްގެ ޕީޖީ ގްރޫޕްގެ ލީޑަރު އިސްނެގުން އެއީ މަމެން ވަރަށް އުފާ ކުރާ ކަމެކޭ މަމެން ޝުކުރުވެރިވަމޭ ޕީީޕީއެމްގެ ޕީޖީ ގްރޫޕް ލީޑަރަށް. ސަބަބަކީ މަމެން ދަންނަން ޕޮލިހުން ސްޓިކާ ޖަހާ ގޮތް ވެސް ވަރަށް ރަނގަޅަށް. މިރާއްޖޭގައި ގަވާއިދާއި ޚިލާފަށް އުޅޭ ބިދޭސީންގެ އާބާދީ 40 ހާހަށް އެެރީ އެއީ އޯވަރ ނައިޓަކުން ނޫނެވެ. އެއީ 20 އަހަރު ދުވަސް ތެރޭގައި އައި އެގްރިގޭޓް އެކެވެ. މިކަން ހައްލު ކުރަން މީންސް ހުރި ގޮތެއްގައި ނޫޅުނު ރައީސް މައުމޫނު އަދި ކެނެރީގެ ނަޝީދުގެ ވެރިކަމުގައި އިލީގަލް މީހުން ލީގަލް މީހުންނަށް ހަދަން އުޅުން މީ މީގައި މިކަން ނުރައްކާތެރި ހާލަތަަކަށް ދިޔަ ކަމަކީ. މެޑިކަލް ޗެކް އަޕް ނަހައްދާ ބަންގާޅުން ރާއްޖޭގެ އެތަން މިތަނުގައި ނުރައްކާތެރި ޑިޒީސް ކެރީ ކުރަމުން ދަނީ އެއީ ހީވެސް ނުކުރާ ސީރިއަސް ހާލަތުގައި އެމެން ތިބެގެން ނެވެ. އެމެން ނިދާ އެނދުގައި ތަތް މަކުނު އޭގެ ސަބަބުން ލެއިން އަރާ ބަލި ތައް ވެސް ދަނީ އެކްސެލެރޭޓް ވަމުން އެކަމަކު މިކަން އިކޮނޮމިކް މިނިސްޓަރަށް ނުފެނުން ނުވަތަ އޭނާ މިކަމަށް ބްލައިންޑް އައި އެއް ދިނުން އެއީ އެއްގޮތަކަށް ވެސް އެކަން ވާން ޖެހޭނެ ގޮތެއް ނޫން އެއީ އެއް ނޫން އެކައުންޓަބިލިޓީ އަކީ. މިކަމަށް ބްލައިންޑް އައިއެއް ދީގެން ރައްޔިތުންނަށް މިކަން ނޭގޭނެ ކަމަށް ހީކޮށް ސަރުކާރުން ތިބެއްޖެނަމަ ރާއްޖޭގެ ބިޒްނެސް ކޮމިއުނިޓީގެ ވޯޓް އެއް ނުލިބޭނެއެވެ. ތިޔާ ސްޓިކާ ފްރީ ކޮށް ދިން ނަމަވެސް ތިޔާއީ ޒުވާނުންނޭ ތިޔާއީ އެއްވެސް އިތުބާރެއް އޮތް ބަޔެއް ނޫނެވެ. އެއްވެސް އިތުބާރެއް އޮތް ބަޔެއް ނޫނެވެ.\nޖޫން 26, 2018 07:52\nގަވާއިދާ ޚިލާފަށް ޕާކް ކުރުމުގެ ޖޫރިމަނާތަކަށް ހައްލެއް ހޯދައިދޭނަމަ އެއީ ރަނގަޅު ކަމެކޭ މާލެ ތެރޭގައި ގަވާއިދާއި ޚިލާފަށް އުޅޭ ބަންގާޅުން އެއްވެސް ރަޖިސްޓްރީ އެއް ނުކޮށް އަތް ގާޑިޔަލުގައި ކާޑުގެ ބާވަތް ތައް ސަޕްލައި އެކުރަނީ އެއީ ޓްރާންސްޕޯރޓް އޮތޯރިޓީގެ ކޮން ބޮޑަކަށް އެމެން ކަޓް އަޅާތީތޭ އެއީ މަމެން ސާފުކޮށްލަން ބޭނުންވާ ކަމެކޭ ކަން މިހެން ހުރުމުން އަތް ގާޑިޔާ ވެސް ޖެހޭނީ ސްޓިކާ ވެސް ޖެހެން އަދި ރަޖިސްޓްރީ ވެސް ކުރެވެން މިކަމަށް ވެސް ޓްރާންސްޕޯރޓް އޮތޯރިޓީން ދެނީ ބްލައިންޑް އައި އެއް އިކޮނޮމިކް މިނިސްޓްރީ އަށް އިމިގްރޭޝަން ގެ ކަންކަން ނުބެލޭ އަދި ޓްރާންސްޕޯރޓް އޮތޯރިޓީގެ ކަންކަން ނުބެލޭ އަދި މާލެ ސަރަަހައްދުގައި ތިބި އަމިއްލަ ވިޔަފާރި ވެރިންނަށް ބިން ނުލިބިގެން އެމެންގެ ވިޔަފާރި ހުއްޓިފައިވާ ކަން އިކޮނޮމިކް މިނިސްޓަރަށް ނޭގެއެވެ. އެވާހަކަ ނުވެސް ދައްކަނީ އޭ އިކޮނޮމިކް މިނިސްޓަރު. މަމެން ހިތަށް އަރަނީ ސައީދު ހަގީގަތުގައި ދުވާލަކު 1 ގަޑިއިރު ނަމަވެސް އޭނާގެ މިނިސްޓްރީން ނުވެ ހުރި ކަންކަން ބަލާ ދިރާސާ ކޮށް މަހަކު ކަމެއް ހައްލު ކުރަން އުޅުނު ނަމަ5އަހަރު މިނިސްޓަރު ކަމަށްވާއިރު ވަރަށް ގިނަ ކަންކަން ހުންނާނީ ހައްލުވެފައި ކަން. މިނިސްޓަރަށް ނުއުފުލޭ ވަރުގެ ބޮޑު ޒިންމާ ބޮލު އަޅައިގެން މިނިސްޓަރު އުޅުއްވާއިރު އެކަން ކަން ފުރިހަމަ އަށް ހައްލު ކުރެވޭތޯ އެއީ މަމެން ބަލަން ބޭނުންވާ ކަމަކީ. ވޮންޓް ޔޫ އިވޭލުއޭޓް އިޓް ވޮންޓް ޔޫ ވޮންޓް ޔޫ އޯޕަން އަޕް ޔުއަރ މައިންޑް އިޓްސް ޔުއަރސް ޓު ކީޕް އިޓް އޭޒް ޔުއަރސް ވެން އިޓް ކަމްސް ޓު ޔޫ ޑޯންޓް ބީ ބްލައިންޑް އޮން އިޓް ވޮންޓް ޔޫ ފީލް އިޓް ވޮންޓް ޔޫ ވޮންޓް ޔޫ ވޮންޓް ޔޫ ޑާންސް ޑާްންސް ޑާންސް ޑާންސް ޑާންސް ޑާންސް...\nޖޫން 26, 2018 08:22\nގަވާއިދާ ޚިލާފަށް ޕާކް ކުރުމުގެ ޖޫރިމަނާތަކަށް ހައްލެއް ހޯދައިދޭ ގޮތަށް ރާއްޖޭގެ ރިސޯރޓްސް ތަކަށް ރާއްޖޭން ބޭރު މީހުންނަށް ވާރކް ވިސާ ނުދީ އެމެންނަށް އެކަނި ބިޒްނެސް ވިސާދީގެން ރާއްޖޭގެ ރިސޯރޓްސް ތަކުގެ ވަޒީފާ ތަކަކީ އެއީ %100 ދިވެހިން ވަޒީފާ އަދާ ކުރާ ތަންތަނަށް ހެދުމަށް ޓަކައި ސަރުކާރާއި ގުޅިގެން ރިސޯރޓްސް ތަކަށް ބޭރު މީހުންނަށް ވާރކް ވިސާ ދިނުމާއި ބެހޭ ގާނޫނެއްވެސް އުފަން ކުރުވަން އެބަޖެހެއޭ މަމެންގެ ދިރާސާ ތަކުން ދައްކައޭ ރާއްޖޭގައި ޓޫރިޒަމް ފާހަގަ ކުރެވޭ މިންވަރަށް ކުރި ނާރައިގެން އުޅެނީ އެއީ ރިސޯރޓްސް ތަކުގެ މަތީ ފަންތީގައި އާއި މެދު ފަންތީގައި ބޭރު މީހުން އުޅޭތީއޭ އެ އެންމެން އެބަޖެހޭ ފަހާލަން މިކަން ނުކުރާނެ މަޓީން ބިކޮޒް މަޓީގެ ބޮޑުން އެންމެ ރުޅި އަންނަނީ ދިވެހިންނަށް އެމެންގެ ރިސޯރޓްސް ތަކުން ވަޒީފާ ދިނުމޭ އެން ދަ ރީޒަން އިޒް ދެމް އެން ދަ ރީޒަން އިޒް ދެމް އެން ދަ ރީޒަން އިޒް ދެން އެން ދަ ރީޒަން އިޒް ދެމް އެން ދަ ރީޒަން އިޒް ދެމް...\nޖޫން 26, 2018 08:30\nގަވާއިދާ ޚިލާފަށް ޕާކް ކުރުމުގެ ޖޫރިމަނާތަކަށް ހައްލެއް ހޯދައިދޭން ސަރުކާރުން މަސައްކަތް ކުރާ ކަން އެއީ މަމެން އުފާ ކުރާ ކަމެކޭ މަމެން ބަލާއިރު މާލޭގެ އުތުރު ފަރާތުން މަސްވެރިންގެ ޕާރކް އިން ފެށިގެން ގޮސް ފުނަދޫ އާއި ދެމެދު އޮތް ތިލަ ކަނޑުއޮޅި ހިއްކަން ނާސިރުގެ ވެރިކަމުގައި ނާސިރު މަސައްކަތް ކޮށް އޮންނާނީ އެތަން ވަރަށް ތިލަ ކޮށްފައޭ ގާއަޅައިގެން ކަން މިހެން ހުރުމުން މަސްވެރިންގެ ޕާރކް އިން ފެށިގެން ގޮސް ފުނަދޫ އާއި ދެމެދު އޮތް ކަނޑުއޮޅި ހިއްކާލާ ކޮންމެ އަހަރަކު 1 ކިލޯ މީޓަރަށް އެތަން ބޮޑު ކުރަމުން ހިއްކަމުން ދާންވީއޭ އަދި އެތަނުގައި ޕާރކިންގް ބިލްޑިންގްސް ތައް ހަދާ މާލޭގައި ސައިކަލް ހުންނަ މީހަކަށް އެތަނުން ޕާރކިންގް ސްޕޭސް ވިއްކަންވީއޭ އަދި ކާރު ހުންނަ މީހުންނަށް ވެސް އެތަނުން ޕާރކިންގް ސްޕޭސް ވިއްކަންވީ އޭ ނުވަތަ ކުއްޔަށް ދޭންވީއޭ މާލެ އެބަބޭނުންވޭ ނިއުމާލެ އެއް މާލެ އަށް އެޑްއޮން ވާން މަމެން ނަށް ޔަގީނޭ މިކަން ވާނެ ކަން މާލޭގެ އުތުރު ބިތް އަދި ހުޅަނގުބިތު ކަނޑުއޮޅި ހިއްކޭނެއޭ..\nޖޫން 26, 2018 15:14\nދުނިޔޭގެ އެންމެ ޓުރަފިކް ވައިލޭސަން އަގުބޮޑު ޤައުމު، ދެއްކީމަ ކުލިއަރ ވާނަމަވެސް އޯކޭ، 250 ނޫނީ 500 ވެސް އޯކޭ\nހ މ ޒ\nޖޫން 27, 2018 07:05\nރައީސް އަބްދުﷲ ޔާމީން އަބްދުލް ގައްޔޫމް ފިޔަވައި ދިވެހި ގައުމުގެ ހައްގުގައި ބަސްބުނަން ކެރޭ އަދި ބަސްބުނަން ކެރުނު ވެރިޔަކު ނެތްކަމަށް!\nޖޫން 27, 2018 07:13\nރައީސް ޔާމީންގެ ކިބައިން ބޮޑާކަމުގެ ސިފަ އެއްގޮތަކަށްވެސް ނުފެންނަ ކަމަށެވެ. އަދި ހުރިހާ ރައްޔިތުންނަށްވެސް އޯގާތެރިކަމާއެކު ކަންތައްތައް ކޮށްދޭ ވެރިޔަކީ ރައީސް ޔާމީން!\nމަހްލޫފް މަގާމުން އެކަހެރިވާން ރައީސް އަންގަވައިފި


Inthihaabu Ge Massalaige Bayaan Thakugai Soi Kohfi - Vaguthu\nރާއްޖޭގައި ނިމިދިޔަ ރިޔާސީ އިންތިހާބާއި ގުޅޭގޮތުން ރައީސުލްޖުމްހޫރިއްޔާ އަބްދުﷲ ޔާމީން ސުޕްރީމް ކޯޓަށް ހުށަހަޅުއްވާފައިވާ މައްސަލާގައި ދީފައިވާ ބަޔާންތަކުގައި ސޮއިކޮށްފިއެވެ.\nއެނގިފައިވާގޮތުގައި މި މައްސަލައާއި ގުޅިގެން ވަކާލާތު ކުރެއްވި ހުރިހާ ވަކީލުންވެސް އިއްޔެ ވަނީ ބަޔާންތަކުގައި ސޮއިކުރައްވާފައެވެ.\nސުޕްރީމް ކޯޓަށް ވައްދާފައިވާ އިންތިޚާބާއި ގުޅޭ ދުސްތޫރީ މައްސަލައިގެ އަޑުއެހުންތައް މިދިޔަ އަންގާރަ ދުވަހު ނިންމާލާފައިވާއިރު، ދެން އޮތީ މައްސަލަ އާއި ގުޅޭގޮތުން ޙުކުމް އިއްވުމެވެ. އެހެން ނަމަވެސް ޙުކުމް އިއްވާނެ ދުވަހެއް ސުޕްރީމް ކޯޓުން އިއުލާނެއް ނުކުރެއެވެ.\nރިޔާސީ އިންތިޚާބާ ގުޅިގެން ރައީސް ޔާމީން ހުށަހަޅުއްވާފައިވާ ދުސްތޫރީ މައްސަލައިގައި އިންތިޚާބާ ގުޅުންހުރި މުހިންމު ގިނަ ކަންތައްތަކެއް ފާހަގަކުރައްވާފައިވާއިރު، މި މައްސަލައިގެ ހުކުމަށް މުޅި ދިވެހި ޤައުމު ދަނީ އިންތިޒާރު ކުރައްވަމުންނެވެ.\nއޮކްޓޯބަރ 18, 2018 20:16\nދެންކުރާނެ އިންތިޒާރެއް ނެތް. މިހާރުނިންމުމަކީ ކޮބާކަން ގާތްގަނޑަކަށް އެނގޭނު؟ ނުކުރާގޮތައް. ޏުބާއްވާގޮތައް... ހެޕީ؟؟\nއޮކްޓޯބަރ 18, 2018 20:39\nދެން ހުކުމް ލަސް ވަނީ ކީއްވެބާ؟ ކިޔާ އަޑު އިވޭ ބޮޑުގޯނި ދޭފަޅިއަކަށޭ އޮތީ.\nއޮކްޓޯބަރ 18, 2018 22:19\nމުޅި ސިސްޓަމް އެއްކޮށް ކޮރަޕްޓްވެފަ މިއޮތީ!! ރަގަނޅު އެއްތަނެއްވެސް ނެތް!! އެންމެ އާދައިގެ މީހާއިން ފެށިގެން ސަރުކާރުގެ އޮފީސްތަކާއި ވިއްސާރަ ކޯޓްތަކާއި މިނިވަން މުއައްސަސާތަކާއި ވިޔަފާރި ވެރިންވެސް ކޮރަޕްޓްވެފަ!! ހަމަ އަގު ލިބޭއިރަށް ކޮންމެ ބަޔަކުވެސް ރަބާ ސްޓޭމްޕް ޖަހާލާ!! ބައެއް ކުށްވެރިން ޓްރާސްޕޭރެންސީ ދޮންނަ ކުނޑި ޖަހާލާފައި ހަމަ ދޮވެ ސާފު ހުދު ގޮތިކޮޅެއްހެން އެހަދާލަނީ!! އަނެއް ބަޔަކު ކާންބޯން ކުރާ ހަމަ އެކަނި މަސާއްކަތަކީ ސަރުކާރުގެ ވަޒީފާ އަދާކޮށްގެން ލިބޭ ފައިސާކޮޅު ކަމަށްވާތީ މަގާމުގެ ނުވަތަ ވަޒީފާގެ ބިރައްޓަކައި ކޮޅު ބަދަލުކޮށް މިމަޖުބޫރީޙާލަތުގައި ތިބެގެން ރޯ ބުހުތާނު ދޮގުވެސް ހަދަނީ!! އަންނަން އުޅޭ ވެރިކަމުގެ ކޮއިލުގެ ދުރު މީހަކު ބުންޏަސް ބުނާހާކަމެއް އުސޫލުން ބޭރުން މިދުވަސްވަރު މުއައްސަސާތަކުން ކުރަމުންދަނީ!! ކުރިން ހެޔޮ ރަގަނޅު އަދި ބަރާބަރު ހުރިހާކަމެއް މުޅިން އަނެއްކޮޅަށް ބަދަލުވީ!! މިއީ ދުނިގެ ދައްކާ ޙަގީގަތް!! ދެން އަހަރު ދެއަހަރެއްފަހުން އަނެއްކާވެސް ކޮޅުކޮޅު މައްޗަށް ހަޅޭލަވަމުން ވައްކަމޭ، އަނިޔާއޭ، ކޮރަޕްޝަނޭ، ގައުމު އިނދަޖެހެނީޔޭ ތަރައްގީއެއް ނުކުރެވެޔޭ، ސިއްޙީ ނިޒާމު އިނދަ ޖެހިއްޖެޔޭ، ދަރަނިވެރި ވެއްޖެޔޭ، ބޭރުގެ ނުފޫޒު ވަދެ ގައުމު އަޅުވެތިކޮށްފިޔޭ، އަވަށްޓެރި ގައުމަކަށް ހަރުމުދާ ވިއްކާ ހުސްކޮށްފިޔޭ، ފައިބާށޭ ގޮވާއަޑު މިގައުމުގައި ގުގުމާލާނެ!! ހަމަ ޙަގީގަތުގައިވެސް ފަސްއެނބުރި ގައުމުގެ ޙާލަތަށް ނަޒަރު ހިންގާލާއިރު ކަރުނައަޅާ ރޯ މީހުން ގިނަވާނެ!! އޭރު ގޮވާނެ ރައިސް ޔާމީނަކީ ސްޕަ ހީރޯއެކޭ!! ނަމަވެސް ވަގުތު އޮންނާނީ ފާއިތުވެގެންގޮސްފަ!! ކާރިގައުމުން އޮންނާނީ ހިންދެމި ނުލާވަރަށް ރާއްޖޭގެ “ކަރަށް” ފައިންއަރާފަ!! ވިސްނާ ބަޔަކަށް ނިކަން ރީތިކޮށް ޢިބުރަތް ޙާސިލުވާނެ!!\nޢިސްލާމީ ޝަރީޢަތަކީ ބޭރުފުށުން ހިނގާ އެއްޗެއް މިގައުމުގަ ކިތައްމީހުން މަރާތަ މީގެ ތެރެއިން މައްސަލަ ސާބިތުވަނީ ކިތައްމީހުންގެ މައްޗައް އޭގެ މާނައަކީ ބަޔަކު ވޯޓުން ވައްކަން ނުކުރެއެކޭ ނޫން ޝަރީއަތައް ސާބިތު ނުވިޔަސް ސާބިތުވާނެ އެހެން ދުވަހެއްވާކަން ދަަންނަންޖެހޭނެ ކޯޓުން ގިނަފަހަރައް މައްލަލަތައް ނިންމަނީ ޑިމޮކް ރަސީގަ ކަން އޮނނަ ގޮތައް އެހެންވެ އެއްވެސް މީހަކައް އިންސާފް ނުލިބެނީ ކިތައްމެ ބޮޑު ހެއްކެއް ހުށަހެޅިޔަސް ފުރަތަމަ ފަނޑިޔާރުންވެސް ބަލަނީ ޑިމޮކްރަސީއާ އެއްގޮތައް މިކަން ކުރެވޭތޯ އިސްލާމް ދީނުގަ ހުކުމްތައް އޮންނަ ގޮތެއް އެކަކުވެސް ބަލާކަށް ބޭނުމެއް ނުވޭ މީ ހަގީގަތަކީ


Manthaa Flight varah Hihgaimu - Passengerun\nމަންތާ ފުލައިޓް ވަރަށް ހިތްގައިމު – ޕެސެންޖަރުން\nމަންތާ އެއާރގެ ފުލައިޓުން ފުވައްމުލަކަށް ކުރި ދަތުރު ވަރަށް ހިތްގައިމު ކަމަށް އެ ފުލައިޓުން ދަތުރުކުރި ޕެސެންޖަރުން ބުނެފިއެވެ.\nޕެސެންޖަރުން ކިޔާދިންގޮތުގައި ފުލައިޓުގެ އެންމެ ޚާއްސަ ކަމެއްގެ ގޮތުގައި ފާހަގަވި އެއްކަމަކީ ފުލައިޓު ޝެޑިއުލް ކޮށްފައިއޮތް ގަޑީއަށް ފުރުމެވެ. އަދި ކެބިން ކުރޫންގެ އޯގާތެރިކަމަކީވެސް އެހެން ފުލައިޓްތަކާއި ހުރި ތަފާތެއްކަމަށް ޕެސެންޖަރުން ކިޔާދިނެވެ.\nމަންތާ އެއާރގެ މި ދަތުރަކީ އެސްޓީ ރެޖީސް ވޮންމުލީގެ ފަރާތުން އެކުންފުނީގެ މުވައްޒަފުން ރަށަށް ފޮނުވުމަށްޓަކައި ޗާޓަރ ކުރި ދަތުރެކެވެ.\nމި ދަތުރުގެ ފުރަތަމަ މަންޒިލަކީ ކުޑަހުވަދޫއެވެ. ކުޑަހުވަދޫ އިން އަޢްޑޫ ޖެއްސުމަށްފަހު ފަހުގެ މަންޒިލަކަށް ފުލައިޓް ލޭންޑް ކޮށްފައިވަނީ ފުވައްމުލަކެވެ.\nފުލައިޓުން ދަތުރުކުރި ފުވައްމުލަކު ޕެސެންޖަރުންގެ އުންމީދަކީ މަންތާ އެއާ ދާއިމީ ގޮތަކަށް ޝެޑިއުލް ދަތުރުތައް ފުވައްމުލަކަށް ކުރުމެވެ. މަންތާއެއާގެ މިދަތުރަކީ ފުވައްމުލަކަށް އެ އެއާލައިނުން ފުރަތަމަ ކުރި ދަތުރެވެ.\nއަދި ތިންމަސް ފަހުން މުވައްޒަފުން ބަލާ މަންތާއެއާ ފުވައްމުލަކަށް އަންނާނެކަމަށް އެ ފުލައިޓުން ދަތުރުކުރި ހަސަން އަތީޤް މަޢުލޫމާތު ދިނެވެ.


Priyanka Dhin Suprize In Nick Hury Ufalun Folhifai - Vaguthu\nއެމެރިކާގެ ލަވަކިޔުންތެރިޔާ ނިކް ޖޯނަސްއަށް އެމެރިކާގެ މިޔުޒިކަލް ޝޯއެއް ކަމަށްވާ ''ސަޓަޓޭ ނައިޓް ލައިވް'' ޝޯ ހުށަހަޅައިދިނުމާއި މެހެމާނެއްގެ ގޮތުގައި ޝޯގައި ބައިވެރިވުމުގެ ފުރުސަތު ލިބުމުން އޭނާގެ އަންހެނުން ޕްރިޔަންކާ ޗޯޕްރާ ޖޯނަސް ދިން ސަޕްރައިޒްގެ ސަބަބުން ނިކް ހުރީ ވަރަށް އުފަލުންނެވެ.\nޕްރިޔަންކާ މިހާރު މަސައްކަތް ކުރަމުންދާ ފިލުމުގެ ޝޫޓިންއާއި ލަންޑަނުގެ ލޮކްޑައުންގެ ސަބަބުން ނިކްއާއި ދުރުގައި މަސް ދުވަސް ހޭދަވެފައިވީ ނަމަވެސް ނިކްއަށް ލިބުނު މި އުފަލުގައި ބައިވެރިވުމުގެ ގޮތުން ޕްރިޔަންކާއާއި ނިކް އެމެރިކާގައި ދިރިއުޅޭ ގޭގައި ފުއްޕާހަމުން ޖަރީކޮށް ޕްރިޔަންކާ ވަނީ ނިކްއަށް މަރުހަބާ ކިޔައިފައެވެ.\nނިކްގެ އިންސްޓަގުރާމުގައި ހިއްސާކޮށްފައިވާ ވީޑިއޯގައި ނިކްވަނީ އޭނާގެ އަންހެނުން ލަންޑަންގައި ހުރުގެން ދިން ހާއްސަ ސަޕްރައިޒް ދައްކާލާ ޕްރިޔަންކާއަށް ޝުކުރު އަދާކޮށްފައިވެއެވެ. އަދި ޕްރިޔަންކާއަކީ އެންމެ ''ބެސްޓް'' ކަމަށާއި ސަޓަޓޭ ނައިޓް ލައިވް (އެސްއެންއެލް) އަށް ތައްޔާރު ކަމަށް ވެސް ނިކްގެ މި ޕޯސްޓުގެ ކެޕްޝަންގައި ލިޔެފައިވެއެވެ.\nފެބްރުވަރީ 27 ގައި އޮތް މި ޝޯއާއި ގުޅިގެން ނިކް އިންސްޓަގުރާމުގައި ކޮށްފައިވާ ޕޯސްޓެއް ޕްރިޔަންކާގެ އިންސްޓަގުރާމު ސްޓޯރީގައި ހިއްސާކޮށް ބުނެފައިވަނީ ނިކްގެ އެ ކާމިޔާބީއަށާއި ނިކްއަށް ފަޚުރުވެރިވާ ކަމަށެވެ.\nރިޕޯޓްތަކުން ބުނާގޮތުގައި އެސްއެންއެލްގެ މި ޝޯގައި ނިކް ބައިވެރިވާނީ އަންނަ ހަފްތާގައި ކަމަށާއި އަދި މި ޝޯގައި ނިކްގެ ސިންގަލް ''ސްޕޭސްމަން'' ވެސް ހުށަހަޅައިދޭނެ ކަމަށެވެ.\nނިކްއާއި ޕްރިޔަންކާއަކީ އެދެމީހުންގެ ލޯބި ހާމަކުރުމުގައި އަދި އެކަކު އަނެކަކަށް ސަޕްރައިޒް ދިނުމުގައި ވެސް ވަރަށް ފާހަގަ ކޮށްލެވޭ ދެމަފިރިންނެވެ.\nފެބުރުއަރީ 21, 2021 15:48\n"ސަޓަޓޭ" އަކީ ކޮންއެއްޗެއް؟


Germany akee dhuniyeyge ehme furihama team: Conte #Euro2016 | Mihaaru\nއިޓަލީގެ ކޯޗު އެންޓޯނިއޯ ކޮންޓޭ ޕްރެކްޓިހުގައި. --ފޮޓޯ: އޭއެފްޕީ\nޖަރުމަނަކީ ދުނިޔޭގެ އެންމެ ފުރިހަމަ ޓީމު: ކޮންޓޭ\n02 ޖުލައި 2016 - 14:26\nބޯޑޯ، ފްރާންސް (ޖުލައި 2) - ޔޫރޯ ފުޓްބޯޅަ މުބާރާތުގެ ކުއާޓާ ފައިނަލުގައި މިރޭ އިދިކޮޅަށް ނުކުންނަ ޖަރުމަނަކީ ދުނިޔޭގައި އޮތް އެންމެ ފުރިހަމަ ޓީމު ކަމަށާއި އެ ޓީމު އަތުން މޮޅުވެވޭނީ އާދަޔާ ހިލާފަށް ވުރެ ވެސް ބޮޑަށް މަސައްކަތްކޮށްގެން ކަމަށް އިޓަލީގެ ކޯޗު އެންޓޯނިއޯ ކޮންޓޭ ބުނެފި އެވެ.\nމިރޭގެ މެޗަށް ނުކުންނައިރު އިޓަލީ އަށް އޮތް އެންމެ ބޮޑު ހިތްހަމަޖެހުމަކީ ވާދަވެރި މެޗެއްގައި އެ ޓީމު އަތުން ޖަރުމަން މޮޅުވެފައި ނެތުމެވެ. އިޓަލީ ވަނީ 1982 ވަނަ އަހަރުގެ ވޯލްޑް ކަޕުގެ ފައިނަލުގައި އަދި 1970 އާއި 2006 ވަނަ އަހަރުގެ ވޯލްޑް ކަޕާއި 2012 ވަނަ އަހަރުގެ ޔޫރޯގެ ސެމީ ފައިނަލުގައި ޖަރުމަނުގެ މައްޗަށް ކުރި ހޯދައިފަ އެވެ.\nއެކަމަކު މި ވަގުތު މި ދެ ޓީމުގެ މެދުގައި ބޮޑު ފަރަގެއް އޮތް ކަމަށް ބެލެވެނީ މުބާރާތުގެ ކުރިން ކުޅުނު އެކުވެރިކަމުގެ މެޗެއްގައި އިޓަލީ އަތުން ޖަރުމަން 4-1 އިން މޮޅުވެފައި ވުމުންނެވެ. މި ފަހަރުގެ މުބާރާތުގައި އިޓަލީ ދައްކަމުން އަންނަ ކުޅުމަށް ބަލާއިރު އެ ފަރަގު ކުޑަވެފައިވާ ކަމަށް ބެލެވުނު ނަމަވެސް ކޮންޓޭ އެ ވާހަކަތަކާ އެއްބަހެއް ނޫނެވެ. އޭނާ ބުނީ އެކަން އެނގޭނީ މިރޭގެ މެޗުން ކަމަށާއި ޔަގީނުން ވެސް އެ މެޗުން ބަލިވުމުން އިޓަލީ އަށް ފިލާވަޅުތަކެއް ލިބުނު ކަމަށެވެ.\n"އަހަރެމެން މުބާރާތް ފެށީ މާބޮޑު ސަމާލުކަމެއް ނެތި. އެންމެން ހީކުރީ މިއީ އިޓަލީ ފުޓްބޯޅައިގެ އެންމެ ކަޅު ދުވަސްތައް ކަމަށް. އެކަމަކު އަހަރެމެން ސާބިތުކޮށްދިނީ ބުރަކޮށް މަސައްކަތްކޮށް އޯގަނައިޒްކޮށް ކުޅެފިއްޔާ މޮޅުވެވޭނެކަން. ސްޕެއިން މެޗުން އެކަން ފެނުނީ. އެކަމަކު ޖަރުމަން އަތުން މޮޅުވެވޭނީ އާދާޔާ ހިލާފަށް ވުރެ ވެސް ބޮޑަށް މަސައްކަތްކޮށްގެން،" ކޮންޓޭ ބުންޏެވެ. "އެއީ ދުނިޔޭގައި މި ވަގުތު އޮތް އެންމެ ފުރިހަމަ ޓީމު ހުރިހާ ގޮތަކުން ވެސް."\nއިޓަލީ ގައުމީ ޓީމުގެ މުހިއްމު މިޑްފީލްޑަރު ޑި ރޮސީ: މިރޭ ކުޅެވުމުގެ ފުރުސަތު ކުޑަ. --ފޮޓޯ: އޭއެފްޕީ\nކޮންޓޭ ބުނީ ސްޕެއިނަށް ވުރެ ވެސް ޖަރުމަން ވަރުގަދަ ކަމަށާއި އެ ޓީމަކީ އޯގަނައިޒްކޮށް އަދި ވަރުގަދަކަމާ އެކު ކުޅޭ ޓީމެއް ކަމަށާއި އެ ޓީމުގައި ހުނަރުވެރި ކުޅުންތެރިންނާއި ޓެކްޓިކަލީ އަދި ޓެކްނިކަލީ މޮޅު ކުޅުންތެރިން އެބަތިބި ކަމަށެވެ.\n"ޖަރުމަން ފާހަގަކުރެވެނީ ކްލަބެއްގެ ގޮތުގައި. ގައުމީ ޓީމަކަށް ނަގާފައިވާ ކުޅުންތެރިންތަކަށް ވުރެ ބޮޑަށް އެ ޓީމު އޮތީ އޯގަނައިޒްކޮށް،" ކޮންޓޭ ބުންޏެވެ.\nމިރޭގެ މެޗަށް ނުކުންނައިރު އިޓަލީ އަށް ކުރިމަތިވެފައިވާ އެންމެ ބޮޑު މައްސަލައަކީ ޕްލޭމޭކަރު ޑެނިއަލީ ޑި ރޮސީ އަށް އަނިޔާވެފައިވުމެވެ. އޭނާގެ ބަދަލުގައި ކުޅޭ ތިއާގޯ މޮޓާ ވަނީ މެޗަށް ސަސްޕެންޑްވެފަ އެވެ. ރޮސީގެ ފިޓްނަސްއާ މެދު އިޓަލީން ފަހު ވަގުތު ގޮތެއް ނިންމާއިރު އޭނާ އަށް ނުކުޅެވިއްޖެ ނަމަ އަރާނީ ޔުވެންޓަސްގެ ޒުވާން މިޑްފީލްޑަރު ސްޓެފަން ސްޓުރާރޯ އެވެ. މީގެ އިތުރުން އަނިޔާގެ ސަބަބުން ސްޕެއިން މެޗުގައި ނުކުޅެވުނު ވިންގާ އެންޓޯނިއޯ ކަންޑްރޭވާ މިރޭ ވެސް ނުކުޅޭވޭނެ އެވެ.\nމިރޭގެ މެޗު ފަށާނީ ރާއްޖެ ގަޑިން ދަންވަރު 00:00 ގަ އެވެ.


vnews - IYD Cup ge Champion kan DYA hoadhaifi\nއައިވައިޑީ ކަޕްގެ ޗެމްޕިއަންކަން ޑީވައިއޭ ހޯދައިފި\nއައިވައިޑީ ކަޕްގެ ޗެމްޕިއަންކަން ޑީވައިއޭ ހޯދުން ---\nއިސްދޫ ޔޫތު ޑިވެލޮޕްމަންޓުން އިންތިޒާމުކޮށްގެން ދާއިރާއަށް ހުޅުވާލައިގެން ބޭއްވި ހަވަނަ އަލީ ހަމީދު އައިވައިޑީ ކަޕްގެ ޗެމްޕިއަންކަން ދަނބިދޫ ޔޫތު އެލަޔަންސް (ޑީވައިއޭ) ހޯދައިފި އެވެ.\nއެޓީމު ޗެމްޕިއަންކަން ހޯދީ މިއަދު ހަވީރު ކުޅުނު ފައިނަލް މެޗުގައި ލޮރާޑޯ އަތުން 6-5 އިން މޮޅުވެގެންނެވެ.\nމި މެޗުގެ ވަރަށް ކުރީކޮޅު ޑީވައިއޭއިން ވަނީ ދެގޯލުގެ ލީޑެއް ނަގާފައެވެ. މެޗުގެ ތިންވަނަ މިނެޓުގައި އަމާން ޑީވައިއޭއަށް ލީޑު ނަގައިދިންއިރު، ފަސްވަނަ މިނެޓުގައި މުހައްމަދު މުސްލިހު ވަނީ އެޓީމަށް ލީޑު ފުޅާކޮށްދީފައެވެ.\nއެކަމަކު އޭގެ މިނެޓެއް ފަހުން ލޮރާޑޯގެ ސަމީރު ވަނީ އެޓީމަށް ފަރަގު ކުޑަކޮށްދީފައެވެ. އަދި ފުރަތަމަ ހާފު ނިމުމުގެ ކުރިން އަކްރަމް ވަނީ ލޮރާޑޯއަށް ނަތީޖާ އެއްވަރުކޮށްދީފައެވެ.\nދެވަނަ ހާފު ފަށައިގެން ތިންވަނަ މިނެޓުގައި އަލީ އިރުފާދު ޑީވައިއޭއަށް އަލުން ލީޑު ނަގައިދިންއިރު، ދެވަނަ 27 ވަނަ މިނެޓުގައި އަހުމަދު މުހައްމަދު ވަނީ ރީތި ގޯލަކާއެކު އެޓީމަށް ލީޑު ފުޅާކޮށްދީފައެވެ.\nއޭގެ ދެމިނެޓު ފަހުން ލޮރާޑޯއިން ފަރަގު ކުޑަކުރި ނަމަވެސް، 32 ވަނަ މިނެޓުގައި މުސްލިހު ވަނީ އަލުން ޑީވައިއޭއަށް ލީޑު ފުޅާކޮށްދީފައެވެ. އާދަމް މައުރޫފާއި ސަމީރުގެ ގޯލުތަކާއެކު ލޮރާޑޯއިން ނަތީޖާ އެއްވަރުކުރި ނަމަވެސް، މެޗު ނިމެން ދެމިނެޓަށް ވެފައިވަނިކޮށް އިރުޝާދު ވަނީ ގޯލެއް ކާމިޔާބުކޮށް ޑީވައިއޭ މޮޅުކޮށްދީފައެވެ.\nމިމުބާރާތުގެ އެންމެ ގިނަ ގޯލް ޖެހި ކުޅުންތެރިއަކީ ޑީވައިއޭގެ އަލީ އިރުޝާދެވެ. އެންމެ މޮޅު ގޯލް ކީޕަރަކަށް ބަނޑު އެފްސީގެ މުހައްމަދު ޝިފާހު ހޮވުނުއިރު، 19 އަހަރުން ދަށުގެ އެންމެ މޮޅު ކުޅުންތެރިއަކީ ޓީސީ ޔޫތުގެ އަލީ ހުމައިދެވެ.\nމުބާރާތުގެ އެންމެ މޮޅު ފަސް ކުޅުންތެރިންނަކީ ޑީވައިއޭގެ މުހައްމަދު މުސްލިހާއި، އަލީ އިރުޝާދުގެ އިތުރުން، ބަނޑު އެފްސީގެ އަހުމަދު ބާރީ އާއި، ޓީސީ ޔޫތުގެ ހަސަން ޒިޔާދު އާއި ލޮރާޑޯގެ ހަސަން ނަޖީބެވެ.\nމުބާރާތުގެ ފެއާޕްލޭ ޓީމަކީ ވެސްޓް ސިޓީއެވެ.\nމިއަހަރުގެ މުބާރާތް ކުރިޔަށްދިޔައީ ދެ ގްރޫޕަކަށް ބަހާލައިގެންނެވެ.\nމުބާރާތުގެ މެއިން ސްޕޮންސަރަކީ އަލީ ހަމީދެވެ. މުބާރާތުގެ އޮފިޝަލް ޑްރިންކް ޕާޓްނަރަކަށް ޑަބްލިއު އެންޑް އޭ އޯވަސީސް އަދި މީޑިއާ ޕާޓްނަރަކީ ވީ މީޑިއާއެވެ. މީގެއިތުރުން މުބާރާތުގެ މެޑިކަޕް ޕާޓްނަރަކީ މެޑި ޕްރޯއެވެ.


އިމްރާންއަކީ ދީލަތި ބޭފުޅެއް: ތާލިބާނުން\nތާލިބާނުންގެ ތަރުޖަމާން ޒަބީހުﷲ މުޖާހިދު: ތާލިބާނުންނަށް ކަމޭ ހިތާ ގައުމުތަކާ މުއާމަލާތް ކުރާނެ\nޕާކިސްތާން ބޮޑުވަޒީރު އިމްރާން ޚާނަކީ ދީލަތި ބޭފުޅެއް ކަމަށާއި އަފްޣާންގައި ސުލްހަ މަސަލަސް ވެފައި އޮތުމަށް އެ މަނިކުފާން ކުރައްވާ މަސައްކަތްތަކަަށް ތައުރީފު ކުރާ ކަމަށް ތާލިބާނުން ބުނެފި އެވެ.\nތާލިބާނުން ބުނީ އަފްޣާންގައި ސަރުކާރެއް އެކުލަވާލުމަށް ޕާކިސްތާންގެ އޮފިޝަލުން ދެއްވާ އިރުޝާދަކީ އިމްރާންގެ ގާތްކަން ކަމަށާއި ގަބީލާތަކަށް ބައި އެޅޭ ގޮތަށް ސަރުކާރު އެކުލަވާލުމަށް އިމްރާން ދެއްވި އިރުޝާދު ބަލައިގަންނަ ކަމަށެވެ.\n“އިމްރާނަކީ އަފްޣާނަށް ހެޔޮ އެދިވަޑައިގަންނަވާ ބޭފުޅެއް،” ތާލިބާނުންގެ ތަރުޖަމާން ޒަބީހުﷲ މުޖާހިދު ވިދާޅުވި އެވެ. “އިމްރާން ދެއްވާ އިރުޝާދަނީ އަޅުގަނޑުމެންގެ ރޭވުންތަކާ ފުށުއަރާ ކަންތައް ތަކެއް ކަމަށް އަޅުގަނޑުމެން ނުދެކެން” މުޖާހިދު ވިދާޅުވި އެވެ.\nއިސްލާމިކް އެމިރޭޓް އޮފް އަފްޣާނިސްތާންގެ ފަރާތުން ކާބުލްގައި ނޫސްވެރިންނަށް މައުލޫމާތު ދެއްވަމުން މުޖާހިދު ވިދާޅުވީ ޕާކިސްތާނާއި ގަތަރު އަދި ޗައިނާއިން އަފްޣާނަށް ހެޔޮ އެދޭ ކަމަށާއި އަފްޣާންގައި އެ ގައުމުތަކަށް ހާއްސަ ދައުރެއް އޮންނާނެ ކަމަށެވެ.\nތާލިބާނުންނަށް ކަމޭހިތާ ކޮންމެ ގައުމަކާއެކު މަސައްކަތް ކުރާނެ ކަމަށް ޒަބީހުﷲ މުޖާހިދު ވިދާޅުވި އެވެ. އޭނާ އަދި ވިދާޅުވީ ޗައިނާއާ ތުރުކީން ވަރަށް ކުރީއްސުރެ ތާލިބާނުންނަ މަޝްވަރާ ކުރާ ކަމަށާއި މިކަމުގައި ވެސް އިމްރާންގެ ދައުރު ބޮޑު ކަމަށެވެ.\nޕާކިސްތާންގެ ފޮރިން މިނިސްޓަރު ޝާހް މަހްމޫދު ގުރޭޝީ ވިދާޅުވި ގޮތުތައި ތާލިބާނުންނަށް ގައުމު ހިންގޭނެ ގޮތް ހަދައިދޭން ޖެހެ އެވެ. އަދި ދުނިޔޭގެ ޖަމިއްޔާތަކުން ހިފަހައްޓާފައި ހުރި އަފްޣާން ފައިސާ އެ ގައުމަށް ފޯރުކޮށް ދޭން ޖެހެ އެވެ.


India Out Ah Govanee Nafrathu Ufahdhaakah Noon, Minivan Kamuge Dhifaaugai: Shaheem - Vaguthu\n"އިންޑިއާ އައުޓް" ގެ ނަމުގައި ކުރިއަށްދާ ކެމްޕެއިނަކީ ދިވެހިންގެ ހިތްތަކުގައި އިންޑިއާއާ ދޭތެރޭ ނަފްރަތު އުފެއްދުމަށް ކުރާ ކަމެއް ނޫން ކަމަށާއި، އެއީ މިނިވަންކަމުގެ ދިފާއުގައި އަޑު އުފުލަން ކުރާ ކަމެއް ކަމަށް އިދިކޮޅު ކޯލިޝަންގެ އެޑްވައިޒަރު ޑރ. މުހައްމަދު ޝަހީމް އަލީ ސައީދު ވިދާޅުވެއްޖެއެވެ.\nއާންމު ތަނެއްގައި މުސްލިމަކު ކާފަރު ކުރުމުގެ ތުހުމަތު ކުރުމަކީ ޖިނާއީ ކުށެއް ކަމުގައި ކަނޑައަޅަން ގާނޫނުލް އުގޫބާތަށް އިސްލާހު ގެނައުމުގެ ބިލް އޮތީ "އިންޑިއާ އައުޓް" ފަދަ ޝިއާރުތަކުގެ ވެސް އަޑު ކެނޑިގެންދާ ގޮތަށެވެ.\nގާނޫނުލްއުގޫބާތަށް ހުށަހަޅާފައިވާ މި އިސްލާހުގެ 124 ވަނަ މާއްދާގެ3ވަނަ ބައިގެ3ވަނަ ނުކުތާގައި ވަނީ މީހެއްގެ ނަސްލަށް، ނުވަތަ އުފަންވީ ގައުމަށް ނުވަތަ ކުލައަށް ބަލާ، އެމީހަކާއި މެދު ތަފާތުކުރުމަށް ގޮވާލުން ނުވަތަ އެފަދަ އަމަލަކަށް ހިތްވަރު ދިނުމަކީ ކުށެއް ކަމަށެވެ.\nހުކުރު ދުވަހުގެ ރޭ ކުރިއަށް ދިޔަ "ވަގުތު ހަވާސް" ޕްރޮގްރާމްގައި ބައިވެރިވަޑައިގެން ޝަހީމް ވިދާޅުވީ ގައުމުގީ މިނިވަންކަމުގެ ދިފާއުގައި އަޑުއުފުލުމަށް ހުރަސްއެޅޭ ގޮތަށް ގާނޫނުތައް ހެދިގެން ނުވާނެ ކަމަށެވެ. އަދި "އިންޑިއާ އައުޓް" އަށް ގޮވަނީ ގައުމިއްޔަތުގެ ދިފާއުގައި ކަމަށް ވިދާޅުވިއެވެ.\nޝަހީމް ވިދާޅުވީ ރާއްޖޭގެ ހާރިޖީ ސިޔާސަތު އެއްގައުމަކަށް މަރުކަޒުކުރެވިގެން ކުރިއަށް ދާ މަންޒަރު ފެންނަ ކަމަށެވެ. އަދި އެކަމުގެ ސަބަބުން ރާއްޖޭގެ ސިޔާދަތަށް އުނިކަން އަންނަކަމުގައެވެ.\n"އެމީހުންގެ މަރުކަޒުތައް ގިނަވެ، އެމީހުންގެ ނުފޫޒު ރާއްޖެއަށް ފޯރާ މިންވަރު އިތުރުވާނަމަ އެކަމާ ދެކޮޅަށް އަޑު އުފުލުމަކީ ނަފްރަތު އުފެއްދުން ކަމުގައި އަޅުގަނޑު ނުދެކެން." ޝަހީމް ވިދާޅުވިއެވެ.\nޝަހީމް ވިދާޅުވީ ރާއްޖޭގެ ފަސް ސަރަހައްދެއްގައި އެއްގައުމެއްގެ ނުފޫޒު އެކި ނަން ނަމުގައި އޮތް ކަމަށެވެ. އޭގެ ތެރޭގައި އަސްކަރީ ތަމްރީނު ދިނުމުގެ ނަމުގައިި އާއި، ހެލިކޮޕްޓަރު ދުއްވުމުގެ ނަމުގައި އާއި، އުޅަނދުތައް މަރާމާތު ކުރުމުގެ އަވަށްޓެރި އިންޑިއާ އަސްކަރިއްޔާއިން ރާއްޖޭގައި މަރުކަޒުވެގެން ތިބި ކަމަށް އޭނާ ވިދާޅުވިއެވެ.\nޖުލައި 18, 2021 15:59\nޝުކުރިއްޔާ ބީތާ ތަކަކަށް އެވަރު އޮޅުންފިލުވައި ދިނީމަ\nޖުލައި 18, 2021 20:30\nކަލޭ އަގަނުހުޅުވާ ހުރިއްޔާ ވާނީ ކީއް؟\nޖުލައި 18, 2021 22:05\nހިސާނު ބިލު އަނބުރާ ގެންދިއު މަށް ގޮވާލަ މެވެ\nއެއީ ރާއްޖެއަށް އޮތް ބޮޑުވެގެންވާ ނުރައްކަލެކެވެ.


Emme undhagoovee niyaavaa meehunge mauloomaathu foarukohdheyn: Mabrook\nނޭޝަނަލް އިމަރޖެންސީ އޮޕަރޭޝަންސް ސެންޓަރު\nކޮވިޑް-19އާ ގުޅިގެން ކުރީ ޗެލެންޖިން މަސައްކަތްތަކެއް\nސިއްހީ ދާއިރާއަކީ މުޅި އައު ދާއިރާއެއް ކަމުން އައީ ގިނަ ކަންތައްތައް ދަސްކުރަމުން\nބަލީގައި ނިޔާވާ މީހެއްގެ މައުލޫމާތު ހިއްސާކުރާ ވަގުތަކީ ހިތަށް ބަރުކަން ލިބޭ ވަގުތެއް\nކ. މާލެ |2ޖުލައި 2020 | ބުރާސްފަތި 08:10 | 5,888\nނެޝަނަލް އިމަރޖެންސީ އޮޕަރޭޝަން ސެންޓަރުގައި ބޭއްވި ނޫސްވެރިންގެ ބައްދަލުވުމެއްގައި މަބްރޫކް ވާހަކަދައްކަވަނީ - ރައީސް އޮފީސް\nކޮވިޑް-19ގެ މަސައްކަތުގައި އެންމެ ކުރަން އުދަނގޫވި މަސައްކަތަކީ ބަލީގައި ނިޔާވާ މީހުންގެ އެމައުލޫމާތު ފޯރުދިނުން ކަމަށް ކޮވިޑް-19 ޓާސްކްފޯހުގެ ތަރުޖަމާނު މަބްރޫކު ޢަޒީޒް ވިދާޅުވެއްޖެއެވެ.\nބުދަ ދުވަހުގެރޭ ނެޝަނަލް އިމަރޖެންސީ އޮޕަރޭޝަން ސެންޓަރ (އެންއީއޯސީ) ގައި ބޭއްވި ނޫސްވެރިންގެ ބައްދަލުވުމުގައި މަބްރޫކް ވިދާޅުވީ ކޮވިޑް-19 މަސައްކަތުގެ ތަރުޖަމާނުގެ މަގާމާ ހަވާލުވިއިރު ކުރިމަތިލީ ވަރަށް ބިރުވެރި ނުރައްކާތެރި ދުވަސްތަކަކާ ކަމަށެވެ.\nއެންމެ ފުރަތަމަ ރާއްޖޭގެ ހާލަތާ ގުޅޭ ގޮތުން ރައްކާތެރިވުމުގެ ގޮތުން އެކަށީގެންވާ ފިޔަވަޅުތަކެއް ނާޅައިފިނަމަ ޑޮކްޓަރުން އެކުލަވާލި ގްރޫފުން ދައްކާ ގޮތުން، ލައްކައެއްހާ މީހުންނަށް ބަލި ޖެހޭނެ ކަމަށް ލަފާކޮށްފައިވާކަން ފާހަގަކުރައްވައި މަބްރޫކް ވިދާޅުވީ ވަރަށް ގިނަ މަސައްކަތްތަކެއް އެ ދުވަސްވަރު ކުރަން ޖެހުނު ކަމަށެވެ. އަދި އެއީ ޗެލަންޖިން މަސައްކަތްތަކެއްގެ ގޮތުގައި މަބްރޫކް ސިފަކުރެއްވިއެވެ.\nމަބްރޫކް ވިދާޅުވީ ސިއްހީ ދާއިރާއަކީ މުޅި އައު ދާއިރާއެއް ކަމުން އައީ ގިނަ ކަންތައްތައް ދަސްކުރަމުން ކަމަށެވެ. ނަމަވެސް މަސައްކަތުގައި އެންމެ އުދަނގޫވީ ބަލީގައި މީހަކު ނިޔާވެގެން އެމައުލޫމާތު ފޯރުކޮށްދިނުމަށް ކަމަށް މަބްރޫކް ވިދާޅުވިއެވެ. އެއީ ހިތަށް ބަރުކަން ލިބޭ ވަގުތެއް ކަމަށާއި، އެވާހަކަ ދައްކަން ވެސް އެވާހަކައާ ބެހޭ ގޮތުން މައުލޫމާތު ހޯދަން ވެސް، އަޑު އަހަން ވެސް އުނދަގޫކަން މަބްރޫކް ފާހަގަކުރެއްވިއެވެ.\nއަޅުގަނޑުގެ ދާއިރާ ވެސް ނޫން ސިއްހީ ދާއިރާއަކީ. އެހެންވީމަ ކޮންމެ ރެއަކު އަޅުގަނޑާއެކު ޑޮކްޓަރެއް ވަޑައިގަންނަވާ. ޑރ.ނަޒްލާ މެންފަދަ ބޭބޭފުޅުން ގިނަ ސުވާލުތަކަށް ޖަވާބު ދެއްވަމުން ގެންދެވީ. އަޅުގަނޑަށް އެންމެ އުދަނގޫވާ ދުވަސްތަކަކީ މައުލޫމާތު ހޯދަން ވެސް އަދި އެމައުލޫމާތު ޑެލިވަރާ ކުރަން ވެސް މިބަލީގައި ނުވަ މީހަކު ނިޔާވެ ހިގައްޖެ. އެއިން ކޮންމެ ފަހަރަކު އެއީ ބުރަ ހިތަށް ބަރުކަން ލިބޭ ވަގުތެއް. އެވާހަކަ ދައްކަން ވެސް އެވާހަކައާ ބެހޭ ގޮތުން މައުލޫމާތު ހޯދަން ވެސް އަޑު އަހަން ވެސް އުދަނގޫ. އެއީ އަޅުގަނޑަށް އެންމެ އުދަނގޫވި ވަގުތުތަކަކީ.\nމަސައްކަތުގެ ތަޖުރިބާ ހިއްސާކުރައްވާ އެޗްޕީއޭގެ ޑޮކްޓަރު ޑރ. ނަޒްލާ ރަފީގު ވިދާޅުވީ އެންމެ އުނދަގޫ ދުވަސް ކޮޅަކަށް ކުރިމަތިވީ ރާއްޖެއިން ފުރަތަމަ ކޮވިޑް-19ގެ ޕޮޒިޓިވް ކޭސްތައް ފެނުނުއިރު ކަމަށެވެ.\nޑރ. ނަޒްލާ ވިދާޅުވީ ރާއްޖެއިން އިތުރު ކޭސްތައް ފެންނާނެކަން އެނގޭތީ އެއަށް ތައްޔާރުވުމުގެ މަސައްކަތްތައް އެ ދުވަސްވަރުން ފެށިގެން ކުރަމުން ދިޔަ ކަމަށެވެ. އެގޮތުން މާލެސިޓީ ފުރަތަމަ ކޭސް ފެނުނުއިރު އެކަމަށް ތައްޔާރުވެފައިވާކަން ޑރ. ނަޒްލާ ފާހަގަކުރެއްވިއެވެ.\nވަރަށް ބޮޑު ވަރަށް އެހެންޏާ އަޅުގަނޑުމެން ވެސް ނުކުރާ ލެވަލްގެ މަސައްކަތެއް މިއީ. ވަރަށް ގިނަ އެމަޖެންސީތަކުގައި ވަރަށް ގިނަ އައުޓް ބްރޭކްތަކުގައި އަޅުގަނޑު ވެސް ވޯކްސް ކޮށްފިން. ވަރަށް ގިނަ އެހެން ދާއިރާތަކާއެކު ވެސް މަސައްކަތް ކޮށްފިން. ނަމަވެސް މިހާތަނަށް މިހާ ބޮޑު އައުޓް ބްރޭކެއްގައި މިލެވަލްގައި އަޅުގަނޑުމެން މިހާ ދުވަހު މަސައްކަތެއް ނުކުރަން. އަޅުގަނޑަށް ޕާސަނަލީ އެންމެ ޗެލެންޖިން ވަގުތަކަށް ދިމާވީ އެންމެ ފުރަތަމަ ރާއްޖެއިން ކޭސް ފެނުނު ދުވަހާ އެ ހަފްތާ. ދުވާލަކު ދެ ކޭސްވަރު ފެންނަމުންދިޔައީ.\n~ އެޗްޕީއޭގެ ޑޮކްޓަރު ޑރ. ނަޒްލާ ރަފީގު\nޑރ.ނަޒްލާ ވިދާޅުވީ ކޮވިޑް-19އާ ގުޅިގެން ވަރަށް ގިނަ ކަންކަން ދަސްވެގެން ދިޔަ ކަމަށާއި، މިކަމުން ވެސް ގިނަ ފިލާވަޅުތަކެއް ލިބުނު ކަމަށެވެ.